
„Înţelepciunea cea de sus întâi este curată, apoi 
pașnică, îngăduitoare, ascultătoare, plină de milă şi de 
roade bune...” (lacov 3, 17) 

„Strigă către Mine şi Eu îţi voi răspunde şi îţi voi arăta 
lucruri mari şi nepătrunse pe care tu nu le ştii” 
(Ieremia 33, 3) 


Examenele vin, cu întrebări în suflet, examenele trec 
lăsând senin sau neguri... lar viaţa oricărui tânăr e minunat 
complicată de clipele de aşteptare de dinaintea examenu- 
lui, a tezelor, a testelor... O dată trecute, fiecare din aceste 
probe ridică alte întrebări peste întrebări. Şi tensiunea 
creşte cu apropierea unui nou examen. 


Tu, tinere, eşti oare chiar atât de neputincios în faţa 
necunoscutului? Nu te grăbi să dai un răspuns, înainte de 
a citi atent paginile ce urmează... 


DEZLEAGĂ MINŢII MELE TAINA! 
- cuvânt pe drumul câtre Tine(ri) — 


Într-o zi, părintele a întrebat: 

- Care este, după părerea voastră, cea mai impor- 
tantă dintre toate întrebările religioase? 

A primit mai multe răspunsuri: 

- Există Dumnezeu? 

- Cine este Dumnezeu? 

- Care este calea către Dumnezeu? 

- Există viaţă după moarte? 

- Nu, a spus părintele. Cea mai importantă între- 
bare este: cine sunt eu?! 


Iubite prietene, iată că parcurgi primele file ale unei 
cărţi ce te va face dacă nu mai fericit, cel puţin mai liniştit 
şi mai încrezător. O carte ale cărei pagini sunt scrise pentru 
tine, ca să găseşti răspunsuri la întrebări până acum des- 
curajant de grele. Să pornim deci împreună pe drumul 
răspunsurilor ce-ţi vor deschide ochii asupra vieţii, asupra 
drumului, asupra viitorului tău. 

Vei vedea din această carte că te ajută forţe nebănuite, 
pe care poate nimeni nu te-a învăţat să le foloseşti. 

Eşti nerăbdător, prietene, să afli totul dintr-o dată? E 
normal să fie aşa. Dar ca să poţi afla ce vei putea deveni, 
încearcă să răspunzi la câteva întrebări simple, dar, vei 
vedea, cât de dificile! Întrebări care ar suna cam aşa: „Cine 





1 Revista „Timotheos - Revista tinereţii în Hristos”, Supliment 
al săptămânalului „lisus Biruitorul”, nr. 4(58)/2005, p. 19. 

sunt eu? Ce pot la vârsta mea? La ce visez, ce trebuie să 
fac ca să îmi ating visul? Nu cumva confund imaginaţia, 
visul, cu posibilităţile mele reale?!”... 


„Cine sunt eu?” 


„Mi-a plăcut întotdeauna mai mult bobocul plin 
de făgăduinţi decât floarea invoaltă, dorul mai mult 
decât împlinirea lui, progresul mai mult decât realiză- 
rile, adolescenţa mai mult decât maturitatea.” (A. Gide) 


Foarte probabil, prietene, eşti la vârsta adolescenţei 
sau a tinereţii. Depinde cum vrei să priveşti problema. 

Dacă tu crezi că la 18-20 de ani nu mai eşti un „mucos”, 
şi te consideri nedreptăţit de cei care te consideră încă 
adolescent, e problema ta. Şi ştii de ce? Pentru că adoles- 
cenţa, vârsta la care lumea e toată a ta, trece, fie că vrei, 
fie că nu vrei. DAR TRECE IREVERSIBIL. Important e să-ţi dai 
seama că acum - şi numai acum! - viaţa ţâşneşte din fiecare 
celulă de-a ta. Căci între 16 şi 23-24 de ani trăieşti mo- 
mentele care, chiar dacă acum nu realizezi, îţi pot trasa 
linia vieţii şi tot acum ai în tine îndrăzneala şi energia care 
cu timpul vor ceda ireversibil terenul maturității şi echili- 
brului. Ai destul timp spre a deveni matur şi echilibrat. Ai 
destul timp spre a te închide în cuşca impusă de stan- 
dardele unei societăţi bolnave, care te împinge spre ro- 
botizare, în numele unui „echilibru” care aduce mai de- 
grabă a letargie. Ai destul timp... o viaţă întreagă. Dar vai 
de cel care, în loc să-şi trăiască, cu o clocotitoare patimă, 
cei câţiva ani care-l despart de vârsta „matură”, preferă 
să-şi închidă singur sufletul într-o cuşcă de oţel, tocmai 
când sufletul cere mai multă luptă, mai multă nebunie, mai 
mult soare! Îi plâng pe tinerii ce nu şi-au trăit adolescenţa, 
bătrâni înainte de vreme! Îi plâng amarnic... 

Ce bine spunea Cezar Petrescu despre cei care nu 
mai ştiu să rămână adolescenţi! „În această dramă a 
capitulărilor, pe care oamenii o numesc înțelepciune, nu-i 
oare toată cheia nefericirilor omeneşti ? Cedează vieţii şi 
îşi pierd viaţa. Ce altceva fac nouă sute nouăzeci şi nouă 
dintr-o mie de oameni? Au sperat ceva şi se mulţumesc cu 
drojdia trezită a speranţelor. Au iubit cu o dulce şi atroce 
suferinţă, iar din tortura aceea sublimă, le-a rămas corvata 
sărutului moale şi flasc, conjugal. Au năzuit să cucerească 
lumea şi se zbat pentru o scadenţă de poliţă. Tot spre ce-au 
întins brațele s-a prefăcut în scrum. Și continuă totuşi a 
trăi, a gesticula automat viaţa. În fiecare alveolă umană 
din casa pe care o vezi, e închis de pe acum cadavrul omului 
care ar fi putut fi, care a vrut să fie şi nu va mai fi 
niciodată... Nu purtaţi fiecare în voi oare cadavrul unui 
adolescent pe care l-aţi ucis cu toată nebunia lui, numită 
de voi divină?” 

Adolescenţa trece, fie că vrei sau nu. Tinereţea plă- 
teşte tribut fiecărei clipe scurse în deşert, fie că vrei, fie 
că nu. Trăieşte-ţi deci vârsta, să nu regreţi apoi anii care 
nu se mai întorc niciodată. Ţi-e teamă cumva că vei fi 
etichetat drept „neserios”, „copil”? Că vei fi mereu 
„invitat” (prin toate mijloacele posibile) să te potoleşti? 
Că vei fi tot timpul atenţionat - „să-ţi vină mintea la cap”, 
„Să nu mai visezi aiurea, să vii cu picioarele pe pământ” 
„pentru că viaţa-i grea” - de către cei care au uitat 
vremurile în care erau la fel ca tine? Ei bine, prietene, 
dacă toate acestea ţi se vor întâmpla, poţi fi sigur că nu 
ţi-ai ratat vârsta cea mai frumoasă a vieţii - excluzând 
poate copilăria - din cauza unor idei obtuze, absurde, 
menite să te robotizeze, să te facă să intri înainte de 
vreme în rândurile celor care mărşăluiesc prin viaţă cu 
privirile pierdute în gol, fără a îndrăzni să privească în 
jurul lor... 


Il 

Să fim bine înţeleşi, prieten drag: cele de mai sus 
nu sunt un îndemn la delicvenţă, la alcoolism, la 
desfrâu, la obrăznicii, la distrugere sau la alte fapte 
de „eroism”, de libertate prost înţeleasă - de fapt de 
anti-libertate. Nu!!! Te îndemn doar ca, în ciuda unor 
păreri de oameni care au pur şi simplu altă vârstă, 
să îţi urmăreşti cu perseverenţă visul tău, fantezist 
cum pare. În ciuda descurajărilor răuvoitorilor, nu te 
închide într-o carapace, ci luptă. 

Să lupţi, oricât de greu ţi s-ar părea, oricât de 
părăsit ai fi. Să lupţi cu credinţa că nimeni nu-ţi poate 
smulge ce-i al tău - şi atunci nimic nu te va învinge! 


Vei vedea cum, luptând cu Credinţă curată, vei deveni 
ceea îţi doreşti şi îţi este de folos să devii. Întreabă-te în 
liniştea nopţii dacă totuşi ceea ce îţi doreşti e de folos. Aici 
e singura barieră. Nu ştii? Întreabă-L pe Cel care ştie răs- 
punsul. lată ce ne spune Sf. Apostol Iacov: „De este cineva 
din voi lipsit de înţelepciune, să o ceară de la Dumnezeu, Cel 
ce dă tuturor fără deosebire şi fără înfruntare; şi i se va da. 

Să ceară însă cu credinţă, fără să aibă nici o îndoia- 
Lă, pentru că cine se îndoieşte este asemenea valului mării, 
mişcat de vânt şi aruncat încoace şi încolo. 

Să nu gândească omul acela că va lua ceva de la Dum- 
nezeu” (lacov 1, 5-7). 

Şi mai spunea un mare sfânt al secolului trecut, Părin- 
tele Porfirie: „Omul care îşi dăruieşte inima lui Hristos de- 
vine cu totul alt om. Se umple de Hristos. lar când mintea 
şi inima unui om sunt pline de Hristos, atunci omul acela 
este înţelept, este deştept, în sensul că Duhul lui Dumnezeu 
îl învaţă totul (...). 





> Pasajele din Sfânta Scriptură şi din Psalmi, cu excepţia celor 
la care fac referire înşişi autorii citați, sunt conforme cu Noul Testa- 
ment cu Psalmii, lucrare tipărită sub îndrumarea şi cu purtarea de 
grijă a Prea Fericitului Părinte Teoctist, Patriarhul Bisericii Ortodoxe 


Române, cu aprobarea Sfântului Sinod, lucrare tipărită în 1988 la 
Editura Institutului Biblic şi de Misiune al Bisericii Ortodoxe Române. 

Orice greutate ar întâmpina, nu deznădăjduieşte, ci 
aleargă la Hristos, Care sălăşluieşte în el, găsind mijloace 
uşoare de a depăşi greutăţile, fără ca acestea să îl afecteze 
sau să îl strice lăuntric.” 

Dar despre acestea vom mai vorbi. 

Cât despre cei care cred că e nedemn de ei calificativul 
(poate vag ironic) de adolescent, lasă-i în pace, prietene. 
Sunt deja învinşi de o viaţă care îţi dă doar atât cât ceri de 
la ea - şi acesta în cel mai fericit caz. Tu reţine doar că, 
indiferent dacă ai 20 de ani, sau 40, sau 60, vârsta 
sufletului tău e adevărata ta vârstă. 


Să nu ucizi frumosul adolescent din tine! 


„A fi tânăr înseamnă a fi oţel... a privi totul în 
faţă. A nu putea minţi niciodată... a nu putea îndura 
a fi minţit de alții... A nu putea îngădui minciuna, 
oriunde ai întâlni-o... A uri nedreptatea... Când eşti 
tânăr nu poți fi legat de nimic... Încaleci tu viaţa aşa 
cum vrei.... Nu te târăşte ea ca pe o epavă. Când eşti 
tânăr nu mai există nimic între Dumnezeu şi lume 
decât fiinţa ta.” (Camil Petrescu) 


Ajunşi în acest punct, gândeşte-te sincer ce răspuns 
ai da la întrebarea lui Cezar Petrescu: „Nu purtaţi fiecare 
în voi oare cadavrul unui adolescent pe care l-aţi ucis cu 
toată nebunia lui?” 

Nu, prietene, să nu ucizi niciodată adolescentul din 
tine. Auzi? NICIODATĂ! Să-l laşi să trăiască, să se bucure, 
să crească... să te facă să simţi că trăieşti. 

Iar dacă ai ales să-ţi trăieşti aceşti ani arzând de sete 
de viaţă, atunci poţi spune că eşti într-adevăr fericit; adu-ţi 





3 Părintele Porfirie, în Flacăra Dumnezeiască pe care a aprins- 
o în inima mea Părintele Porfirie, de Agapie Monahul, Editura Buna- 
vestire, Bacău, 2000, p. 15. 

aminte ce scria marele Cioran, care la vârsta senectuţii 
vorbea din experienţă despre modul cum ar trebui trăită 
viaţa: „Dintre oameni sunt impresionanţi numai aceia a căror 
existenţă este o serie de răspântii, numai oamenii care au 
un destin, a căror viaţă se dilată atât de mult încât nu o mai 
pot domina în nici un fel. Nimeni nu ştie cât vei trăi, ce vei 
face, cum vei gândi, ci doar o teamă şi o bucurie pentru 
prăbugşirile şi înălţările tale să facă din existenţa ta o surpriză 
continuă, o neliniște ciudată. Să fii pentru alţii prilej de 
alarmă, de presentimente, de meditaţie, de ură“ şi de 
entuziasm; nimeni Să nu fie sigur de drumul pe care vei 
apuca. Existenţa ta să n-o poată rezolva vreodată, ci absenţa 
ta fizică să mărească chinul neînţelesului”. 

Şi mai spunea acelaşi mare stilist, referindu-se la 
„maturitatea” şi „echilibrul” prost înţelese: „Existenţa unui 
înţelept este sterilă şi goală pentru că este complet lipsită 
de elemente contradictorii, de antinomii, de deznădejădi, 
fiindcă nu cunoaşte tragismul marilor pasiuni. Sunt infinit 
mai fecunde acele existenţe care trăgând toate consecinţele 
nu încetează a se contrazice, nu încetează a fi devorate de 
contradicții organice şi insurmontabile. Resemnarea 
înțeleptului răsare dintr-un gol interior, iar nu dintr-un foc 
lăuntric. Prefer să mor de un foc interior decât de vidul şi 
resemnarea înţeleptului”. Dar aceasta te îndeamnă să cauţi 
spre înălţimi, iar nu să te afunzi în noroiul păcatelor. 


Curajul pentru primii paşi 


Poate te întrebi, prietene, de ce a fost nevoie de o 
astfel de introducere. Era necesară, pentru că de tineret 





+ Poate ar fi fost mai bine să spună „de iubire”. Dar să nu uităm 
că adesea cine vrea să fie creştin şi se poartă ca atare nu e iubit în 
lume: „Și toţi cei care voiesc să trăiască cucernic în Hristos lisus 
vor fi prigoniţi” (Il Timotei 3, 12). 

se leagă speranţele unei ţări. Nu e o lozincă: de tine şi de 
alţi tineri se leagă speranţele, chiar şi în condiţiile în care 
mulţi îşi caută aiurea căpătâiul. Tu, tinere, eşti cel care poate 
schimba soarta neamului în bine sau în rău, conştient sau 
nu. Nu singur! Cu alţii. Cartea pe care o ţii în mână e menită 
să te ajute să faci primii paşi în viaţa adevărată pe care o 
ai înainte, cu cinste, cu credinţă şi conştient că viaţa te 
poate ajuta dacă vrei, dar te şi poate distruge, dacă tu o 
laşi să o facă. 

„Eşti tot ceea ce vrei să fii” este o expresie care se 
aude tot mai mult în aceste vremuri. Da, prietene, poţi fi 
liniştit: dacă le urmăreşti cu ardoare, cu credinţă şi cu 
perseverenţă şi le încredinţezi Stăpânului Ceresc, visele 
tale bune pot deveni realitate. Iar tu eşti la vârsta la care 
a-ţi lua viaţa în mâinile proprii nu mai e numai un drept, ci 
şi o datorie. Fie că ai 17, 21 sau 23 de ani, deja poţi, 
prietene, să îţi dai seama că eşti perfect capabil să 
împlineşti singur multe lucruri. Ştii dacă ai o voinţă de 
oţel sau, dimpotrivă, ceva „şchiopătează”. Nu ştii însă, 
poate, că în ciuda a ceea ce susţin unii sau alţii, eşti 
pregătit să înfrunţi viaţa. Cu bune, cu rele. Înfruntând 
eşecuri şi învățând din ele. Adormind cu spaime şi 
trezindu-te cu soluţia spre mai bine. Savurând succese 
pe care să le uiţi în drumul spre mai sus. 

„Fii stăpân pe tine însuţi şi vei putea stăpâni lumea”, 
spunea marele romancier Dostoievski. Acum doar ţi-am 
sugerat ce trebuie să faci. Restul vine pe parcursul aces- 
tei cărți... 


Puzderie de întrebări, o ploaie de răspunsuri 

Cam ce s-ar mai putea spune despre tine? Multe, ai 
dreptate... Pe de o parte, la vârsta tinereţii poţi privi viaţa 
cu seriozitate. Nu te alarma! Am spus „să priveşti viaţa cu 

seriozitate”, şi nicidecum „să fii întruchiparea scorţoşeniei 
pe pământ”. E bine să te distrezi fără a pierde măsura, să 
glumeşti, să iubeşti, să visezi. Ai nevoie de toate acestea. 
Dar dacă îţi place să fii vesel, aceasta nu înseamnă neapărat 
că eşti superficial. Seriozitatea vine din modul în care 
priveşti viitorul tău, din modul în care demonstrezi că eşti 
conştient că ai de luptat pentru a câştiga bunăvoința aces- 
tui viitor. Poţi fi vesel, poţi fi sociabil, poţi fi romantic, dar 
când e vorba de pregătirea ta de viitor, atunci ar fi bine să 
îţi dai seama că gluma nu-şi prea află rostul. Cu alte cuvinte, 
gluma e glumă, iar munca e muncă. E clar acum? 

Bine, prietene. Dar de ce ai tu nevoie să citeşti lucruri 
pe care tu le trăieşti în fiecare clipă? 


Cartea pe care o ţii acum în mână te va ajuta să 
vezi lucrurile din altă perspectivă decât cea lumească, 
raţională. Ne vom înţelege unul pe altul cu condiţia 
ca baza de la care pornim să fie comună. Adică să îţi 
dai seama că ştiu ce se petrece cu tine la această 
vârstă, că te înţeleg şi că vreau să te ajut. 


Această carte nu e singură! 


„Lumina minţii prin credinţă” a apărut din necesita- 
tea firească de a înţelege că a învăţa nu înseamnă doar a 
memora, a programa - ci şi de a te lăsa în mâinile Tatălui şi 
Fiului şi Sfântului Duh. 

„Lumina minţii prin credinţă” e calea care încunu- 
nează fericit eforturile tale, care se completează cu „Arta 
de a învăţa” partea I („De ce să înveţe alţii mai repede 
ca tine?!”) şi partea a Il-a („Cheile învăţării eficiente”) 
şi cu „Arta succesului la examene” (vezi prezentarea 
de la sfârşitul cărţii de faţă), în care cu ajutorul lui Dumne- 
zeu vei afla cum să te prezinţi în examen ca să iei nota 

cea mai mare posibil (pentru că sunt unii care învaţă de 
Zor şi iau note mai mici decât alţii care învaţă mai puţin, 
dar ştiu să îşi prezinte mai bine „marfa”). 

De ce se completează aceste cărţi? Să vedem câteva 
exemple - şi alte legături vor urma pe parcursul cărţii de 
faţă. Înveţi „ca la carte”, prin tehnicile care te ajută să 
memorezi de 2-3 ori mai repede, aşa cum ai citit în „Arta 
de a învăţa” partea I („De ce să înveţe alţii mai repede 
ca tine?!”). Te ajuţi singur, programându-ţi paşii, etapele 
de învăţare, aşa încât eşti pe culmea eficienţei - aşa cum 
deja ştii din „Arta de a învăţa” partea a Il-a („Cheile 
învăţării eficiente”) că se poate. Dar nu ai încredere că, 
cu acestea (şi cu tehnicile de susţinere a examenului din 
altă carte) vei reuşi. Emoţiile, nesiguranța transformă lu- 
mina minţii în întuneric. Ce-ar fi dacă ai merge cu nădejde 
în ajutor, cu speranţa că acolo sus Cineva atotputernic 
e mereu alături de tine şi te sprijină când eşti pe cale să 
cazi? Ce-ar fi dacă n-ai merge cocârjat de emoţii, ci 
încrezător în ajutorul de sus? 

Dar şi invers e valabil: nu ajunge numai să crezi dacă 
nu ai învăţat aşa cum trebuie, ai pierdut timpul şi speri o 
minune de sus. Fă ceea ce depinde de tine, pentru că 
„Arta de a învăţa” partea 1 („De ce să înveţe alţii mai 
repede ca tine?!”) îţi e mereu aproape, iar „Arta de a 
învăţa” partea a II-a („Cheile învăţării eficiente”) e calea 
cinstită ca să câştigi orice bătălie, cu arme care pentru 
unii sunt veşnice secrete (şi de fapt sunt la îndemâna ta, 
aşa cum deja ştii - vezi şi prezentarea ediţiei 2006, la 
sfârşitul cărţii de faţă). Deci urmează cu încredere orice 
cale folositoare, cerând Lumină de sus, pentru că o poţi 
face bine. Foloseşte mereu tehnicile de învăţare, fă tot 
ce poţi mai bine (pentru că e păcat să nu te foloseşti de 
ele, câtă vreme altele mai bune nu a găsit nimeni) - iar în 
rest, Dumnezeu îţi va orândui cărarea. Curând vei vedea 
ce să faci. 

Eşti în preajma unui examen sau te gândeşti serios ce 
să faci ca nu cumva să îl ratezi? Chiar nu o să-ţi vină să 
crezi ce bine te vei prezenta - cu o singură şi simplă con- 
diţie: în timp ce îţi însuşeşti tehnicile din „Arta de a învăţa” 
şi „Arta succesului la examene” (vezi sfârşitul prezentei 
cărţi), citeşte atent şi această carte şi urmează-i cât mai 
fidel sugestiile. Nu o dată - de câte ori va fi nevoie, acum 
şi mai departe în viaţă. Şansele tale de reuşită sunt direct 
proporţionale cu gradul în care o să-ţi însuşeşti cele scrise 
aici şi vei combina, în măsura potrivită, cu cele ce ai aflat 
deja în celelalte cărţi. Nu uita aceasta! 


De aceea îţi voi indica, acolo unde e potrivit, cum 
să îmbini cele ce deja ai aflat din „Arta de a învăţa” 
partea I („De ce să înveţe alţii mai repede ca tine?!”) 
sau „Arta de a învăţa” partea a Il-a („Cheile învăţării 
eficiente”) cu cele ce vei citi aici. Cum să aşezi ca 
într-un buchet tehnicile eficiente de învăţare - efortul 
tău, mult mai uşor decât al altora, dar totuşi un efort 
- şi lumina de Sus - partea lui Dumnezeu, „Care dă 
tuturor fără deosebire şi fără înfruntare” (Iacov 1, 5), 
numai să ceară aşa cum trebuie. 


Eşti tânăr, prietene drag. Poate chiar foarte tânăr. Dar 
din fericire înţelepciunea nu aşteaptă numărul anilor. Şi 
acum eşti înţelept pentru că deja ştii ce ai de făcut şi vei 
fi luminat de Domnul. 

Cutezanţa tinereţii te face să priveşti mereu înainte, 
iar visul se face săgeată şi stea. Eşti nerăbdător să afli, să 
ştii, să ţii tainele Universului în palmă... 

Să întoarcem atunci fila împreună, prietene, şi să 
facem primii paşi pe drumul descoperirii adevăratei Lumini 
prin adevărata Credinţă... 

PĂRINTE, ORÂNDUIE-MI CĂRAREA! 


„Descoperă Domnului calea ta şi nădăjduieşte în 
EI şi EI va împlini.” (Psalm 37, 5) 

„De aceea vă zic vouă: toate câte cereţi, rugân- 
du-vă, să credeţi că le-aţi şi primit şi le veţi avea” (Marcu 
11, 24) 

„Nu există creaţie fără credinţă şi speranță. Nu 
există credinţă şi speranţă care să nu fie exprimate în 
creaţie.” (Th. Wilder) 


Pasul necesar e şi suficient? 


Mulţi consideră învăţarea ca un act exclusiv mecanic, 
de tipul reacției chimice, în care se amestecă doi compuşi 
spre a se obţine rezultatul dorit. E adevărat, calea nu e 
rea: ca să ştii, trebuie neapărat să pui mâna pe carte, să 
înveţi, să repeţi, să revii asupra capitolelor grele şi aşa mai 
departe. Este deci necesar să faci eforturi de întipărire, 
reţinere şi reactualizare». 

Dar este aceasta suficient pentru a fi sigur pe 
nota ia? 





5 În „Arta de a învăţa” ai găsit toate aceste mijloace. Ai văzut 
că poţi învăţa de două-trei ori mai eficient, că sunt câteva reţete 
simple, la îndemână ca să îţi programezi totul ca să iasă aşa cum 
vrei, cum îţi alegi de fapt singur concurenţa reală, cum să foloseşti 
ciudatele legi ale memoriei în favoarea ta, ajutoarele fără rival ale 
memoriei etc. Revezi, te rog, capitolele „Metoda care rezolvă 
problema” şi „Reţeta de la A la Z” din „Arta de a învăţa”. 

E bine să ştii să înveţi, să fii eficient; e primul pas către 
succes. Un pas necesar, dar... nu e suficient să înveţi doar, 
să repeţi, indiferent cât de organizat o faci, ca să fii sigur 
pe rezultatul dorit. Da, e suficient ca să spui că ai şanse - 
mai mari sau mai mici, dar de la „s-ar putea” şi până la „sigur” 
e o cale lungă. 


Mulţi nu sunt în stare să depăşească momentul 
„S-ar putea” şi să păşească spre „sigur”; nu cunosc 
mijloacele prin care o pot face, deşi de avut avem 
cu toţii astfel de mijloace. Iar rezultatul este că, 
în loc ca examenul să fie o simplă formalitate, devi- 
ne pur şi simplu un coşmar în care aşteptarea rezul- 
tatului se asociază de multe ori cu o agitaţie şi cu 
o groază de nedescris. 


Dar există şi mulţi elevi şi studenţi pentru care a învăţa 
pentru un examen este sinonim cu a reuşi. Dacă e să revin 
asupra comparaţiei din chimie, ei se deosebesc de colegii 
sau de contracandidaţii lor prin aceea că, pentru obţinerea 
rezultatului dorit, ei nu aşteaptă ca reacţia - uneori foarte 
lentă - să se producă în timp. Ei introduc în amestecul iniţial 
de substanţe încă una, numită catalizator, care, pe lângă 
că nu se consumă, are rolul extraordinar de a mări de câteva 
ori viteza de reacţie şi deci de a asigura obţinerea aceluiaşi 
rezultat de câteva ori mai repede. Și la sfârşit îl găseşti 
neschimbat în aceeaşi cantitate, gata să ajute iar şi iar. 

Despre astfel de catalizatori se vorbeşte în numeroa- 
se cărţi care au apărut în ultimii ani: voinţa, motivaţia, visul. 

I-ai aflat din cartea care îi tratează pe îndelete, ca să 
vezi cum să creşti viteza de învăţare („Arta de a învăţa”, 
partea a II-a - „Cheile învăţării eficiente”). Ai văzut cum 
poţi să foloseşti somnul ca să reţii eficient ceea ce ai învăţat 
de două ori mai repede decât alţii, care sunt remediile natu- 
rale eficace în lupta cu oboseala, calea prin care să combaţi 

în cinci minute oboseala de dimineaţă sau metoda prin care 
era Napoleon mereu în formă. Ai aflat cum te poartă 
exemplele spre succes, cei câţiva paşi simpli în alcătuirea 
unui program care să îţi asigure succesul în învăţare, cum 
să faci faţă uitării care te descurajează şi aşa mai departe. 

Ştii cum să îţi „programezi” succesul (mai ales dacă 
revezi „Unda verde spre succes” din „Arta de a învăţa” 
partea a II-a - „Cheile învăţării eficiente”) şi cum să îţi 
urmezi drept drumul spre ţintă (cum ţi-am arătat în „Gustul 
succesului de zi cu zi”, tot din „Arta de a învăţa” (vezi 
sfârşitul prezentei cărţi, pentru ediţia 2006 din „Arta de 
a învăţa”). 


Toate au rolul de a apropia un rezultat altminteri 
greu de anticipat, cu siguranţă, în condiţiile unei con- 
curenţe acerbe, sau ale unor examene de facultate 
extrem de dificile. Sunt căile prin care să atragi suc- 
cesul mai sigur şi cu efort mai mic. Sunt catalizatorii 
învăţării, iar cine îi stăpâneşte are succese „in- 
explicabile” în competiţia cu alţii (te-ai convins deja?). 

Acum, alături de aceşti catalizatori, există unul, 
mai puternic decât toate: credinţa în Dumnezeu. 


Prin neguri de-ntrebări... 


Poate eşti credincios sau poate nu, iubite cititorule; 
poate că nici măcar nu ţi-ai pus serios problema credinţei, 
poate că, dimpotrivă, înainte de orice acţiune mai impor- 
tantă, măcar îţi faci o cruce şi îţi spui în gând „Doamne 
ajută”. Indiferent cum stă situaţia pe moment, să încercăm 
acum să răspundem unor întrebări care îi frământă pe 
mulţi, iar tu analizează răspunsurile prin prisma a ceea ce 
te interesează. O parte din aceste întrebări ar fi: felul în 
care te rogi este adecvat cu ceea ce ceri ? Oare nu ceri 
prea mult câteodată? Sau prea puţin? 

Atunci când vei dori să fii sigur pe un rezultat 
bun, câteva acţiuni pornite din suflet te pot ajuta 
enorm să îţi împlineşti visul. 


Observăm că înainte de examene bisericile, catedra- 
lele, mănăstirile sunt pline de elevi şi de studenţi veniţi să 
se roage. O dată trecute examenele însă, prea puţini dintre 
cei ce au venit în ajun de „hop” mai dau pe acolo. Revin 
însă, grupuri-grupuri, când îi îmboldesc din nou pericolul şi 
emoţiile. 

E evident deci că în momentele de tensiune extremă 
tinerii - chiar cei mai puţin credincioşi - intuiesc o Forţă în 
care se încred. Deci nu sunt în nici un caz neştiutori! Dar 
oare e de ajuns, pentru a fi împăcat cu tine însuţi şi pentru 
a primi ajutor de sus, să vii în trombă la biserică doar îna- 
inte de examen, după luni de zile de uitare?... 

Iată că multe întrebări îşi caută răspunsul. Iar răspunsul, 
pe care îl voi detalia în cele ce urmează, e unul singur: dacă 
vrei ca Dumnezeu să te lumineze în viaţă, roagă-te toată 
viaţa. Dacă vrei ca Dumnezeu să te ajute când înveţi, roa- 
gă-te în fiecare zi când înveţi. Apoi vei avea o meserie, şi 
atunci roagă-te în fiecare zi să îţi aducă bucuria lucrului bine 
făcut. Vei avea o familie - roagă-L pe bunul Dumnezeu să vă 
ţină sănătoşi - pe tine, pe soţul sau pe soţia ta şi pe copii. 

Dar... până atunci examenele te presează. Cum să obţii, 
în acest caz, lumina minţii şi ajutor de la Dumnezeu? Calea 
unică ţi-am dezvăluit-o: roagă-te necontenit. „Neîncetat vă 
rugaţi”, spune Cartea Sfântă, iar noi ar trebui să luăm aminte 
la acest îndemn. 


Îndemnul sfânt 


Ceea ce citeşti acum, cititorule, ştiu destul de puţini. 
Din păcate. lată de ce voi reda şi voi comenta, cu puţina 

mea putere de pătrundere, nişte pasaje din Sfânta Scrip- 
tură; unele sunt destul de cunoscute, altele, însă, inex- 
plicabil, sunt aproape necunoscute. Sau prost înţelese. 
Nu ştiu de ce, deoarece aceste versete ar trebui să în- 
călzească inima fiecărui creştin şi ar trebui aplicate în 
orice activitate. Inclusiv în pregătirea pentru examene 
foarte grele. 

Este, cred, foarte cunoscută afirmaţia „Cere şi ţi se 
va da”; mulţi o folosesc însă ironic, la adresa vreunui amic 
stăruitor, care nu s-a dat bătut până nu a obţinut ceva de 
la un altul. îndemnul vine însă din Biblie şi e mult mai 
profund : 


„Cereţi şi vi se va da; căutaţi şi veţi găsi; bateţi şi vi se 
va deschide. 
Căci orişicine cere ia; cel care caută află şi celui care 
bate i se va deschide” 
(Matei 7, 7-8) 


Să ne gândim puţin la aceste cuvinte: Cereţi și vi se va 
da. „Cereţi” - cui? Unui om? Ce om va putea să-ţi garan- 
teze cu mâna pe inimă că vei intra la facultate sau că vei 
obţine la examene exact rezultatele pe care le doreşti? 
În puterea cui stă pe acest pământ să împartă calificative 
de „admis” şi de „respins” ca şi cum ar împărţi nişte bilete 
la colţ de stradă? Cu rare excepţii - încadrate adesea ca 
fraude în examen - nimeni. Răspunsul la întrebare ne este 
dat de acelaşi evanghelist: „Tatăl vostru Cel din ceruri va 
da cele bune celor care cer de la El”. Sublinierea, fără ca 
să schimbe mesajul versetului 7, 11, ne lămureşte cu 
privire la Cel pe care trebuie să Îl rugăm: Tatăl nostru. Ru- 
gaţi-vă să vă ajute; cereţi-l rezultatul pe care îl doriţi - şi îl 
veţi avea cu siguranţă, la vreme potrivită şi aşa cum este 
de folos. 

CINE va primi ceea ce îşi doreşte? 


Răspunsul la întrebarea de mai sus îi frământă pe mulţi, 
căci mulţi se întreabă în sufletul lor: „Oare pot eu să pri- 
mesc ceea ce cer?” Este, din păcate, o atitudine care oglin- 
deşte necredinţă - iar despre necredinţa în rugăciune vom 
vorbi imediat - în condiţiile în care răspunsul ni-l dă însuşi 
Iisus: „Căci orişicine cere ia, cel care caută află, şi celui care 
bate i se va deschide”. Şi să ne mai amintim că tot Domnul 
Iisus a spus: „Nu au trebuinţă de doctor cei sănătoşi, ci 
cei bolnavi” - nu au trebuinţă de ajutor cei puternici, ci cei 
slabi. Rugându-te, orişicine ai fi şi oricât de păcătos, Dum- 
nezeu Se apleacă asupra ia, te mângâie şi te ajută. 

Oare să fie totul chiar aşa de uşor? 


Să ţi se îndeplinească dorinţele 
cât ai bate din palme? 


NU. Aici e poarta care desparte pe cei care primesc 
ajutorul Domnului de cei care nu îl pot primi. lar această 
poartă este CREDINŢA. Ai credinţă? Atunci nimic nu-ţi poa- 
te sta în cale. Nu ai credinţă? Atunci degeaba bolboro- 
seşti câteva cuvinte pe care le crezi rugăciune, pentru că 
Dumnezeu rar se coboară să îţi îndeplinească cât ai bate 
din palme orice dorinţă. Dar să vedem ce spun Scripturile 
despre credinţa în rugăciune: 


„Adevărat grăiesc vouă: dacă veţi avea credinţă 
cât un grăunte de muştar, veţi zice muntelui acestuia: 
Mută-te de aici dincolo, şi se va muta; şi nimic nu va 
fi vouă cu neputinţă” (Matei 17, 20%. 





5 Un scurt comentariu: Domnul vorbeşte despre „munte”, 
interpretat de unii ca munte al patimilor, dar foarte bine şi al 

Multe sunt vindecările săvârşite de Domnul Hristos, 
pe care EI le îndeplinea spunând: „Fie ţie după cum ai cre- 
zut” (Matei 8, 13) sau „Credinţa ta te-a mântuit” (Matei 9, 
22), „Mare este credinţa ta, fie ţie după cum voieşti” (Matei 
15,28), „Fiică, credinţa ta te-a mântuit, mergi în pace şi fii 
sănătoasă de boala ta!” (Marcu 5, 34). Sunt doar câteva 
exemple despre condiţia pe care trebuie să o îndeplineşti 
când te rogi Tatălui: să ai credinţă. Evanghelistul Matei arată 
că în faţa necredinţei nici lisus Hristos nu are ce face: 
ajuns în Nazaret, unde a fost primit cu îndoială, „n-a făcut 
acolo multe minuni, din pricina necredinţei lor” (Matei 
13, 58). N-a vrut lisus să îi vindece pe bolnavi ? A vrut, a 
vrut cu patimă, deoarece atât cât a fost pe Pământ a 
vindecat deopotrivă sufletul şi trupul şi a ajutat grabnic 
pe oricine avea nevoie de El. 


A vrut, aşa cum vrea să te ajute şi pe tine, dar 
pur şi simplu nu a fost lăsat. 





deznădejdilor, al neştiinţei, al lipsei de încredere în tine... Ce 
înseamnă „să se arunce în mare”? Să dispară, să fie acoperit, să nu 
se mai vadă, deci să nu mai existe pentru tine. 

De ce vorbeşte Mântuitorul despre munte şi nu despre „lanţul 
muntos” al deznădejdilor, al lipsei de voinţă? Răspunsul îl găseşti 
în cartea despre „Arta de a învăţa” partea a II-a („Cheile învăţării 
eficiente”) la capitolul despre Suportul din inima ta: „Împarte 
scopul într-o serie de scopuri mai mici necesare pentru atin- 
gerea celui final. Întotdeauna este mai eficientă motivaţia prezen- 
tată într-un număr de „mici contribuţii” decât cea concentrată direct 
pe scopul final. Nu poţi deveni, oricât ţi-ai dori, un bun economist, 
istoric, inginer, ziarist, jurist, filolog, dacă nu vei urca treaptă cu 
treaptă (sau şi câte două trepte deodată, dacă îţi stă în putere, dar 
să fie trepte solide)”. Cred că ne putem gândi că dacă împarţi sco- 
pul în mai multe trepte, pe fiecare din aceste trepte te aşteaptă 
câte un munte de încercări, nelinişti. Ia primul munte de obstacole, 
de pe prima treaptă, şi aruncă-l în mare cu puterea Credinței. După 
ce ai trecut cu succes prima treaptă, ia-te la luptă cu al doilea 
munte. Şi tot aşa. 

O comparaţie aproape de noi 


Dacă e să facem o comparaţie foarte simplă, am putea 
considera harul Domnului nostru ca pe un curent electric, 
iar sufletul nostru ca pe un fir conductor. Curentul elec- 
tric poate trece doar prin firele care nu opun rezistenţă 
foarte mare, dar nu poate trece prin firele grosolane, a 
căror rezistenţă blochează intrarea curentului. Oricât ar 
fi de puternic, curentul electric nu va putea străbate un 
buştean, o bucată de ciment sau alt material rău con- 
ducător de electricitate. Oamenii care au credinţă se asea- 
mănă cu firul subţire pe care curentul - harul lui Dum- 
nezeu - îl străbate cu uşurinţă şi îl încălzeşte. Oamenii 
necredincioşi se aseamănă cu un pietroi pe care nici un 
curent nu îl poate străbate, oricât ar fi de puternic. 

La aceasta să se fi referit Domnul lisus când vorbea 
despre împietrirea sufletelor? 

Mai adânc vorbeşte un Sfânt al lui Dumnezeu despre 
omul necredincios: „Bucuria revărsată în întregul Univers a 
părăsit inima necredinciosului pentru că Dumnezeu s-a de- 
părtat de ea. Golul acesta l-au împlinit suferinţa şi durerea, 
teama, descurajarea, neliniştea şi grija. Necredinciosul este 
nefericit şi nepăsarea a pus stăpânire peste duhul său. Rătă- 
ceşte pierdut în noaptea adâncă, neluminată, a acestei vieţi, 
şinu-și află calea. Nici o rază de lumină nu-i luminează cărările 
întunecate. Nimeni nu-i arată drumul, nimeni nu-i îndreaptă 
paşii. Singur în arena vieţii, străbate viaţa fără a se aştepta 
la un trai mai bun. Trece prin multe capcane şi nu este cine 
să-l scoată din ele. Cade în ele şi se frânge sub greutatea lor. 
În necazuri nu este cine să-l ajute şi să-i uşureze suferinţa. 

Pacea sufletului şi liniştea inimii au fost alungate de 
necredinţă. Jalea i s-a revărsat până în adâncurile inimii”. 

Ferească-ne Dumnezeu! 





7 Monah Teoctist Dionisiacul, Sfântul Nectarie din Egina, Făcă- 
torul de minuni, Editura Sophia, Bucureşti, 2003, p. 188-189. 

Dar... cum să îţi manifeşti credinţa ? 


De unde ştii dacă tu crezi îndeajuns ca să fii ajutat? 
Răspunsul se află tot în Cartea Sfântă: 


„Credinţa este încredințarea celor nădăjdui- 
te, dovedirea lucrurilor celor nevăzute” (Evrei 
11, 1). Aceste puţine cuvinte arată ceea ce voi în- 
cerca, cu slabă pricepere, să îţi arăt până la sfârşitul 
acestei cărţi. 


Să citim cu atenţie definiţia Apostolului, căci ne aduce 
o cheie spre înţelegere. 

În primul rând, credinţa este o încredere neclintită şi 
o puternică încredințare. Dacă vrei ceva, să crezi că vei 
primi cu puterea cu care un înecat se agaţă de speranţa 
oferită de salvatorul său. 


Să nu existe rezervă, să nu existe întrebarea: 
„Oare chiar poate Dumnezeu să mă ajute?” 

Pentru că nu tu trebuie să pui această întrebare. 
Tu trebuie să răspunzi la ea. 


Sfântul Ioan de Kronstadt spunea un mare adevăr: 
atunci când te rogi lui Dumnezeu, El îşi apleacă privirea 
spre tine şi te întreabă în tăcere: „Crezi tu că Eu chiar pot 
face aceasta pentru tine?” Iar răspunsul tău va trebui să 
ţâşnească sincer: „Cred, Doamne!” Şi atunci, aşa cum a 
spus Iisus, „nimic nu v-ar fi cu neputinţă”. 


Pe de altă parte, să vedem la ce se referă credinţa: 
încredere neclintită în cele nădăjduite. Adică în cele 
viitoare, de care în loc să ne speriem cât încă nu sunt, ar fi 
mai bine să le aşteptăm cu încredere. 

Aici adăugăm atenţionarea Apostolului Pavel: 

„Cel ce ară să are cu nădejde, şi cel ce treieră, cu 
nădejdea că va avea parte de roade” (I Corinteni 9, 10). 
Sau: „Cel ce seamănă cu zgârcenie, cu zgârcenie va şi 
secera, iar cel ce seamănă cu dărnicie, cu dărnicie va şi 
secera” (II Corinteni 9, 6). 

Şi mai aprig ne spune chiar Domnul: „Nimeni care 
pune mâna pe plug şi se uită îndărăt nu este po- 
trivit pentru împărăţia lui Dumnezeu” (Luca 9, 62). 


Deci, va trebui ca de fiecare dată când te rogi să aiun 
scop clar în cap, o cerinţă clară pentru Dumnezeu: ajutorul 
constant de-a lungul unui an de pregătire pentru examene, 
ajutorul în timpul examenului, sau în timpul facultăţii, în 
exercitarea profesiunii şi aşa mai departe. 


Iată ce scrie apostolul Iacov despre neclintirea în cre- 
dinţă, despre nădejde: 


„De este cineva din voi lipsit de înţelepciune, să o ceară 
de la Dumnezeu, Cel ce dă tuturor fără deosebire şi fără 
înfruntare; şi i se va da. 

Să ceară însă cu credinţă, fără să aibă nici o îndoia- 
LĂ, pentru că cine se îndoieşte este asemenea valului mării, 
mişcat de vânt şi aruncat încoace şi încolo. 

Să nu gândească omul acela că va lua ceva de la Dum- 
nezeu”(lacov 1, 5-7). 


Gândeşte-te bine, cititorule, la aceste cuvinte, căci ele 
îţi arată cum nu se poate mai limpede că fără credinţă nimic 
nu e posibil, chiar dacă singură credinţa nu ajută. Mai 
trebuie şi fapte. Ai aplicat ce ai citit în „Arta de a învăţa” 
partea I („De ce să înveţe alţii mai repede ca tine?!)? 
Nu trebuie să aplici o dată, ci mereu, pentru că trebuie să 
faci tot ce poţi mai bine - şi slavă lui Dumnezeu că acolo 

ai găsit destule tehnici ale celor eficienţi, răspunsuri la 
nelinişti... Aplică şi ce ai citit în „Arta de a învăţa” în partea 
a II-a („Cheile învăţării eficiente”), unde am cules bob 
cu bob secretele bine păstrate ale aşilor învăţării (ştii tu, 
cei care reuşesc mereu). 

Nu mai puţin adevărat, credinţa e temelia transformării 
visului în realitate. Să ne amintim şi de citatul din Marcu, pe 
care l-am folosit ca motto al acestor gânduri: „Toate câte 
cereți, rugându-vă, să credeţi că le-aţi şi primit şi le veţi avea”. 

Câţi ştiu însă că pot obţine tot ce doresc? 

Şi câţi ştiu cum anume să ceară ceva de la Tatăl?... 


Dumnezeu te ascultă oriunde ai fi 


Aşa cum spune Scriptura: „Tu însă, când te rogi, intră 
în cămara ta şi, închizând uşa, roagă-te Tatălui tău, Care 
este în ascuns, şi Tatăl tău, care vede în ascuns, îţi 
va răsplăti ţie” (Matei 6, 6). Spun Sfinţii Părinţi ai Bisericii 
că acest pasaj are şi un înţeles ascuns: „cămara” este inima 
ta, în care să te retragi la linişte, în rugăciune, chiar când e 
vuiet în jurul tău. 

Roagă-te în ascuns şi roagă-te smerit. Roagă-te ca şi 
cum Tatăl ar fi în faţa ta - fiindcă, de fapt, Tatăl e alături de 
tine ori de câte ori 1 te adresezi cu credinţă... 

„Descoperă Domnului calea ta şi nădăjduieşte în EI şi EI 
va împlini”, stă scris în Sfânta Scriptură (Psalmul 37, 5). Verset 
de mângâiere în clipe grele! Cum să nu te înfiori de claritatea 
şi de incredibilul lui? Pentru că, în fond, ce trebuie să facem? 
Cumva să aducem aur, să ne lăsăm biciuiţi, să-l sacrificăm 
pe cel mai drag dintre noi, spre a-l intra în voie lui Dum- 
nezeu? Nu, în nici un caz. Trebuie, foarte simplu, să Îi în- 
credinţăm calea pe care dorim să mergem, să Îi încredințăm 
grijile, necazurile, întrebările noastre. Le va prelua EI, şi, în 
funcţie de credinţa noastră, le va împlini cum numai El ştie. 

Roagă-te smerit, căci stă în puterea ta să te rogi Tatălui în 
linişte, aşa cum te-a învăţat Fiul Său, ca să ai ceea ce îţi 
doreşti. Şi iată ce spune Sfântul Apostol Ioan în prima epis- 
tolă sobornicească (loan 5, 14-15): 

„Și aceasta este încrederea pe care o avem către EI, că, 
dacă cerem ceva după voinţa Lui, El ne ascultă. 

Și dacă ştim că El ne ascultă ceea ce îi cerem, ştim că 
dobândim cererile pe care 1 le-am cerut”. 


Şi o minimă logică ne arată că dacă ştim că suntem 
stăpâni pe lucrurile pe care le-am cerut, le vom avea cu 
siguranţă, aşa cum apostolii Domnului (Marcu 11, 24; Matei 
17, 20) ne-au spus că a promis lisus... dar despre cum să 
ne rugăm „după voinţa Lui” vom vorbi mai târziu. 

Înainte de a trece la citirea următoarelor rânduri, 
gândeşte-te, tinere cititor, la puterea pe care o are o 
singură rugăciune. Pentru liniştea ta nu trebuie să 
săvârşeşti ritualuri barbare, ci să îţi împreunezi mâinile şi 
să te rogi din suflet. Nu trebuie să se roage pentru tine 
mii de oameni, ci tu singur îţi poţi primi, prin rugăciune 
curată, mântuirea sufletului de întrebări şi de nelinişti... 

Desigur, te poţi întreba în ce fel te ajută rugăciunea 
altora. lar răspunsul s-ar putea să fie pentru tine năucitor... 


Sfinte cuvinte cu înţeles uitat 
Iată acum acele versete incredibile: 


„Dacă doi dintre voi se vor învoi pe pământ în privinţa 
unui lucru pe care îl vor cere, se va da lor de către 
Tatăl Meu, Care este în ceruri. Că unde sunt doi sau 
trei, adunaţi în numele Meu, acolo sunt şi Eu în mijlocul 
lor” (Matei 18, 19-20). 

Câţi trebuie deci să se învoiască să se roage împreună 
pentru binele lor sau al altora? DOI! Nu zece mii, nu o mie, 
nu o sută, nu zece. Doi! Ce lucru să ceară? Oarecare, orice 
lucru, ne dă de înţeles Scriptura, aducându-ne aminte de 
ce spunea Iacov: „Dumnezeu, Cel ce dă tuturor fără deo- 
sebire şi fără înfruntare...” 

După acest pasaj, care unora li se pare de domeniul 
incredibilului, adu-ţi aminte: cuvintele Domnului lisus sunt, 
pentru cei ce cred, cuvinte izvorâte dintr-o experienţă la 
care noi nu avem acces. Sunt cuvintele Fiinţei sfinte, ale 
Fiului lui Dumnezeu, Care a creat lumea pe legile pe care 
mereu ni le-a dezvăluit şi mereu le uităm; sunt cuvinte 
care, oricât de temerare ar părea, nu sunt altceva decât 
realităţi din lumea pe care ştiinţa contemporană o denu- 
meşte „de dincolo”. O lume a spiritului, în care Legile au 
exclus - reţine, tinere! - un singur cuvânt: imposibilul. 

Ba, cum a spus cineva, miracolele sunt ceva obişnuit 
în cer. Pe pământ... depinde de credinţă. 


Din nou: „Cum este posibil?” 


Această întrebare să nu ţi-o pui pe cât poţi, deoarece 
înseamnă tot lipsă de credinţă. Dar ca să satisfacem 
curiozitatea tinerească, te invit să studiem un exemplu 
luat din lumea noastră materială. 

Imaginează-ţi un fir conducător de electricitate. În mo- 
mentul în care este străbătut de un curent electric, firul 
capătă proprietăţi magnetice, atrăgând o serie de obiecte 
metalice. Imaginează-ţi, de asemenea, la o oarecare 
distanţă de acest fir, un magnet - care, la rândul său, are o 
oarecare putere de atracţie pentru obiectele metalice din 
jurul său. Cu alte cuvinte, privite în mod izolat, atât firul 
cât şi magnetul au o oarecare putere de atracţie. Ce se 
întâmplă însă dacă în jurul magnetului înfăşori firul metalic 

prin care trece curent electric? Vor atrage ele reunite doar 
de două ori mai multe obiecte? În nici un caz! Fizicienii 
arată că forţa celor două este nu de două ori, ci de zeci 
sau de sute de ori mai mare decât a fiecăruia luat separat! 
Acum înţelegi ce forţe uriaşe descătuşează rugăciunea a 
două persoane care „se învoiesc să ceară” acelaşi lucru? 
Acum înţelegi ce putere de atracţie colosală au rugile pe 
care Tatăl le primeşte ca pe un torent de rugăciuni pline 
de nădejde, unite prin scop? 


Iar dacă înţelegi... ce te opreşte ca tu şi câţiva 
colegi sau prieteni să vă rugaţi împreună pentru cele 
ce fiecare dintre voi are nevoie? E ceva prea nou 
pentru tine? Te asigur însă, din propria experienţă, 
că rezultatele sunt uluitoare. Iar pentru unii sunt de-a 
dreptul inexplicabile. 


La ceas de amurg al puterilor... 


„Nebiruit e omul ce luptă cu credinţă; 
el ştie că pe lume nimic zadarnic nu-i; 
că, dincolo de trudă şi jertfa clipei lui, 
în taină, vremea ţese la sfânta biruinţă” 
(AL. Vlahuţă) 


Poate că uneori vei cădea copleşit de un efort prea 
mare, poate că vei considera - spre exemplu - un examen 
mult prea greu, cu neputinţă de trecut. Dar adu-ţi aminte 
că o credinţă cât un bob de muştar face ca totul să fie cu 
putinţă (Matei 17, 20). 

Şi mai adu-ţi aminte de ce zicea Părintele Porfirie: 
„Omul care îşi dăruieşte inima lui Hristos devine cu totul alt 
om. Se umple de Hristos. lar când mintea şi inima unui om 
sunt pline de Hristos, atunci omul acela este înţelept, este 
deştept, în sensul că Duhul lui Dumnezeu îl învaţă totul (...) 

Orice greutate ar întâmpina, nu deznădăjduieşte, ci 
aleargă la Hristos, Care sălăşluieşte în el, găsind mijloace 
uşoare de a depăşi greutăţile, fără ca acestea să îl afecteze 
sau să îl strice lăuntric”. 

Slabele noastre puteri omeneşti ne lasă. Nu ne ajută 
ce e în stânga, nici ce e în dreapta. Ce e în spate a trecut, 
ce e în faţă ne înspăimântă şi ne doboară. Mai e un singur 
loc unde să privim. În sus. 

Acolo e nădejdea. Dumnezeu e milostiv, e gata să ne 
dea cele de trebuinţă, dar trebuie acel grăunte de muştar 
care să mute munţii neliniştilor noastre. Ceri, dar fără să 
crezi? Ceri la nimereală, doar-doar...? Să ştii că Hristos Dum- 
nezeu a ajutat într-un caz - dar într-un caz special, cutre- 
murător - cuiva care se clătina în credinţă. lată: 


„Și lisus a întrebat pe cărturari: Ce vă sfădiţi între voi? 

Şi i-a răspuns Lui unul din mulţime: Învăţătorule, am 
adus la Tine pe fiul meu, care are duh mut. Şi oriunde-l 
apucă, îl aruncă la pământ şi face spume la gură şi scrâş- 
neşte din dinţi şi înţepeneşte. Și am zis ucenicilor Tăi 
să-l alunge, dar ei n-au putut. 

Iar EL, răspunzând lor, a zis: O, neam necredincios, 
până când voi fi cu voi? Până când vă voi răbda pe voi? 
Aduceţi-l la Mine. 

Şi l-au adus la EL. Şi văzându-L pe lisus, duhul îndată a 
zguduit pe copil, şi, căzând la pământ, se zvârcolea spu- 
megând. 

Și l-a întrebat pe tatăl lui: Câtă vreme este de când i-a 
venit aceasta? lar el a răspuns: din pruncie. Şi de multe 
ori l-a aruncat şi în foc şi în apă ca să-l piardă. Dar de 
poţi ceva, ajută-ne, fiindu-ţi milă de noi. 

Iar lisus i-a zis: De poţi crede, toate sunt cu putinţă 
celui ce crede. 

Și îndată strigând tatăl copilului, a zis cu lacrimi: Cred, 
Doamne! Ajută necredinţei mele! 

Dar lisus, văzând că mulţimea dă năvală, a certat pe 
duhul cel necurat, zicându-i: Duh mut şi surd, Eu îţi porun- 
cesc: ieşi din el şi să nu mai intri în el! 

Şi răcnind şi zguduindu-l cu putere, duhul a ieşit; iar 
copilul a rămas ca mort, încât mulţi ziceau că murit” (Marcu, 
9, 16-26). 


E limpede că Hristos a ajutat unui tată care singur a 
mărturisit „Ajută necredinţei mele”. De ce? Cheia e în 
acelaşi pasaj. De cât timp era copilul astfel? Din pruncie. 
Erau ani buni în care tatăl a sperat ca şi copilul său să se 
facă sănătos într-o bună zi. Erau ani de eşecuri, de 
căutări la doctori care înălţau neputincioşi din umeri, 
care încercau şi eşuau, ani de rugăciuni neascultate. Tot 
ce făcuse până atunci ca să îşi facă sănătos copilul... 
zadarnic. Zi după zi, an după an speranţele îi erau 
năruite. Se trezea a doua zi cu încă o speranţă în suflet, 
dar primea din nou palma neputinței pe obraz. Zile după 
alte zile, ani peste ani... Până când i-a găsit pe ucenicii 
Domnului, la care a alergat cu nădejde. Iar ucenicii au 
dat şi ei greş! 

Şi totuşi mai credea! „Cred, Doamne, ajută...” A strigat! 
A plâns în faţa ultimei şanse! Pentru această suferinţă şi 
pentru pâlpâirea credinţei pe care a ţinut-o în suflet când 
toată lumea îl descuraja, Dumnezeu a făcut o minune 
fără a o mai condiţiona de credinţa deplină. 


Ce învăţăm de aici? Că atunci când ţi-ai pierdut 
credinţa, paradoxal, nu îţi mai rămâne decât... 
credinţa. 


Tu cred că nu ai avut încă atâţia ani de încercări ca 
să te clatini în credinţă. Ba din contră: prin Credinţă treci 
peste multe încercări. Şi peste spaima de lucrurile 
viitoare. 

Puțin credinciosule! 


Să ne aducem aminte de situaţia în care Petru s-a rugat 
să umble pe apă, la fel cu Mântuitorul. Iată: 

„Văzându-L umblând pe mare, ucenicii s-au înspăi- 
mântat, zicând că e nălucă, şi de frică au strigat. Dar EI le-a 
vorbit îndată, zicându-le: Îndrăzniţi, Eu sunt; nu vă temeţi! 

Iar Petru, răspunzând, a zis: Doamne, dacă eşti Tu, 
porunceşte să vin la Tine pe apă. 

EL i-a zis: Vino. lar Petru, coborându-se din corabie, a 
mers pe apă şi a venit către isus. 

Dar văzând vântul, s-a temut şi, începând să se scufunde, 
a strigat zicând: Doamne, scapă-mă! 

Iar lisus, întinzând îndată mâna, l-a apucat și i-a zis: Puțin 
credinciosule, pentru ce te-ai îndoit?” (Matei 14, 26-31). 

Să fie o pildă izolată? Nu cumva învăţătura ei ne folo- 
seşte atunci când ne lasă puterile? Răspunsul ţâşneşte 
singur din întrebarea Domnului: „De ce te-ai îndoit, puţin 
credinciosule?” Adică: „Ai mers câţiva paşi pe apă? Ai mers! 
Ai văzut că se poate, cu ajutorul lui Dumnezeu. Eu (lisus) 
sunt tot aici. În afara credinţei tale, nimic nu s-a schimbat. 
Și, dacă ai mers şi ai văzut că se poate, DE CE te-ai îndoit?” 

De aceea am spus că singura care rămâne e credinţa. 
Crezi că e puţin? Reciteşte versetele de mai sus, iar când 
ajungi la ultimul, fii atent cum i-a întins lisus mâna lui Petru. 

Aşa va face şi cu tine. 


Nu ai credinţă? Străduieşte-te să mergi mai departe 
şi încrederea în seninul victoriei va veni din nous. 

Dar până atunci gândeşte-te dacă îndemnul „În- 
drăzniţi, Eu sunt; nu vă temeţi!” le-a fost adresat 
doar ucenicilor sau mai sună şi altcuiva înspăimântat 
de valurile şi greutăţile vieţii. 





3 De aceea ai şi aflat în cartea „Arta de a învăţa”, partea a Il-a 
(„Cheile învăţării eficiente”), în capitolul despre Voinţă: „Dacă la 


35 


Horaţiu Sasu 





Încredinţează-i Domnului calea ta, dorinţa unui bun 
rezultat, continuarea de unde tu nu mai poţi merge - şi 
vei vedea că nimic nu e cu neputinţă. „Cele ce sunt cu 
neputinţă la oameni sunt cu putinţă la Dumnezeu” (Luca 
18, 27, Matei 19, 26). Acolo unde tu nu mai poţi, Dumnezeu 
împlineşte fără preget. Poate ai observat că versetul 
„Descoperă Domnului calea ta şi nădăjduieşte în EI şi El va 
împlini” (Psalmul 37, 5) cuprinde exact ceea ce aşteaptă 
Dumnezeu de la tine: credinţa, nădejdea. Credinţa că El 
te va asculta când Îi vei încredința calea ta şi nădejdea că, 
după ce te-a ascultat, te va ajuta. Este, dacă vrei, o dublă 
creditare din parte ta, iar Dumnezeu răspunde adecvat 
unei asemenea atitudini. 

Rămâne însă o problemă... Credinţa, singură, este sufi- 
cientă ca să obţii tot ce vrei? Aşa ne asigură sectarii. De ce 
nu au dreptate? 





un moment te-ai prăbuşit sub necazuri şi insuccese, nu renunţa, 
prietene. Odihneşte-te puţin. Dar nu renunţa. Odihneşte-te, iar 
liniştea care coboară îţi va revela unde anume ai greşit. Încearcă să 
revezi cu ajutorul celor citite în această carte unde „şchioapătă” 
planurile tale. Sau poate planurile au fost bune, dar nu le-ai aplicat 
consecvent? În cazul acesta reţine ceva ce te va scuti de multe 
neplăceri în viaţă: dacă ai făcut un plan „cum scrie la carte”, dacă 
sincer crezi în el, chiar dacă îl mai modifici în timp, persistă în 
aplicarea lui fără teama de eşec. Dar nu vei obţine nimic cât ai 
bate din palme! Uneori sunt necesare săptămâni, chiar luni de muncă 
şi de încercări pentru a-ţi găsi ritmul şi metodele care te reprezintă 
şi te ajută cu adevărat. Un lucru e însă sigur: dacă renunţi la 
jumătatea drumului, efortul tău se va risipi în van. E ca atunci când 
pui ciment într-o formă şi iei cofrajul înainte să se întărească totul în 
forma dorită. Pierzi tot şi trebuie să o iei de la capăt - dacă mai poți.” 
Renunţarea e lipsă de credinţă, câtă vreme faci ceea ce e de folos 
şi... „ca la carte”. Ai aflat cum să înveţi eficient şi cum să nu ţi-o ia 
alţii înainte. Acum munceşte organizat şi te roagă! 

Răspunsul Sfântului Apostol 


Apostolul Iacov ne dă un avertisment extraordinar: 
„Tu crezi că unul este Dumnezeu? Bine faci; dar şi de- 
monii cred şi se cutremură” (Iacov 2, 19). Şi mai spune 
acelaşi inspirat apostol: „Ce folos, fraţii mei, dacă zice 
cineva că are credinţă, iar fapte nu are?” (Iacov 2, 14). „Aşa 
şi cu credinţa: dacă nu are fapte, e moartă în ea însăşi” 
(Iacov 2, 17). Să ne gândim: ce-ar fi dacă tot anul am sta să 
ne rugăm, fără să punem mâna pe o carte sau pe un curs? 
Fără să săvârşim fapte pe care să crească credinţa? Va 
trebui deci să învăţăm, dar nu oricum: cu râvnă, ca nu cumva 
faptele noastre să fie un suport prea şubred pentru cre- 
dinţă, şi întreg edificiul să se prăbuşească astfel. 

Tocmai de aceea, în „Arta de a învăţa”, partea a Il-a 
(„Cheile învăţării eficiente”) ai găsit metode practice 
despre ce e bine să faci (revezi, te rog, şi prezentarea din 
ultimele file ale cărţii de faţă). Şi unii s-au oprit la a le aplica 
doar pe acestea sau pe cele din volumul al doilea al cărţii, 
care reprezintă o „scurtătură” spre succes. Să nu crezi şi 
tu că imediat ce obţii succesele nebănuite aplicând regulile 
din aceste cărţi ai ajuns să nu mai ai nevoie de Dumnezeu! 
Îţi este mintea mai odihnită, pentru că înveţi organizat şi 
rapid. Faci conexiuni şi când alţii uită înu--o lună tu îţi aduci 
aminte şi peste câţiva ani. Îţi economiseşti timpul şi ai aflat 
deja ce fac cei mai buni în „Ultimele zile, ultimele ore”. 
Dar aceste reuşite normale deja să nu îţi aducă gândul 
îngâmfat că eşti puternic şi nu mai ai nevoie de Dumnezeu! 
Citeşte numai „O situaţie descurajantă uşor de evitat” 
din a doua parte din „Arta de a învăţa” („Cheile învăţării 
eficiente”) şi apoi gândeşte-te că poţi face tot ce vrei, 
căci nu vei reuşi dacă Dumnezeu stă împotriva minţii în 
care s-a cuibărit trufia. 

Bine-bine, poate spune cineva, dar dacă învăţ mult, 
dacă sunt conştiincios, la ce mai am nevoie de puterea 

lui Dumnezeu? Învăţ, repet, insist şi... gata! Dumnezeu 
devine o ipoteză de care nu am nevoie, cum spunea un 
om de ştiinţă ateu. 


Şi atunci cum rămâne cu spusele Domnului: 
„Fără de Mine nu puteţi face nimic”? Spune un mare 
Sfânt: „lar dacă ne îngrijim de fiecare trebuinţă, 
suntem datori să ne rugăm pentru fiecare. Căci 
cel ce face sau se îngrijeşte de ceva fără rugăciune 
nu se află pe drumul cel bun care duce spre 
sfârşitul lucrului” (Marcu Ascetul, în Filocalia, vol. 
I, Ed. Harisma, 333). Şi zice acelaşi sfânt: „Orice 
plănuire a ta să o începi cu Cel ce este începutul a 
tot binele, ca să fie după voia lui Dumnezeu ceea ce 
ai de gând să faci” (p. 284). 


Nu uita că profesorul te poate „pica” pe baza unui de- 
taliu. Dar până atunci te poţi „pica” singur: o întuneceală a 
minţii poate înlocui lumina celui prea mândru. Nu uita că uneori 
munca intelectuală presupune programare şi organizare pe 
baza unor repere de eficienţă care îţi pot scăpa ţie (deşi nu 
ar mai trebui să scape acum, când ai „reţeta” învăţării reuşite), 
iar un detaliu nesesizat la timp de puterile tale omeneşti, dar 
pe care Dumnezeu ţi-l poate releva oricând Îi vei cere cu 
credinţă aceasta, te poate arunca în prăpastie în cazul unui 
examen sau concurs. Exemplele pot continua. 

Ar fi bine să îţi dai seama, cititorule, că nu e o ame- 
ninţare ceea ce tocmai ţi-am spus, ci e un avertisment 
pentru cei care cred prea mult în puterile lor lumești, dar 
şi o încurajare pentru cei ce caută ajutorul de sus. 

„Cu credinţa vezi până departe, mai departe decât vezi 
cu raţiunea”, spunea părintele Iustin Pârvu”. Şi te fereşti 
de mai multe primejdii, spune experienţa. Iar din cele de 
care nu te-ai ferit, vei ieşi încununat. 





% Adrian Alui Gheorghe, Părintele Iustin Pârvu şi morala unei 
vieţi câştigate, Editura Credinţa Strămoşească, p. 111. 

Înţelepciunea din bătrâni 


Pe de altă parte, Dumnezeu îţi dă, cum spune vorba 
din bătrâni, dar nu îţi bagă în traistă. Dumnezeu te ajută 
să îţi completezi nişte cunoştinţe pe diferite căi, îţi 
luminează mintea în timp ce înveţi sau la examen, dar... 
Dar! De la a-i cere ajutorul acolo unde eforturile tale 
sunt poate sortite eşecului în lipsa sprijinului Său şi până 
la a-l pretinde să-ţi înfunde mură în gură (adică... în cap) 
cunoştinţe în timp ce tu stai ziua la plajă şi noaptea prin 
discoteci, e o cale lungă de tot. E nevoie de fapte pe 
care Dumnezeu să le binecuvânteze, căci în lipsa acestora 
prea puţine sunt cu putinţă. Sau, cum a spus Părintele 
Porfirie către o doamnă care îl dojenea că nu s-a rugat, 
nu a citit de ajuns ca fiul său să reuşească la un examen: 
„Eu am citit, el n-a citit!” 

De fapt, numai când „pui osul” şi înveţi conştiincios 
şi organizat ţi se cuvine victoria. Fără efortul propriu e 
greu să reuşeşti. Viaţa ne învaţă mereu: bunăoară să 
presupunem că într-o zi ai nevoie de ochelari. Ce face 
oculistul la care mergi şi pe care îl rogi să te ajute să îţi 
îmbunătăţeşti vederea? Îţi recomandă nişte ochelari care 
să lipsească ochiul de orice necesitate de acomodare? 
Nu, dimpotrivă: un bun oculist întotdeauna te va sfătui 
să porţi lentile ceva mai slabe decât cele de care ai nevoie 
cu adevărat. De ce? Pentru că ochiul va face automat 
efortul de a se autocorecta, ajungând ca prin acţiunea 
lentilei, asociată cu acţiunea autoreglatoare a ochiului, 
privirea să facă un pas spre îmbunătăţire. Peste câteva 
luni, acelaşi oculist îţi va recomanda ochelari cu dioptrii 
şi mai puţine, şi tot aşa, până când vederea ta va fi foarte 
bună. Cam aşa procedează şi Dumnezeu: baza perfecţi- 
unii va fi efortul tău, din ce în ce mai mare, în timp ce 
Domnul te va călăuzi şi te va ajuta oricând Îi vei cere cu 
credinţă. Ar fi bine, prietene, să te gândeşti la ceea ce a 

spus cineva: „Trebuie să muncim ca şi cum totul ar depinde 
de noi şi, în acelaşi timp, să ne rugăm ca şi cum totul ar 
depinde de Dumnezeu”. Excepţionale cuvinte! De fapt, 
prieten drag, acesta e secretul celor care reuşesc im- 
posibilul: muncă şi credinţă. Cei ce uită una din aceste 
două condiţii se clatină. 

DE CE NU MĂ AUDE DUMNEZEU? 


„Cereţi şi nu primiţi, pentru că cereţi rău.” (lac 4, 3) 

„Și aceasta este încrederea pe care o avem către 
EL, că, dacă cerem ceva după voinţa Lui, El ne ascultă. 
Şi dacă ştim că EI ne ascultă ceea ce Îi cerem, ştim că 
dobândim cererile pe care 1 le-am cerut.” (Lin 5, 14-15) 

„Dumnezeu nu-i ascultă pe păcătoşi; dar de este 
cineva cinstitor de Dumnezeu şi face voia Lui, pe acela 
îl ascultă.” (In 9, 31) 


„După voinţa Lui” ... 

Aici e aici! 

Putem să cerem cu credinţă, credinţa o putem îmbrăca 
în fapte, dar mai trebuie să cerem şi ce ne e de folos. Şi să 
fim aşa cum ne cere Dumnezeu să fim. Vorba Părintelui 
Arsenie Boca: „omul se roagă lui Dumnezeu să-l scape de 
necazuri, iar Dumnezeu Se roagă de om să-şi schimbe pur- 
tările. Socotiţi şi voi, care de cine să asculte mai întâi?” 

Ce-o fi însemnând deci „după voinţa Lui”? 

Cred că din multitudinea de răspunsuri, dintre care 
unele le-am găsit deja, sunt de ales câteva. Primul: să te 
rogi lăsându-te în voia lui Dumnezeu, iar al doilea: să te 
rogi după ce ai împlinit nişte minime reguli cerute de 
Dumnezeu. Al treilea: să te rogi neîncetat. Al patrulea: să 
ai răbdare să împlinească Domnul la vreme potrivită. În 
fine: să ceri ce îţi este cu adevărat de folos. 

Să vedem. 

1. Nu voia mea să fie, ci voia Ta 


„Când se luptă cineva la jocuri, nu ia cununa, da- 
că nu s-a luptat după regulile jocului” (UI Tim 1, 5) 


Cerem uneori lucruri care credem că sunt folositoare, 
dar de fapt sunt vătămătoare. Ne supărăm că nu le-am 
obţinut cum am vrut şi când am vrut, ca apoi să ne dăm 
seama că mai bine nici nu ne gândeam la ele. 


Aşa după cum un tată îi interzice copilului nişte 
lucruri tentante pentru el, dar în acelaşi timp pericu- 
loase, tot aşa şi Dumnezeu poate să refuze să ne 
îndeplinească o dorinţă care în viitorul mai îndepărtat 
ar ascunde un pericol nici măcar bănuit de noi. 


Ce tată şi-ar lăsa copilul să bea dintr-o sticlă străluci- 
toare, dar care conţine extract de mătrăgună? Nici ţipete- 
le, nici lacrimile copilului nu l-ar îndupleca. 

Iar noi suntem în viaţă nişte copii mari care caută me- 
reu ceva. 

„Noi ne asemănăm - spune Sf. Ambrozie - când ne 
rugăm, unui copil mic, care alergând prin grădină şi adunând 
flori amestecate cu buruieni, le duce acasă tatălui său. Mama 
sa îi iese înainte, îi ia buchetul, alege din el buruienile pe 
care le leapădă; iar florile le aşează cât poate mai bine. 

Aşa frumos aranjat, buchetul e primit cu drag de tatăl 
copilului. Tot astfel face şi Domnul lisus Hristos cu unele 
rugăciuni pe care le adresăm Tatălui Ceresc în numele Lui. 
El aruncă cererile nefolositoare; iar cererile bune, făcute 
în duh şi adevăr şi folositoare pentru noi, binele obştesc 
şi plăcute lui Dumnezeu, le face buchet şi le aşează pe 
Jertfelnicul Său înaintea Scaunului Său de Domnie”. 





10 Protos. Nicodim Măndiţă, Învăţături despre rugăciune, Editura 
Agapis, 1998, p. 52-53. 

Dar ar fi bine să ne dăm seama că Dumnezeu este un 
Tată care are miliarde de copii pe această planetă - miliarde 
de suflete. Fiecare dintre aceşti copii, aceste suflete, are 
forţele lui proprii, despre care am vorbit altă dată: voinţa, 
motivaţia, entuziasmul. Forțe mari, e drept, dar evident 
infim mai mici decât infinita Forţă divină. Cu alte cuvinte, 
pe Pământ puterea unui suflet entuziast e enormă, dar 
faţă de puterea dumnezeiască e pulbere în vânt. 


Cenzura de dincolo de noi 


Să ne mai întrebăm atunci de ce nu ni se împlineşte 
tot ce dorim şi tot ce cerem în rugăciune? Toate ţelurile 
pentru care ne punem în joc forţe uneori enorme? Răs- 
punsul e simplu: pentru că în multe momente Puterea 
Divină acţionează ca o limită, ca o cenzură. 

Tot pentru noi! 

Să presupunem că înainte de examen constaţi că ai 
nişte goluri în cunoştinţe, pe care nu le mai poţi acoperi în 
timpul rămas până la examen. Îţi îndrepţi atunci speranţa 
şi rugăciunea spre ceruri, pentru ca prin puterea Lui, Dum- 
nezeu să te ferească de surprize neplăcute în examen şi 
să îţi dea acea picătură de „şansă” necesară pentru a trece 
cu bine examenul. lar Dumnezeu îţi ascultă ruga şi ca ur- 
mare ieşi fericit de la examen. La următorul examen faci la 
fel, cu acelaşi rezultat, la un altul la fel, până când la un 
moment dat ţi se infiltrează, chiar inconştient, ideea că 
Dumnezeu e mare şi că poate multe acolo unde tu nu 
poţi. Idee excepţional de corectă, cu condiţia de a nu 
abuza de ea. Pentru că dacă laşi, din obişnuinţă, din ce în 
ce mai mult în seama lui Dumnezeu, s-ar putea să ai sur- 
prize la un moment dat. 

De fapt, care tată şi-ar răsfăţa într-atât fiul încât să 
accepte să suplinească din ce în ce mai mult lipsa lui de 
efort, când ştie că fiul poate să facă aproape totul cu 

puterile sale? Revenind la exemplul nostru, o notă mai mică 
te poate pune pe gânduri şi te poate mobiliza pentru exa- 
menele viitoare; îţi poate deci pune în mişcare forţele 
proprii, cam amorţite în ultimul timp (cu toate că acum ştii 
cum să nu ţi-o ia alţii înainte, cum să treci peste descurajări, 
dar te-ai lăsat pe tânjală). O notă mai mică e un semnal 
valabil ori de câte ori vei mai fi tentat „să o laşi mai uşor”, 
în condiţiile în care aştepţi un rezultat bun sau foarte bun. 


Dumnezeu e bun, dar e şi drept. Nu mai ai putere? 
Roagă-te şi te va ajuta, cum am arătat. Dar nu-L asocia 
pe Dumnezeu lenei tale. Şi nu uita că ceea ce crezi tu 
că e bine s-ar putea să nu fie tocmai bine. 


Citeşte ce urmează. 
„Norocul” de moment e înşelător 


E greu de multe ori să priveşti dincolo de avantajele 
de moment. Aceasta este o concluzie pe care ar trebui 
să o purtăm mereu în suflet şi e una din posibilele 
explicaţii pentru care nu ni se îndeplineşte o dorinţă chiar 
când vrem noi. 

Trăim rugăciuni fără răspuns pentru că cerem prea 
multe lucruri, vrem să ni se întâmple toate cum vrem noi şi 
când vrem noi, fără a aştepta vreme potrivită şi fără a avea 
în vedere rezultatele pe termen lung. 

Crezi că nu facem aşa ceva? Au făcut-o şi ucenicii 
Domnului: 

„Atunci a venit la El mama fiilor lui Zevedeu, împreună 
cu fiii ei, închinându-se şi cerând ceva de la EL. Iar Ela zis 
către ea: Ce voieşti? Ea a zis Lui: Zi ca să şadă aceşti doi 
fii ai mei, unul de-a dreapta şi altul de-a stânga Ta, întru 
împărăţia Ta. Dar lisus, răspunzând, a zis: nu ştiţi ce cereţi. 
Puteţi, oare, să beţi paharul pe care-l voi bea eu şi cu 

botezul cu care Mă botez Eu să vă botezați? Ei I-au spus: 
Putem” (Matei 20, 20-22; Marcu 10, 35-39). Şi acum: dincolo 
de acest răspuns uşuratic, care a fost paharul pe care tre- 
buia să Îl bea Mântuitorul? Unul atât de greu încât chiar El a 
fost copleşit, rugându-se de trei ori: „Părintele Meu, de este 
cu putinţă, treacă de la Mine paharul acesta!” (Matei 26, 39, 
42, 44). Era paharul batjocurii, umilirii, chinurilor groaznice 
şi răstignirii! Şi la răstignire cine a stat de-a dreapta şi de-a 
stânga? Fiii lui Zevedeu, aşa cum au cerut? Nu, ci doi tâlhari. 
Ba încă fiii lui Zevedeu cei atât de viteji... au adormit în 
Grădina Ghetsimani pe când El se ruga cu sudori de sânge 
(Matei 26, 37, 40, 43). 

Nu sunt de condamnat: şi noi facem la fel. Ei acum 
sunt în cer, noi... 

Şi ca să revenim: uneori povara cererilor noastre e 
prea mare şi Dumnezeu nu ne ascultă. 

Ştie EI de ce. 


Un exemplu de pronie divină 


În anul III la Facultatea de Drept „am picat” un examen. 
Singurul examen ratat din toată facultatea. Am fost foarte 
dezamăgit, chiar dacă nu învăţasem foarte mult la materia 
respectivă (nu-mi plăcea). De fapt, nu învăţasem cam un 
sfert din materie. Dar mă gândeam că dacă am şansa să 
iau un bilet cu subiecte din ceea ce citisem, aş fi luat cu 
bine examenul, chiar dacă nu strălucit. 

Dar Dumnezeu decisese altfel. 

Când am luat biletul de examen, am văzut că al treilea 
subiect (şi ultimul) era tocmai din sfertul de materie necitit. 
Aveam însă şansa că profesorul ieşise şi mă asculta 
asistenta lui, care era mai indulgentă. Ei bine, profesorul a 
reintrat... tocmai când trecusem la subiectul al treilea. 
Auzind cum reinventam dreptul procesual penal, normal, 
nu a stat la discuţie. Degeaba s-a străduit asistenta să îi 

spună că la celelalte două subiecte am ştiut bine, căci el, 
rămânând cu prima impresie de la al treilea subiect, a decis 
că... ne mai vedem şi la toamnă. 

Mi s-a părut extrem de nedrept, deoarece colegi de-ai 
mei evident mult mai slab pregătiţi trecuseră examenul. 
Chinuit, dar îl trecuseră. 

În toamnă mă pregătisem cu îndârjire. Am mâncat 
cartea, cum se spune, am aplicat cu îndârjire tot ce ai aflat 
(tot!) din „Arta de a învăţa” şi cartea despre succesul la 
examene!! şi Dumnezeu m-a luminat, încât am luat cea 
mai mare notă - 9 - dintre toţi restanţierii. M-am bucurat 
că am scăpat de examen, am mulţumit lui Dumnezeu şi 
mi-am văzut de treabă. 

În anul IV de facultate, după sesiunea din primul 
semestru se crease o agitaţie destul de mare: pentru prima 
oară se acordau burse de performanţă, care ulterior au 
devenit o tradiţie. Se acorda o sumă mare la acea vreme, 
care îmi doream să mă ajute ca să plătesc studiile la a 
doua facultate pe care doream să o urmez, dar care tre- 
buia plătită. Ştiam că părinţii, aflaţi în alt oraş, nu mă mai 
puteau ajuta, câtă vreme şi fratele meu era student şi în 
anii aceia de inflaţie de după 1990 era greu să te descurci 
cu doi studenţi. 

Pe atunci condiţiile pentru bursa de performanţă în 
general puteau fi îndeplinite doar de studenţii din ani 
terminali (participări la conferinţe, simpozioane, activitate 
culturală etc.). Dar condiţia eliminatorie ţinea de medie: 
media ultimelor trei semestre trebuia să fie peste 9,50. 
Făcându-mi un calcul rapid, din ultimele trei semestre 





1" „Arta succesului la examene” îţi arată ce trebuie să faci în 
timpul examenului: cum să te pregăteşti sufleteşte, cum să îţi 
domini emoţiile, cum să răspunzi aşa încât să îi placă profesorului 
examinator, de ce alţii mai slab pregătiţi iau note mai bune decât 
alţii mai bine pregătiţi, cum să faci să devină examenul o simplă 
formalitate etc. (Vezi prezentarea de la sfârşitul cărţii de faţă). 

primele şi al doilea nu ridicau probleme. Al doilea... era cel 
cu materia „picată”. lar când am făcut calculul am înţeles 
multe: cu acel 9 obţinut în toamnă media pe al doilea se- 
mestru era... 9,53! Şi atunci mi-am dat seama: dacă luam 6 
„din prima” mai aveam media pentru bursă de performan- 
ţă? Nu. Şi nici dacă luam 8 în toamnă, la restanţă. 

Dumnezeu gândise şi prevăzuse totul cu mult înainte 
de a mă gândi eu la ceva. Când eu mă tânguiam că trebuie 
să învăţ din nou pentru la toamnă materia care nu îmi plăcea, 
El îmi pregătea în taină o bucurie uriaşă: nu numai că am 
primit bursa, dar a fost absolut îndestulătoare ca să îmi 
plătesc primele taxe pentru a doua facultate! Aceasta cu 
atât mai mult cu cât abia după şase luni de la absolvirea 
primei facultăţi am găsit de lucru şi altfel nu aş fi avut cu 
ce să achit a doua facultate! 

Apoi mi-am mai dat seama de ceva: examenul „picat” 
era al doilea din sesiune. Dacă aş fi fost mereu încurajat 
să învăţ cât se putea şi să iau note mari pe nedrept, nu ar 
fi fost corect. Dimpotrivă, nereuşita a făcut să îmi mobi- 
lizez toate forţele şi am învăţat şi am obţinut în acea 
sesiune note foarte bune. Care, bineînţeles, au avut 
aportul lor la media cu care am obţinut bursa de 
performanţă. 


A ne răzvrăti împotriva unor „nedreptăţi” de 
moment înseamnă a nu crede că există Cineva dea- 
supra noastră, care ştie mai bine decât noi despre 
cele ce avem nevoie. Nu înseamnă însă că după un 
examen „picat” va trebui să chefuim de bucurie 
pentru că ne aşteaptă ceva mai bun peste un timp. 
Ne poate aştepta, dar depinde şi de noi cât de mult 
arătăm, prin ceea ce facem, că dorim să obţinem 
acel „mai bun”... 

Rugăciuni ce trebuie temperate 


„Nebunul roagă pe Dumnezeu să-l miluiască; dar 
mila nu o primeşte, fiindcă nu a venit precum a voit 
el, ci precum doftorul sufletelor a socotit că e de folos. 
Şi de aceea se face nepăsător şi se tulbură şi uneori se 
războieşte aprins cu dracii, alteori huleşte pe 
Dumnezeu; astfel arătându-se nemulţumit, nu 
primeşte decât bâta” (Sf. Maxim Mărturisitorul). 


Am mai atins problema celor care vor să obţină mereu 
rezultate foarte bune, atunci când ei consideră că e cazul 
să le aibă. 

E greu uneori să vezi în spatele avantajelor de mo- 
ment dezavantajele de perspectivă, nu-i aşa? Drept pentru 
care, aşa cum am arătat, 


trebuie să ne rugăm lui Dumnezeu pentru tot ceea 
ce vrem să înfăptuim în viitorul apropiat sau în pers- 
pectivă şi să Îl lăsăm pe El să aleagă, din ceea ce ne 
dorim noi, ceea ce e cu adevărat mai bun pentru noi. 
În multe din aceste cazuri ceea ce vrem noi şi cerem 
cu credinţă şi ne este de folos va vrea şi Dumnezeu 
să ne dea. Dar atunci când binele de acum poate 
distruge binele mult mai mare de mai târziu, există 
Cineva care ne apără de rău. 


Odată, într-un ocean s-a scufundat un vapor, iar sin- 
gurul naufragiat care a scăpat cu viaţă plutea într-o barcă, 
lăsându-se în voia lui Dumnezeu. Prin mila Lui, barca a 
ajuns la un țărm, pe o insulă neumblată, cum avea să 
constate mai târziu. Fiind noapte şi frig, şi-a aprins focul 
de la chibriturile ce îi mai rămăseseră. Și-a construit apoi o 
colibă, iar grija lui era să nu se stingă focul nici ziua şi nici 
noaptea, pentru că animalele sălbatice de pe insulă se 
temeau de foc şi nu se apropiau. 

Îşi dorea mult să vină un vapor şi se ruga lui Dumnezeu 
să nu îl lase. Dar rugăciunea lui parcă nu avea ecou. Zilele 
treceau şi nu se întâmpla nimic. Insula era departe de calea 
obişnuită a vapoarelor. 

Ba, din contră, deşi s-a rugat, parcă Dumnezeu l-a pe- 
depsit mai tare: într-o noapte, fiind obosit după vânătoare, a 
adormit adânc, iar un vânt puternic i-a răscolit focul şi i-a 
aprins coliba. Abia a ajuns să se salveze. Mare necaz! A încer- 
cat să stingă focul, dar ce să stingi, când coliba de nuiele şi de 
paie ardea cu vălvătaie! Nici măcar să salveze niște jar, pentru 
foc (că nu mai avea chibrituri) nu i-a îngăduit Dumnezeu, 
căci s-a pornit o ploaie torențială, care i-a stins şi focul şi 
cărbunii, lăsându-l în întuneric şi în disperare. Ce rău să i se 
mai întâmple? Puţina agoniseală arsese, mâncare nu mai putea 
să-şi facă, era la mâna fiarelor, iar adăpostul îi arsese. A 
adormit disperat, cu ochii în lacrimi. 

Dimineaţa s-a petrecut ceva neaşteptat: a auzit oameni 
care strigau: „E cineva aici?” S-a întâlnit cu marinarii care îl 
căutau, care i-au spus: „Am văzut focul pe care l-ai aprins 
astă noapte. Bine că l-ai aprins! Ştiam că insula e pustie şi 
ne-am gândit că e un apel. Am venit să te salvăm”. Omul a 
izbucnit în plâns. El crezuse că focul fusese ultima nenorocire 
pe care i-o trimisese Dumnezeu. Și iată că Dumnezeu aprin- 
sese focul ca să poată fi văzut. Îl aprinsese la vreme po- 
trivită, nici mai devreme, nici mai târziu, ci tocmai când tre- 
ceau corăbierii prin acel loc care nu se găsea în calea navelor. 


Există multe feluri în care Dumnezeu răspunde ru- 
găciunilor noastre. Adesea, când cerem lumină şi 
totul se întunecă e cel mai sigur semn că Dumnezeu 
ne ajută. Naufragiatului nu i s-a descoperit în întuneric 
rostul nenorocirii, ci dimineaţa, când trecuse întune- 
ceala. Altora Dumnezeu nu le descoperă, ci îi lasă să 
găsească singur, în timp, răspunsul la întrebarea „De 
ce trebuie să mi se întâmple?” Cine se străduieşte 
găseşte răspunsul!?. 

Iar dacă îl găseşte de câteva ori, îşi dă seama că în 
necazuri, atunci când parcă totul se prăbuşeşte, Credinţa 
neclintită ne va scoate la Lumină. Dar despre acest lucru 
vom discuta pe larg puţin mai târziu. 


2. lartă ca să fii ajutat 


„De veţi ierta oamenilor greşealele lor, ierta-va şi 
vouă Tatăl vostru cel ceresc; iar de nu veţi ierta oa- 
menilor greşelile lor, nici Tatăl vostru nu vă va ierta 
greşelile voastre” (Matei 6, 14-15). 

„Iar când staţi de vă rugați, iertaţi orice aveţi îm- 
potriva cuiva, ca şi Tatăl vostru Cel din ceruri să vă 
ierte vouă greşelile voastre” (Marcu 11, 25). 


Ne-a supărat prietenul sau prietena; am fost nedrep- 
tăţiţi de profesor la examen; ne-am certat cu cineva din 
familie - sunt mii de situaţii care ne înfurie şi de care ne 
aducem aminte cu dispreţ. Vedem însă că ajutorul divin e 
condiţionat de iertarea şi împăcarea noastră. 

Da, vom zice, dar Dumnezeu spune că nu ne iartă, nu 
că nu ne ajută. Adevărat, aşa zice acolo. Dar trebuie să 
interpretăm sfintele cuvinte unele prin altele, iar nu dis- 
parat, cum fac sectarii. Căci iată ce zice Mântuitorul: „Deci, 
dacă îţi vei aduce darul tău la altar şi acolo îţi vei aduce 
aminte că fratele tău are ceva împotriva ta, lasă darul tău 
acolo, înaintea Altarului, şi mergi întâi şi împacă-te cu fratele 
tău şi apoi, venind, adu darul tău” (Matei 5, 23-24). Aşa cum 
arată Sf. Efrem Sirul, dacă nu aduci întâi împăcarea şi liniş- 
tea, toată rugăciunea şi tot darul neprimite vor fi. lartă şi ţi 
se va ierta, căci „Cu ce măsură veţi măsura, cu aceea vi se 
va măsura” (Luca 6, 38). 





12 Pilda şi concluzia sunt adaptate după: Puterea credinţei orto- 
doxe. Credinţa făcătoare de minuni, Editura Panaghia, p. 40. 

Aşadar, în încercări cerem lui Dumnezeu să fim iertaţi 
de păcate pentru ca împăcându-ne cu EI să Îl avem alături. 
Poate la acel moment pocăinţa nu e întreagă, e doar un 
început, răbdare nu mai e, credinţa e pe sfârşite... Ce face 
Dumnezeu? Ca să nu lase bunăvoința să se înece în dez- 
nădejde, rânduie ceva necazuri din partea celor din jur - 
sau amintiri ale necazurilor: un coleg a râs de noi, altul 
ne-a vorbit de rău pe la spate, altul a luat ceva ce era al 
nostru... Toţi deodată! Bineînţeles, înţepaţi de necazurile 
noastre, având mândrie şi slavă deşartă îndestul, credem 
că paharul s-a umplut şi reacţionăm cu furie împotriva 
mișeilor, depăşind chiar şi marginile răului făcut de ei, cu 
scopul de „a-i pune la punct o dată pentru totdeauna”, ca 
să nu ne mai deranjeze în necazurile noastre. 

Aşa fac nebunii. 

Dar fără aceste ultime încercări nu e cu putinţă ca 
fructul biruinţei să se pârguiască. Dumnezeu trece şi peste 
păcate, şi peste pocăinţa incompletă, e gata să ajute în 
ceasul când ajutorul e cel mai oportun, chiar dacă lăcri- 
mează încă de pe urma păcătoşeniei noastre. Trece peste 
tot, dar ne dă cel mai rapid test: al iertării semenilor. Arde 
etapele, pleacă urechea la rugăciune, pregăteşte bucuria 
ca la o masă întinsă, rapid, lasă de la EL, fără ranchiună uită 
rănile - tocmai EL, Cel pururea pironit pentru fiecare păcat 
al nostru - Se zbate să îţi facă o bucurie. Dar Se roagă de 
tine: „Într-o secundă uit tot. lert tot şi-ţi sar în ajutor, căci 
ştiu că ai nevoie. Nu te bat zile, luni, ani. E totul pregătit. 
Dar te rog ceva: în secunda aceea, până să uit, să îţi sar în 
ajutor şi să îţi ridic necazul, iartă şi tu. Vezi că sunt nişte 
fraţi ai tăi necăjiţi de diavol, care au sărit pe tine împinşi de 
cel rău. lartă-i într-o secundă şi uită...” 

Iar noi? Noi... ce facem...? 

De aceea nu va asculta Dumnezeu rugăciunile - chiar 
făcute cu credinţă - în care cerem să ne ajute să „rupem 
gura” vreunui coleg căruia i-am promis că îi arătăm că putem 

să luăm note mai bune ca el, nici rugăciunile de ajutor 
pentru examene în urma cărora ne vom mândri (cum ne e 
firea) sau ne vom lenevi apoi. Poţi folosi metodele de învă- 
ţare, poţi fi asul învăţării (că doar ştii cum şi nu trebuie 
decât să aplici), dar greu de crezut că vei fi ajutat. Sau vei 
fi lăsat de capul tău şi îţi vei rupe colții mai târziu. 

Cu atât mai mult nu va asculta Dumnezeu rugăciunile 
în care ceri răul semenului, pedepsirea lui. Sau mai târziu, 
când vom concura pentru un post anume, prin care să ne 
câştigăm pâinea, s-ar putea să nu fim ajutaţi dacă ne dorim 
postul mai degrabă ca să îndepărtăm pe cineva anume de 
la o şansă. 

Îi cerem lui Dumnezeu să se înţeleagă cu duşmănia, 
cu mândria, cu lenea? Lui Dumnezeu, care a spus să ne 
iubim vrăjmaşii? „lubiţi pe vrăjmaşii voştri, binecuvântaţi 
pe cei ce vă blestemă, faceţi bine celor ce vă urăsc şi 
rugaţi-vă pentru cei ce vă vatămă şi vă prigonesc, ca să fiţi 
fiii Tatălui vostru Celui din ceruri, că El face să răsară soarele 
peste cei răi şi peste cei buni şi trimite ploaie peste cei 
drepți şi peste cei nedrepţi. Căci dacă iubiţi pe cei ce vă 
iubesc, ce răsplată veţi avea?” (Matei 5, 44-46). 


Sansa de a-i ierta pe alţii e semn că Dumnezeu ne-a 
ascultat şi ne va scoate din necaz. E semn de bucurie, căci 
s-a deschis scurtătura spre ajutorul lui Dumnezeu. Vine 
împăcarea, pacea Lui, şi necazul se preface în bucurie. 

Dar noi alegem. 


3. „Neîncetat vă rugaţi” 


„Bun lucru este a se ruga creştinul întotdeauna şi a nu 
se slăbănogi, precum zice Domnul şi Apostolul: «neîncetat 
vă rugaţi», adică noaptea şi ziua şi în tot ceasul. Să te rogi 
nu numai când intri în Biserică, iar în celelalte ceasuri să te 

faci fără de grijă, ci ori de lucrezi, ori de te odihneşti, ori de 
dormi, ori de călătoreşti, ori de mănânci, ori de bei, ori de 
zaci, să nu-ţi curmi rugăciunea ta. (...) Când poţi, pleacă-ţi 
genunchii, iar când nu poţi, roagă-te cu mintea: seara, dimi- 
neaţa și în amiază-zi. Dacă rugăciunea, ca o povăţuitoare, 
va fi făcută înaintea lucrului, când sculându-te din pat, miş- 
cările tale cel dintâi prin rugăciune se vor face, atunci 
păcatul nu află intrare asupra sufletului tău. 

Rugăciunea este păzitoarea întregii înţelepciuni...” 
(Sf. Efrem Sirul) 

Deci altă cheie a rugăciunii vii este aceea de a fi neîn- 
cetată. Dar cum să facem rugăciune neîncetată, când nouă 
trebuie să ne stea mintea la învăţat? Şi apoi, nu rămăsese- 
răm înţeleşi că credinţa fără fapte (adică fără a pune osul 
la învăţătură) e moartă?! 

Nu e nici un paradox, tinere prieten, numai că rugă- 
ciunea neîncetată se dobândeşte greu. Tare greu. Unii ne 
sfătuiesc să pomenim numele Domnului lisus, în rugă- 
ciunea inimii, foarte simplă dar zguduitoare, şi care - ne 
asigură sfinţii - după un timp se va repeta singură în inima 
noastră, indiferent cu ce suntem ocupați: „Doamne, Iisuse 
Hristoase, Fiul lui Dumnezeu, miluieşte-mă pe mine, păcă- 
tosul”. Nu insistăm acum asupra ei, pentru că s-au scris 
cărţi de către oameni care o cunosc cu adevărat!5, dar nu 
putem să nu ne cutremurăm când vedem ce forţă mare 
ascunde această rugăciune: 


y 





13 Pelerinul rus e cea mai cunoscută şi e foarte încurajatoare. 
Apoi Culegere despre Rugăciunea lui lisus, Editată de Mănăstirea 
Portăriţa; în plus Mica Filocalie a rugăciunii inimii, cu texte din Sfinţii 
părinţi, Editura Herald, Bucureşti; apoi Frica de Dumnezeu. Rugă- 
ciunea lui lisus pentru începători, Editura Panaghia. Mai e o carte, de 
la aceeaşi editură, cu titlu asemănător: Smerita cugetare. Rugăciu- 
nea lui lisus pentru începători, care cuprinde dialoguri cu doi sfinţi 
părinţi din România şi de la Sfântul Munte Athos. Mai sunt multe 
cărţi şi toate sunt bune. Caută-le pe acelea potrivite pentru un bun 
început şi vorbeşte despre ele cu duhovnicul. Nu începe de capul 
tău, că apar primejdii! 

„Pentru aceea, şi Dumnezeu L-a preaînălţat şi L-a dăruit 
Lui nume, care este mai presus decât orice nume; ca întru 
numele lui lisus tot genunchiul să se plece, al celor cereşti şi 
al celor pământeşti şi al celor de dedesubt” (Filipeni 2, 9-10) 
„Căci nu este sub cer nici un alt nume, dat între oameni, în 
care trebuie să ne mântuim noi” (Faptele Apost. 4, 12). 

„Orice veţi cere întru numele Meu, aceea voi face, ca să 
fie slăvit Tatăl întru Fiul. Dacă veţi cere ceva în numele 
meu, Eu voi face” (loan 14, 13-14). 

„Până acum nu aţi cerut nimic în numele Meu; cereţi 
şi veți primi, ca bucuria voastră să fie deplină” (loan 16, 24) 

„Și tot cel ce va chema numele Domnului se va mântui” 
(Faptele Apost. 2, 21; Romani 10, 13). 

„Acolo unde sunt doi sau trei, adunaţi în numele Meu, 
acolo sunt şi Eu în mijlocul lor” (Matei 18, 20) - deci dacă 
limba, mintea şi inima sunt adunate laolaltă în invocare... 

„Orice veţi cere de la Tatăl în numele Meu EI vă va da” 
(loan 16, 23). 


Dar, pentru că până să dobândim chemarea neîncetată 
a Numelui Domnului mai este, rămâne întrebarea: Cum să 
ne rugăm neîncetat noi, cei ce suntem departe de rugă- 
ciunea neîncetată? 

Întrebarea nu e de acum. E de sute bune de ani şi i-a 
răspuns un Sfânt înţelept: 

„...Şi zise fratele: dar cum poate mintea să se roage 
neîncetat? Căci cântând şi cetind, întâlnindu-ne mai mulți şi 
Slujind, o tragem spre multe gânduri şi vederi. Şi răspunse 
bătrânul: Dumnezeiasca Scriptură nu poruncește nimic din 
cele cu neputinţă, căci şi Apostolul cânta, cetea şi slujea şi 
totuşi se ruga neîncetat. Rugăciunea neîntreruptă stă în a 
avea mintea alipită de Dumnezeu cu evlavie multă şi cu dor 
şi a atârna pururea cu nădejdea în El în toate, orice ai 
face şi ţi s-ar întâmpla. Aflându-se în această dispoziţie, 
Apostolul zicea: «Cine ne va despărţi pe noi de dragostea 

lui Hristos? Necazul sau strâmtorarea?» ş.a.m.d. Şi după 
puţin: «Sunt încredinţat că nici moartea, nici viaţa, nici 
îngerii». Sau iarăşi: «În toate obijduiţi, dar nu striviţi, în 
mare cumpănă, dar nu deznădăjduiţi, prigoniţi, dar nu 
năpăstuiţi, trântiţi jos, dar nu nimiciţi. Totdeauna pur- 
tăm în trup moartea Domnului lisus, ca şi viaţa lui lisus 
să se arate în trupul nostru muritor». 

În astfel de dispoziţie aflându-se Apostolul, neîncetat 
se ruga. Căci în toate cele ce făcea şi i se întâmpla, atârna 
cu nădejdea în Dumnezeu”. 

Iată că tot acolo ajungem: oriunde mergi, orice începi, 
orice faci să faci cu nădejde în Dumnezeu. 

Un singur lucru am de adăugat: dacă Dumnezeu te va 
învrednici cu rugăciune multă, să faci totuşi rugăciune bună. 
Nu mecanic, nu cu mintea pe dealuri. A face rugăciune la 
care să nu te gândeşti e ca şi cum ai merge la sala de forţă 
şi te-ai ocupa cu altceva: cu telefoane, cu poveşti cu prie- 
tenii, cu măsurări din ochi ale aparatelor... pentru ca la 
sfârşit să pleci mulţumit că „ţi-ai făcut norma la sală”, dar 
să vezi după o lună că nu e nici un progres. 


„Adeseori obişnuinţa rea, lenevirile ori grijile deşer- 
tăciunilor veacului acestuia, care ne învăluiesc zilnic, 
înclinarea sau prăpăstuirea în multe patimi şi păcate 
ucid puterea multor creştini de a se ruga lui Dumne- 
zeu cu putere, aşa cum ar trebui, în duh şi în adevăr. 
Bălăriile acestea înăbuşesc sămânţa cea bună a 
credinței, încât mulţi din creştini adeseori fac rugăciuni 
numai de formă, rugăciuni moarte, care nu se pot sui 
la Dumnezeu. ”!> 





14 Sf. Maxim Mărturisitorul, în Filocalia II, Ediţia a II-a, Editura 
Harisma, 1993, p. 39-40. 

15 Protos. Nicodim Măndiţă, Învăţături despre rugăciune, Editura 
Agapis, 1998, p. 79-80. 

Dacă facem rugăciune, să o facem bine, din inimă, cu 
nădejde, cu credinţa că Dumnezeu ne va da ceea ce e 
mai bun. Şi atunci să vezi bucurii! 


4. Întrebări la care primim răspuns mai târziu 


„Deoarece s-a rânduit o vreme între semănat şi 
seceriş, nu credem în răsplată.” (Sf. Marcu Ascetul) 

„Încercarea credinţei voastre lucrează răbdarea; 
iar răbdarea să-şi aibă lucrul ei desăvârşit, ca să 
fiţi desăvârşiţi şi întregi, nelipsiţi fiind de nimic.” 
(lacov 1, 3-4) 


E evident că aceste cuvinte vor avea o mai mare 
rezonanţă în sufletele celor care, atunci când fac un lucru 
mai important, cer ajutorul lui Dumnezeu și aşteaptă îm- 
plinirea la vreme potrivită. Unii au ajuns deja la ideea 
că avem cu adevărat în noi puterea de a ne spori enorm 
forţele, avem un liber-arbitru, dar, atunci când e nevoie, 
Dumnezeu ştie să limiteze această putere. Sau ştie să o 
înmulțească şi să o încurajeze să crească, atunci când e 
cazul. Deci, prieten drag, nu te mai întreba dacă e drept 
sau nu să ratezi un examen pentru care te-ai pregătit mai 
mult decât alţii. Desigur, e poate dureros, vei fi poate 
dezamăgit, relaţiile de familie s-ar putea tensiona pentru 
un timp (mai ales în cazul examenelor importante), dar 
până să treacă dezamăgirea ar fi poate indicat să te 
gândeşti la cuvintele lui Gala Galaction: „Nu te plânge pentru 
că, apucând-o pe un drum, ţi-ai rupt un picior; s-ar putea 
ca, apucând pe celălalt drum, să ţi le fi rupt pe amândouă”. 

Prieten drag, eşti poate la vârsta la care nu vezi decât 
viitorul apropiat, la vârsta la care grijile nu au început să 
sape la temelia dorințelor tale - şi e minunată această 
vârstă -, dar fii înţelept, căci înţelepciunea nu e contrară 

tinereţii: am întâlnit destul de mulţi oameni care s-au rugat 
cu disperare şi şi-au dorit mult un lucru. Neatingându-l când 
au vrut ei, s-au prăbuşit în momentul în care ultima speran- 
ță le pierea sub ochi. Dar când s-au ridicat din nou au ajuns 
să Îi mulţumească lui Dumnezeu că i-a ferit să meargă pe 
calea dorită de ei înainte. Concluzia? Viaţa îşi are „misterele” 
ei, „nedreptăţile” ei. Iar examenele fac parte din viaţă... 


„Rugăciunea trebuie să fie făcută cu supunere şi lăsare 
în voia lui Dumnezeu. Aşa ne-a învăţat mântuitorul, zicând: 
«facă-se voia Ta» (Matei 6, 10). Aşa ne-a dat El exemplu când 
S-a rugat Tatălui ceresc, în ajunul patimilor Sale, zicând: «Pă- 
rintele Meu, de este cu putinţă, treacă de la Mine acest pahar, 
însă nu precum voiesc Eu; ci precum voieşti Tu...» (Matei 
26, 39; Luca 22, 42). Rugăciunea e bine să se facă totdeauna 
cu statornicie şi încredere, așteptând de la bunătatea lui 
Dumnezeu timpul şi ceasul când să ne asculte şi primească 
cererea”, ne îndeamnă un osârdnic al lui Hristos!6. 


Rugăciunea e nervul delicat ce pune în mişcare 
braţul lui Dumnezeu. Rugăciunea nu înseamnă să-i spui 
lui Dumnezeu „te rog să faci cu mine ce vreau eu”, ci 
„Ie rog să faci cu mine ce vrei Tu”. 


Uneori, cititorule, „norocul” poate veni pe căi foarte 
întortocheate. Şi nu când vrem noi. Deja ai văzut în exem- 
plul cu naufragiatul. 

Tu te rogi, spre exemplu, să ai mereu note mari, poate 
chiar în lipsa suportului real oferit de cunoştinţe. Bine ar 
fi să te gândeşti totuşi şi la vorbele memorabile ale lui 
Nicolae Iorga: „Nu răsare nimic pe locul unde se joacă mereu 





16 Protos. Nicodim Măndiţă, Învăţături despre rugăciune, Editura 
Agapis, 1998, p. 75. 

17 Anthony M. Coniaris, Introducere în credinţa şi viaţa Biserciii 
Ortodoxe, Editura Sophia, 2001, p. 239. 

razele soarelui”. Ceea ce nu înseamnă să accepţi cu fata- 
litate şi cu resemnare „ce-o da Dumnezeu”, indiferent dacă 
e bine sau rău. Înseamnă doar că în orice faci trebuie să 
munceşti ca şi cum totul ar depinde de tine şi să te 
rogi ca şi cum totul ar depinde de Dumnezeu. Ai făcut 
tot ce ţi-a stat în putinţă pentru a obţine rezultatul dorit, 
dar n-ai avut „noroc”? Atunci poţi să stai liniştit, prietene: 
nereuşita ar putea fi foarte bine rezultatul voinţei lui Dum- 
nezeu, care vrea uneori să îţi dea ceva mai bun decât vrei 
tu la un moment dat. Răbdare să ai şi să nu deznădăjduieşti. 


Atunci când vrem să facem ceva, avem dreptul 
să cerem ajutorul lui Dumnezeu, lăsând ca El să 
aprobe, să mărească sau să îngrădească împlinirea 
dorințelor noastre. 


Alteori, rezultatul trebuie să apară nu când vrem noi, 
ci când vrea Dumnezeu. lată ce zice un mare Sfânt: „Sun- 
teți supărată că Dumnezeu nu vă ascultă rugăciunile! Nu vă 
supăraţi pe Cel de la care avem și fiinţa, şi viața, şi suflarea, 
şi înțelegerea, şi totul. Vă rog: nu vă plângeţi de Cel ce are 
de mii de ori mai multă dreptate să se plângă de noi înaintea 
îngerilor şi sfinţilor Săi. Chiar dacă Domnul nu împlineşte 
întocmai rugăciunile noastre, ele tot aduc roadă în sufletele 
noastre, făcându-le mai bogate şi mai mature. Aceasta e o 
taină... Să zicem că cineva seamănă grâu şi se roagă ca 
sămânţa să aducă roadă. In loc de roadă din sămânță, răsare 
iarbă. El se roagă din nou pentru roadă, însă în loc de roadă 
din iarbă cresc pai şi spic. larăşi se roagă pentru roadă şi în 
cele din urmă se pleacă de greutatea boabelor şi se coace şi 
cade în poala rugătorului. Toate rugăciunile noastre 
adevărate rodesc la vremea lor. (...) Dacă nu ne ascultă 
îndată rugăciunile, înseamnă că nu doreşte să ni se întâmple 
ceea ce vrem noi, ci ceea ce El vrea. Atunci El ne doreşte şi 
ne pregăteşte pentru ceva mai mare şi mai bun decât 
ceea ce Îi cerem noi în rugăciune. 

De aceea trebuie să încheiem fiecare rugăciune cu inimă 
înfrântă: «Părinte, fie voia Ta, nu a meab”*:. 

Tu poţi învăţa organizat, aşa cum ştii deja din „Arta 
de a învăţa”; fireşte, poţi crede că va fi bine... iar Dumne- 
zeu să aibă alte planuri. De aceea nu avem „noroc”. 

Atunci totul e zadarnic? Suntem predestinaţi ca la un 
examen să luăm note mici sau mari? Nu. 

Fă tot ce depinde de tine, tinere, pentru ca la ceas de 
nereușită să poţi spune cu inima curată, poate spre uluirea 
celor din jur: „Îți mulţumesc, Doamne, pentru tot ce ai făcut 
pentru mine: dacă azi nu mi-ai dat ceea ce mi-am dorit, în- 
seamnă că în curând o să-mi dai ceva mai bun şi mai folositor. 
Ajută-mă, te rog, ca să fiu vrednic de ceea ce îmi vei da mai 
bun”. Câţi oare însă, în ceas de durere sau de dezamăgire 
pricinuită de ceea ce noi numim eşec, au puterea de a 
spune cu sinceritate aceste cuvinte? 

Şi câţi oare Îi mai mulţumesc lui Dumnezeu după 
ce au obţinut ceea ce au dorit?... Şi câţi Îi mulțumesc că 
îi are în pază cât încă nu au primit? 

Dar despre acestea vom mai vorbi. 


5. Dar ne trebuie „ceva”! 
CE să cerem ca să fim bineplăcuţi lui 
Dumnezeu? 


Avem examene grele şi nu ştim ce să facem. Sau avem 
examene mai uşoare, dar nu mai avem putere să asimilăm 
tot ceea ce trebuie, din cauză că ne-am obosit mintea până 
acum şi nu mai memorăm aşa cum trebuie (se întâmplă, chiar 
dacă acum înveţi mult mai mult şi mai repede decât alţii. Dar 
ai uitat ce am spus despre cum să îţi căleşti voinţa sau 





18 Sfântul Nicoale Velimirovici, Răspunsuri la întrebări ale lumii 
de astăzi, vol. IL, Editura Sophia, 2003, p. 55-56. 

despre metoda de aur - relaxarea - în „Arta de a învăţa” 
partea a II-a („Cheile învăţării eficiente”). 

Când au obosit, unii se bazează pe intuiţie, alţii, cum 
am spus, pe „norocul” de moment, pe o scânteiere care 
să îi ajute să obţină un rezultat bun, pe o idee care să 
ţâşnească din maldărul de cunoştinţe. 

Dar toate aceste scânteieri pot fi mai mult decât atât: 
luminare deplină de la Dumnezeu, prin Duhul Sfânt. Nu 
noroc de moment, nu altceva, ci lumina Duhului Sfânt! 
Aceasta ne trebuie când învăţăm şi când ne rugăm pentru 
ajutor la examene. Există chiar un acatist, mult folositor, 
al Sfântului Duh, care trebuie citit pentru lumina minţii în 
orice împrejurare. lată ce găsim într-o „Povăţuire” la acest 
acatist: „Acest acatist al Prea Sfântului Duh (...) are o impor- 
tanţă deosebită pentru formarea personalităţii, pentru înţe- 
lepciunea noastră, pentru luminarea minţii şi reuşita la 
examene. Observăm la foarte mulţi copii sau chiar maturi 
că nu pot ţine minte nici cele mai elementare lucruri, nu 
pot învăţa, nu pot avea o coerenţă în gândire şi prin aceasta 
întâmpină multe greutăţi în viaţă. Motivele pot fi şi datorită 
firii reduse a insului, datorită păcatelor părinţilor săi, dar 
pot fi şi datorită lipsei prezenţei Duhului Sfânt în viaţa şi 
fiinţa sa”. Şi apoi, în alt loc; „Prin Duhul Sfânt ne vine toată 
înțelepciunea şi luminarea desăvârşită a minţii noastre”. 

Prin acest Acatist chemăm Duhul Sfânt în mintea şi în 
sufletele noastre: „Vino, Prea Înaltule Adevăr, şi lămureşte 
îndoielile stricăcioasei mele înţelegeri”; „Vino, Lumină 
Veşnică, şi se vor risipi toate nălucirile şi spaimele”; „Vino 
și cercetează pe toţi cei care însetează de lumina Ta”; „Dă-mi 
a Te chema necontenit, Ocrotirea sufletului meu, până ce 
lumina Ta mă va lumina pe mine, cel împuţinat la suflet”; 
„Vino şi luminează mintea noastră în ceasul descumpănirii” 
- şi atunci la ce ne mai trebuie „noroc”?! 

Nu ne mai trebuie. Ajutorul lui Dumnezeu, purtarea 
Sa de grijă sunt garanţiile succesului. Nu ale unuia automat, 

din motivele pe care le-am arătat mai sus. Nici ale unuia 
facil, pentru că trebuie rugăciune curată, făcută cu credinţă, 
aşa cum se arăta în pomenita „Povăţuire”: „atunci când 
avem examen şi când învăţăm pentru examen, să sacrificăm 
în fiecare zi 15-20 de minute pentru citirea acestui acatist. 
Să-l citim din toată inima noastră, să implorăm Duhul Sfânt 
Mângâietorul să vină şi să locuiască în inima noastră. 

Pe lângă cel care are examen, pot să-l citească şi cei din 
familia lui şi apropiații lui. Este foarte recomandabil să ne 
rugăm pentru aproapele nostru care are nevoie de ajutor. 
Puterea şi efectul rugăciunii sunt mai mari. Cel care are 
examene să aibă pomelnice la cât mai multe mănăstiri şi 
biserici unde se face slujba zilnică, pentru a fi pomenit. Să 
se spovedească înainte de începerea examenului pentru a fi 
dezlegat de preot şi pentru a curăţi cămara inimii, să-i facă 
loc Duhului Sfânt. Sfântul Duh vine numai acolo unde găseşte 
loc pregătit şi curăţit”. 

Prin rugăciunea credinţei obţinem la timpul potrivit ce 
e bun (care poate să difere de ceea ce considerăm noi a 
fi bun). 

Departe de a fi o încheiere, e doar un start spre medi- 
taţie... 

CÂND TOTU-N JUR SE PRĂBUŞEŞIE... 


În drum mi se desfac prăpăstii 
Şi-n negură se-mbracă zarea. 

Eu în genunchi spre Tine caut: 
Părinte, -orânduie-mi cărarea! 


Dezleagă minţii mele taina... 
(O. Goga - Rugăciune) 


„„.Experienţa şi Credinţa se întâlnesc 


„Prieten drag, am ajuns într-unul din foarte rarele mo- 
menite în care te îndemn să priveşti partea neplăcută a lu- 
crurilor. Pentru că uneori viaţa îţi oferă „surprize” nu tocmai 
plăcute. Aşa încât, vrând-nevrând, ne punem întrebarea: 
atunci când uşile par închise, ce mai rămâne de făcut? 
Atunci când „ghinioanele” se ţin scai de tine, atunci când, 
oricăte eforturi ai făcut, îţi pare că toate ţi se ridică îm- 
potrivă... atunci... ce faci? Cumva... renunţi? 

În nici un caz! Ţi-ai merita pedeapsa de Sisif - un Sisif 
care însă nu a fost condamnat pentru cine ştie ce vini 
imaginare, ci care s-a autocondamnat prin nehotărărea pe 
care i-a adus-o renunțarea... Şi de ce „un Sisif”? Pentru că, 
nehotărât fiind, vei pierde tot sau aproape tot ce ai acumulat 
pe tărâmul învăţării eficiente. Dar, în acelaşi timp, vei simţi 
arzătoare vremelnica ispită către redobândirea lucrului 
pierdut. Şi vei reîncepe să urci, cu eforturi, cu sudoare, când 

ai fi putut să nu renunţi atunci când nu credeai că izbânda 
era aproape”. 

E un fragment - dacă îţi aminteşti - din „Arta de a 
învăţa”, partea a Il-a („Cheile învăţării eficiente”). Acolo 
am tratat situaţia la nivel raţional. A venit momentul să 
privim mai adânc. 

În alt loc scriam: „S-ar putea ca viaţa să te pună destul 
de mult la încercare înainte de a-ți oferi bucuria succesului. 
S-ar putea ca înainte de a simţi gustul victoriei să treci prin 
deziluzii, prin eşecuri, uneori chiar repetate. Experienţa te 
învaţă şi de data aceasta că 


succesul din prima încercare e un adevărat miracol. 


Să ne aducem aminte de o reacţie cât se poate de des 
întâlnită în caz de insucces: scăderea (mergând uneori pă- 
nă la forme foarte grave) a încrederii în forţele proprii. 
Atitudine foarte dăunătoare, ce adeseori merge mână în 
mână cu autocompătimirea şi cu pozarea în victimă perse- 
cutată pe nedrept. Te recunoști cumva, tinere cititor?...” 

Aşa începe un pasaj dintr-o carte pe care vreau să 
ţi-o ofer despre cele mai bune metode de a te prezenta 
la examen şi de a-ţi etala cunoştinţele, după ce ai învăţat 
după metode eficiente (învăţarea e una, „ambalajul” e alta). 

Raţional şi psihologic aşa e, cum am scris mai sus. În 
acea carte vei găsi „reţete” şi sfaturi despre cum să faci 
faţă eşecului, deci nu vom insista acum prea mult. 

Vom discuta acum despre ceea ce numim încercare, 
necaz sau ispită. Şi vom vedea că sunt multe soluţii. Ne 
vom linişti şi ne vom continua drumul spre ceea ce ne 
este de folos. 

E adevărat, problemele, greutăţile, luptele inerente vie- 
ţii ne slăbesc, ne consumă energia şi uneori ne descura- 
jează. Descurajarea îşi întinde tentaculele în suflet şi apoi 
în rațiune. Trebuie să luptăm pe două planuri - al credinţei 

şi al raţiunii - care de fapt sunt unul singur. De ce? Rațiunea 
şi credinţa nu se exclud, ci se întrepătrund în tine, pentru 
că sunt o parte din tine. Ne dăm seama de aceasta pentru 
că atât autorii de cărţi despre succes cât şi luminaţii părinţi 
ai Bisericii au ajuns la o concluzie comună. 

Spune un autor: „Succesul pe termen lung este influ- 
enţat în mare parte de capacitatea noastră de a depăşi 
eşecul... şi de a ne concentra asupra oportunităţilor în defa- 
voarea obstacolelor”?. Şi mai zice acelaşi autor: „Atunci când 
lucrurile merg prost... atunci când avem doar înfrângeri... 
nu trebuie să fim demoralizați şi să cedăm. Situaţia se poate 
schimba radical dacă face tot ce putem şi dacă perseverăm. 
Eşecul nostru de moment poate fi doar un preludiu al unei 
victorii finale mult mai importante >. 

Şi acum iată ce spunea, în acelaşi ton, dar mult mai 
profund, un sfânt al Bisericii noastre: „...ieşire nu mai zărimm. 
Oare întâmplător este acest lucru?! Oare ei (Dumnezeu şi 
Maica Domnului - n. autorului) nu văd? Şi văzând, nu împre- 
ună-pătimesc cu noi şi nu sunt gata să ne ajute?! Și totuşi 
ne lasă să ne chinuim. De vreme ce ei sunt cu totul dragoste, 
înseamnă că nu îngăduie aceasta din duşmânie. Și dacă aşa 
stau lucrurile, ce vrea să fie aceasta? 

Acelaşi lucru se întâmplă între plăcinta coaptă în cuptor 
şi gospodină. Daţi plăcintei simţire, gândire, limbă... Ce i-ar 
spune ea gospodinei? „Matuşca! M-ai pus aici şi mă prăjesc... 
Nici o fărâmitură din mine nu a rămas neprăjită, totul mă 
arde ceva de nerăbdat... Şi necazul este că nici ieşire de aici 
nu văd, nici sfârşit la chin nu ştiu unde să aştept. Mă întorc 
la dreapta, mă întorc la stânga, înainte ori înapoi, ori în sus: 
peste tot închis, iar căldura este de nesuferit. Ce ţi-am făcut? 
De ce asemenea dușmănie din partea ta?” şi aşa mai departe. 
Daţi gospodinei putinţa de a înţelege graiul plăcintei. Ce 





19 Charles C. Mainz, Puterea eșecului, Editura Curtea Veche, 
2003, p. 46. 
2 Op. cit., p. 58-59. 

i-ar răspunde ea? „Ce dușmănie? Eu, dimpotrivă, pentru tine 
lucrez. Rabdă puţin şi ai să vezi cât de frumoasă ai să ieşi! 
Și ce mireasmă se va răspândi din tine în toată casa! Ceva 
de minune! Aşa încât fă bine de mai rabdă puţin şi vei vedea 
bucurie”. Aţi luat cunoștință de spusele plăcintei - acum 
băgaţți la cap spusele gospodinei şi treceţi cu seninătate la 
aşteptarea deznodământului fericit. Eu cred că prin 
aceasta puteţi sfârşi toate grijile. Puneţi-vă în mâinile 
lui Dumnezeu şi aşteptaţi. Oricum sunteţi în mâinile lui 
Dumnezeu, numai că daţi din mâini şi din picioare... Încetaţi 
să mai faceţi asta şi staţi liniştită”. 

Ce mai poate fi spus după astfel de cuvinte care arată 
ceea ce mulţi ştiu deja - că tot la zi ajunge şi cea mai 
lungă noapte? 

Când toate se dărâmă, când eşti vlăguit şi nu o mai 
poţi lua de la capăt, nu uita: ceea ce e cu neputinţă la om 
e cu putinţă la Dumnezeu, care duce toate la sfârşit 
fericit. Ştim asta de la Proorocul David, care arată în multe 
locuri în Psaltire unele ca acestea: 

* „Eu m-am culcat şi am adormit; sculatu-m-am, că 
Domnul mă va sprijini” (Psalm 3, 5). 

* „Când Te-am chemat, m-ai auzit, Dumnezeul drep- 
tăţii mele! Întru necaz m-ai desfătat!” (Psalm 4, 1). 

* „Şi să se veselească toţi cei ce nădăjduiesc spre 
Tine; în veac se vor bucura şi le vei fi lor sălaş şi se vor 
lăuda cu Tine, toţi cei ce iubesc numele Tău” (Psalm 5, 11). 

* „Să nădăjduiască în Tine cei ce cunosc numele Tău, 
că n-ai părăsit pe cei ce Te caută, Doamne!” (Psalm 9, 10). 

+ „Văzut-am mai înainte pe Domnul înaintea mea 
pururea, că de-a dreapta mea este, ca să nu mă clatin” 
(Psalm 15, 9). 

* „Domnul este luminarea mea şi mântuirea mea; de 
cine mă voi teme? Domnul este apărătorul vieţii mele; de 





21 Sfântul Teofan Zăvorâtul, Boala şi moartea, Editura Sophia, 
Bucureşti, 2002, p. 13-14. 

cine mă voi înfricoşa? (...) De s-ar rândui împotriva mea 
oştire, nu se va înfricoşa inima mea; de s-ar ridica împotriva 
mea război, eu în El nădăjduiesc (...). Ţie a zis inima mea: 
pe Domnul voi căuta. Te-a căutat faţa mea; faţa Ta, Doam- 
ne, voi căuta. Să nu-Ţi întorci faţa Ta de la mine şi să nu Te 
abaţi întru mânie de la robul Tău; ajutorul meu fii, să nu 
mă lepezi pe mine şi să nu mă laşi, Dumnezeule, 
Mântuitorul meu. Că tatăl meu şi mama mea m-au părăsit, 
dar Domnul m-a luat” (Psalm 26). 

* „Binecuvântat este Domnul, că a auzit glasul rugă- 
ciunii mele. Domnul este ajutorul şi apărătorul meu, în EI 
a nădăjduit inima mea şi mi-a ajutat” (Psalm 27, 8-9). 


Şi tot aşa, în mai toţi Psalmii. Oare numai pe David l-a 
ajutati Dumnezeu aşa? 

Evident că nu. Şi în Noua Lege aflăm la fel: „Cei ce su- 
feră, după voia lui Dumnezeu, să-şi încredinţeze Lui, credin- 
ciosului Ziditor, sufletele lor, săvârşind fapte bune” (| Petru 
5,19). 


„Lăsaţi-I Lui toată grija voastră, căci El are grijă de 
voi” (| Petru 5, 7). 


Mai simplu nu se poate. Ba chiar o întăreşte un Sfânt 
contemporan, Părintele Porfirie: „Există întotdeauna un 
mod inteligent prin care să depăşim cele mai grele situaţii. 
Este de ajuns să ne dăruim inima lui Hristos (...). Nu există 
nici o greutate care să nu fie rezolvată prin Hristos. 
Dăruieşte-te lui Hristos, iar El va găsi o soluţie ”??. 

Necazurile - spun mulţi Sfinţi Părinţi - sunt tocmai pen- 
tru că Dumnezeu ne iubeşte şi vrea să nu uităm cât de 
mult şi de frumos ne poate ajuta. 





22 Părintele Porfirie, în Flacăra Dumnezeiască pe care a aprins-o 
în inima mea Părintele Porfirie, de Agapie Monahul, Editura Buna- 
vestire, Bacău, 2000, p. 102. 

Să ne gândim cinstit: adesea, când ne merge bine, ui- 
tăm să ne rugăm. Când cădem, când ne speriem, când nu 
mai avem forţă, când avem orice necaz, alergăm la Domnul 
şi la Preasfântă Maica Lui şi la sfinţii Lui. 

Şi niciodată nu suntem lăsaţi! Cum se face? 


E cuvântul Apostolului Pavel care desluşeşte o 
taină imuabilă a Iubirii lui Dumnezeu: „Nu v-a cuprins 
ispită care să fi fost peste puterea omenească. Dar cre- 
dincios este Dumnezeu; El nu va îngădui să fiţi ispitiți 
mai mult decât puteţi, ci o dată cu ispita va aduce şi 
scăparea din ea, ca să puteţi răbda” (1 Cor 10, 13). 


Să mergem şi la Izvorul bucuriilor şi să vedem ce ne 
spune: „Veniţi la Mine toţi cei osteniţi şi împovăraţi şi Eu vă 
voi odihni pe voi. Luaţi jugul Meu asupra voastră şi învăţaţi-vă 
de la Mine, că sunt blând şi smerit cu inima, şi veţi găsi 
odihnă sufletelor voastre. Căci jugul Meu e bun şi povara 
mea este uşoară” (Matei 11, 28-30). 


Câţi avem puterea să ne bucurăm în necazuri, în- 
cercări, ispite ştiind că: 

1. nu suntem singuri, ci Dumnezeu luptă alături de noi, 

2. nu va dura necazul, 

3. sfârşitul necazului va aduce o bucurie mai mare 
decât credem? 


„Nu deznădăjdui când norii iadului, unul mai negru decât 
altul, coboară peste sufletul tău, când răutatea drăcească, pizma, 
îndoiala, îndărătnicia şi alte rele se iscă în sufletul tău. Fii sigur 
că adunarea norilor celor negri în văzduhul minţii tale este de 
neocolit; dar nu vor fi întotdeauna acolo, şi nu vor sta multă 
vreme - căci, asemeni norilor din văzduh, trec şi se fac nevăzuţi, 
iar după aceea cugetul se limpezeşte din nou. Ca şi în natură, 
trebuie să fie nori pe cer şi lumina zilei să se întunece; dar 
norii nu sunt statornici, căci curând trec şi lumina soarelui 
străluceşte din nou cu înnoită putere” (St. loan din Kronstadt). 

Cuvântul care (re)zideşte 


Prin purtarea necazurilor omul învaţă răbdarea şi 
nădejdea; şi cu cât mai mare îi este suferinţa, cu atât mai 
mare îi va fi mângâierea în Hristos, ne asigură un alt Sfânt 
contemporan, Serafim Rose”. 

Dar poate că aceasta nu te mângâie. 

Citeşte atunci Psalmii 6, 24-34, 139-142 (unde se face 
vorbire despre diavoli şi despre lucrarea lor sub numele 
de „vrăjmaşi” şi „oameni vicleni” - să nu crezi cumva că e 
vorba de semenii noştri, chiar dacă te-au supărat!) şi poate 
te mai linişteşti. 

Atunci când totuşi îţi pierzi speranţa, nu uita de nişte 
cuvinte care sunt mană cerească pentru tine: „Toate le 
pot întru Hristos, Cel care mă întăreşte” (Scrisoarea 
către Filipeni, 4, 13). Sunt cuvinte care te ajută să îţi dai 
seama instantaneu nu atât că nu eşti singur, ci că ai alături 
de tine (dacă nu cumva chiar în tine, făcând curăţenie în 
inimă) pe Însuşi Creatorul Universului! 

Şi atunci cine să te doboare? 

Numai necredinţa ta şi acceptarea de a te lăsa doborât. 
Adu-ţi aminte că lisus nu a putut face nimic în locurile unde 
a întâlnit necredinţă şi lipsă de nădejde. Împrejurările nu 
te pot dobori, pentru că Dumnezeu se luptă alături de 
tine în scurtul necaz pe care El l-a îngăduit. 


Necazurile nu te pot dobori decât dacă tu consimţi 
să te doboare. În rest se luptă Dumnezeu alături de tine. 


„Pace vă las vouă, pacea Mea o dau vouă, nu precum dă 
lumea vă dau Eu. Să nu se tulbure inima voastră, nici să se 
înfricoşeze” (loan 14, 27). 

Aşa să fie! 





3 Conform cu lucrarea Cum să biruim deprimarea, Editura So- 
phia, 2003, p. 48. 

MUNCEŞIE ŞI TE ROAGĂ 


„Trebuie să muncim ca și cum totul ar depinde de noi 
şi, în acelaşi timp, să ne rugăm ca şi cum totul ar depinde de 
Dumnezeu.” 

În alte cărţi ţi-am arătat cum să munceşti ca şi cum 
totul ar depinde de tine - cum să programezi, cum să îţi 
faci din timp un aliat, cum să memorezi eficient... 

Toate acestea sunt bune. 

Numai că... de fapt totul depinde de Dumnezeu. Omul 
propune, Dumnezeu dispune, se aude destul de des. Şi e 
adevărat! 

În cartea de faţă am reunit câteva rugăciuni care să te 
călăuzească pe parcursul zilei. Desigur, rugăciunile de dimi- 
neaţă şi de seară, care nu sunt cuprinse aici, sunt de căpătâi. 
Există tot aici Acatistul Sfântului Duh, pentru lumina minţii 
când înveţi şi la examene. Există Acatist de mulţumire, pe 
care e bine să îl citeşti mereu, chiar dacă ţi se pare că nu ai 
pentru ce să mulţumeşti. Nu uita: „...să credeţi că aţi şi 
primit şi le veţi avea”. Mulţumeşte şi arată-ţi credinţa că 
totul va fi bine - şi vom mai vedea. 

Tot aici vei găsi felurite rugăciuni pentru luminarea 
minţii, dar şi o sfâşietoare rugăciune de pocăință, mai 
puţin cunoscută - Rugăciunea vameșului - care ne adu- 
ce în faţă păcătoşenia noastră, mângâindu-ne în dez- 
nădejde. 

Să ne aducem aminte încă o dată de ce spunea un 
Sfânt Părinte: 

„lar dacă ne îngrijim de fiecare trebuinţă, suntem 
datori să ne rugăm pentru fiecare. Căci cel ce face sau 
se îngrijește de ceva fără rugăciune nu se află pe drumul 
cel bun care duce spre sfârşitul lucrului” (Marcu 
Ascetul, în Filocalia, vol. I, Ed. Harisma, 333). Şi zice 
acelaşi sfânt: „Orice plănuire a ta să o începi cu Cel ce 
este începutul a tot binele, ca să fie după voia lui 
Dumnezeu ceea ce ai de gând să faci” (p. 284). 


Peste această plănuire aş vrea să mai zăbovim puţin. 
Sufletul tău tânăr va îndrăgi o idee greu de uitat, pe care a 
scris-o un părinte mutat nu de mult la Ceruri, un părinte 
contemporan aşadar. El ne arăta cât de uşor este să izbân- 
deşti dacă ai nădejde necurmată în Dumnezeu, rugăciune 
şi credinţă: 

„Îl iau pe Dumnezeu împreună-lucrător. El mă aşteaptă, 
dar eu sunt de fapt chemat să accept să lucrez ce lucrează 
EL, să-L accept pe Dumnezeu Care, prin mine, vrea să facă 
tot binele. „Doamne!” Repet şi repet: să-L primesc pe 
Dumnezeu lucrând în mine. (...) În toată vremea să vieze în 
noi frământarea aceasta: „Doamne, acum ce facem? Ce ai 
găsit Tu? Vreau să văd şi eu! Doamne, am gândit cu Tine 
şi de aceea, Te rog, împlineşte ce am gândit eu!” (...) 

Chemarea noastră continuă, în orice împrejurare, să fie: 
„Doamne, vino, că vreau să fac voia Ta, să fac ce gândeşti 
Tu, vino şi lucrează lucrul Tău în mine! 1e înţelegi cu EI, 
pur şi simplu. Să fie vrednicia şi entuziasmul în continuu în 
mine: Hai, Doamne, să lucrăm astăzi, căci eu cu Tine sunt”. 

Să ai dorul acesta, explozia aceasta de duh al binelui la 
care Îl chemi pe Dumnezeu să ia parte; să ia Dumnezeu 
parte la căutarea ta de bine. 

„Hai, Doamne, că eu caut şi am găsit ce e de făcut, hai 
şi lucrează cu mine, ca să pot lucra desăvârşit binele pe 
care l-am găsit sondând în adâncul Tău, Părinte, Care 
eşti în noi; hai, Doamne”, aşa cum zicem către ai casei, atenţi 
fiind în toată vremea unul la altul: „Hai, dragă, să facem asta”. 

La fel ne adresăm şi lui Dumnezeu: sunt realități dum- 
nezeieşti care se cuprind în această taină a rugăciunii lui 
Iisus Hristos, ca mărturisire de credinţă despre EI, despre 
felul cum lucrează în noi, cei întru care s-a înomenit pentru 
a ne îndumnezei””*. 

Ei, şi atunci să vezi planuri care ies! 





+ Iubind ca Dumnezeu. Liturghii după liturghii cu Părintele 
Miron Mihăilescu, Editura Christiana, 2004, p. 142-143. 

VI 


LA ŞCOALA CANANEENCEI 


Avem la îndemână o pildă unică despre ce înseamnă 
să crezi cu adevărat: 


„(...)a plecat Iisus în părţile Tirului şi ale Sidonului. Şi 
iată, o femeie cananeeancă din acele ţinuturi, ieşind, striga 
zicând: Miluieşte-mă, Doamne, Fiul lui David! Fiica mea 
este rău chinuită de un demon. 

EI însă nu i-a răspuns nici un cuvânt; şi apropiindu-se, 
ucenicii Lui Îl rugau, zicând: Slobozeşte-o, că strigă în 
urma noastră. 

Iar El, răspunzând, a zis: Nu Sunt trimis decât către 
oile cele pierdute ale casei lui Israel. 

Iar ea, venind, s-a închinat Lui, zicând: Doamne, ajută-mă. 

EI însă, răspunzând, i-a zis: Nu este bine să iei pâinea 
copiilor şi s-o arunci câinilor. 

Dar ea a zis: Da, Doamne, dar şi câinii mănâncă din 
fărâmiturile care cad de la masa stăpânilor lor. 

Atunci, răspunzând, lisus i-a zis: O, femeie, mare este 
credinţa ta; fie ţie după cum voieşti. 

Și s-a tămăduit fiica ei în ceasul acela” (Matei 15, 21-28). 


Multora această pildă le este prilej de gânduri rele: de 
ce a jignit-o Domnul pe cananeeancă ignorând-o şi apoi 
jignind-o pe faţă, în prezenţa multora? Se ştie că ignorarea 
e calea cea mai bună ca să dărâmi psihic un om. Iar jignirea 
în faţa altora nu cultivă în nici un caz Iubirea. Şi atunci?... 

Răspunsul ne este nouă pildă: Dumnezeu-Fiul nu a 
comis păcatul jignirii, pentru că El e fără de păcat. Altul e 
înţelesul atitudinii Sale: a încercat-o pe femeie de trei ori, ca 
să îi vadă credinţa. Întâi a ignorat-o, dar ea nu s-a lăsat 
(„...Că strigă în urma noastră”), apoi i-a spus că nu a venit 
pentru cei din neamul ei - ceea ce nu e adevărat - replică ce 
a îndârijit-o doar pe femeie: „Doamne, ajută-mă”. În fine, la 
jignirea supremă, femeia, departe de a se supăra, se sme- 
reşte: „Da, Doamne...” - adică se recunoaşte câine, mai 
prejos decât alt neam, numai să i se vindece fiica. Şi atunci 
Mântuitorul are o replică pe care nu o găsim nicăieri altundeva: 
„O, femeie, mare este credinţa ta; fie ţie după cum voieşti”. 

lată pildă de răbdare când rugăciunea nu este 
ascultată! Iată şcoală de smerenie şi de credinţă! De ce 
oare, dintre toate pildele de credinţă, aceasta e singura 
aleasă să încununeze Taina Sfântului Maslu, care este 
printre altele o operă de învăţătură fără precedent despre 
credinţă, iubire şi pocăință? Mulţi din cei ce au scris despre 
pilda cananeencei au scris la superlativ. De ce? 


Victoria e mare cu cât mai mare e încercarea. Dar 
nu ajunge numai încercarea - ştim asta pentru că 
numai un tâlhar din cei doi s-a mântuit pe Cruce - ci 
şi modul în care o trecem: cu nădejde, fără descura- 
jare, cu fruntea sus. 


Încheiem această pildă cu gândurile marelui Nicolae 
de la Rohia (Steinhardt), care ne arată cum trebuie înarmată 
rugăciunea pentru a fi ascultată: „Bine este a deduce din 
pilda aceasta că dintre însuşirile plăcute Domnului, L-au 
stârnit bucuria şi admiraţia: credinţa, dezinteresarea, cura- 
Jul, stăruința, buna cuviinţă, smerenia şi inteligenţa. Cre- 
dinţa, dezinteresarea, stăruința, smerenia le ştim îndeobşte 
ca necesare şi binevenite. Dar cazul hananeancăi ne arată 
şi dovedeşte că tot atât de puternice şi de preţioase sunt 

calităţile accentuate de comentatori: curajul, politeţea, inteli- 
genţa. Domnul iubeşte pe credincioşi, pe altruişti, pe stăru- 
itori. Şi nu mai puţin pe curajoşi, pe cuviincioşi, pe inteli- 
genţi. Frica, obrăznicia şi prostia nu-s plăcute lui Hristos. 
Hananeeanca - lipsită de aceste urâte însuşiri - ne-o spune 
desluşit. Osebitul ei succes la excepționalul examen semnifică 
biruinţa unor virtuţi creştine de noi nu îndeajuns proslăvite'»5. 

Examenul cananeencei e examenul nostru. Mai greu 
decât cel din faţa profesorului. Cu bunele ei însuşiri am 
învinge şi am obţine premiul cel mare. 

E greu, e uşor? Ştim doar că nu e imposibil. 





25 N. Steihnardt, Dăruind vei dobândi, Editura Dacia, 1997, p. 40-41. 

CINE NE E MEREU ALĂTURI 


O rugăciune întotdeauna ascultată 


Prin rugăciunea credinţei obținem ce e bun (care poate 
să difere de ceea ce considerăm noi a fi bun) şi la timpul 
potrivit. 

Dar câteodată Dumnezeu nu vrea să ne audă ruga. 
Nu că e prea ocupat - El rezolvă într-o clipită toate pro- 
blemele - ci pentru că suntem prea păcătoşi. Şi atunci? 
Noi cui rămânem? 

Mai este o făptură pe care Dumnezeu nu are puterea 
să o refuze: Maica Sa. Atunci când nu găsim sprijin la Dum- 
nezeu, la Stăpâna găsim cu siguranţă. Şi mult ajută şi mij- 
locirea Maicii Domnului, despre care se spune în Acatistul 
Sfântului Acoperământ „ceea ce în ceasul nedumeririlor ne 
pui în minte gândul cel bun”. Şi încă: „Bucură-te, ceea ce dai 
înţelegere şi lumină celor ce sunt întunecaţi la minte”. Şi 
încă, dar pe alt plan al examenului, acolo, mai spre sfârşitul 
sesiunii şi al puterilor: „Bucură-te, grabnică ajutătoare a 
celor obosiţi de mâhnire şi de întristare”, şi iarăşi: „Bucură-te, 
ceea ce ridici din groapa pierzării pe ce deznădăjduiţi”. 

Multe sunt minunile Maicii Domnului! S-au scris cărţi, 
acatiste, paraclise, rugăciuni pentru vreme de nevoie. Şi 
niciodată Sfânta Fecioară nu a trecut cu vederea pe cei 
care i se adresau. Rugăciunea ei de Mamă către Fiu, 
rugăciune curată şi puternică, poate însoţi, la ceas de 
cumpănă, rugăciunea ta firavă. În cele mai dificile 

împrejurări, degrab şi pe neaşteptate Maica Domnului 
obţine de la Fiul Său ajutorul în necazuri. 

Ştii că există o rugăciune adresată Maicii Domnului, o 
rugăciune mereu ascultată? E o Pravilă plină de miez, dată 
de Maica Domnului în secolul al VII-lea. Cunoscută un timp 
de toţi creştinii, a fost dată uitării, spre a fi redescoperită 
în chilia Sf. Serafim de Sarov, după 1700. A ajuns la noi 
sub numele „Bogorodişnaia” şi e celebră pentru că înde- 
părtează mânia lui Dumnezeu şi schimbă pedeapsa în 
ajutor. Rugăciunea e scurtă, reprezentând închinarea Sf. 
Arhanghel Gavriil către Născătoarea de Dumnezeu: 
„Născătoare de Dumnezeu Fecioară, bucură-te! Ceea ce eşti 
plină de har, Marie, Domnul este cu Tine. Binecuvântată 
eşti Tu între femei şi binecuvântat este rodul pântecelui 
Tău, că ai născut pe Mântuitorul sufletelor noastre”. 

E cunoscută această rugăciune ca fiind de mare ajutor. 
Când mi-a dat-o o cunoştinţă, mi-a spus că nici nu a apucat 
să o citească de câte 150 de ori, cât trebuie, pentru împă- 
carea cu sora sa, că sora sa a şi intrat pe uşă, cu gând de 
împăcare. N-am crezut-o, am zis că e potriveală. Dar am 
avut un necaz, o cumpănă şi am citit-o. M-a frapat că în 
scurt timp cererea mea s-a împlinit. Poate era şi după voia 
lui Dumnezeu. Apoi am mai citit-o cu mare rugăminte la 
Maica Domnului ca fiica mea să nu mai fie bolnavă în acea 
iarnă. Făcea nişte pusee de febră şi puroi în gât de la cea 
mai mică schimbare de temperatură. Mereu antibiotice şi 
necazuri. Mi-era milă de ea că va sta o iarnă în casă: să nu 
facă un bulgăre, un om de zăpadă de care ne tot întreba... 
Şi ce să vezi? Fiica mea, care cu o primăvară înainte fusese 
în spital, internată cu puroi în gât, în acea iarnă nu a avut 
nici cea mai mică răceală! A răcit în schimb primăvara. M-am 
contrariat şi apoi am înţeles: cerusem să nu fie bolnavă în 
acea iarnă. La începutul primăverii uitasem să fac Pravila... 

Ai în această carte Pravila. Păstreaz-o la inimă pentru 
clipe grele - şi dă şi altora prilej să se uimească... 

Luminile din faţa Tronului 


Mai avem alături pe Sfinţii lui Dumnezeu. Mare putere 
au! Rugăciunea lor se înalţă la Tronul lui Dumnezeu şi 
Dumnezeu o ascultă, căci ei sunt bineplăcuţii Lui. 

Acum să nu credem că Maica Domnului sau sfinţii sunt 
la ordinele noastre. Ar trebui să fie tocmai invers. Numai că, 
în marea lor iubire, se roagă alături de noi când simt că ne 
adresăm lor cu credinţă şi durere, duc rugăciunea noastră la 
Dumnezeu şi El se îndură - nu pentru că am fi noi buni! 

De aceea, seara nu pune capul pe pernă până nu îţi 
faci rugăciunile rânduite şi nu îţi încredinţezi mâhnirile, 
necazurile, nedumeririle, unui sfânt sau Maicii Domnului. 
Nu numai că te vei elibera de griji - şi numai atât şi e de 
ajuns - dar încrederea pe care o arăţi, credinţa în ajutorul 
de Sus te vor ajuta să începi a doua zi cu cuget liniştit. E 
cineva care veghează asupra ta şi te întăreşte. 

E adevăratul sprijin pe care adesea nu ţi-l poate da un 
om. 

E sprijinul complet, iar nu fragmentar, sprijinul de care 
ai nevoie. 

Şi care adesea face diferenţa. 

ŞI NU UITA SĂ MULŢUMEŞTI! 


Te rogi, munceşti cu râvnă, eficient (ştii tu cum), voinţa 
ascultătoare îţi dă puteri nebănuite, aşa cum ai aflat în 
„Arta de a învăţa”, partea a Il-a („Cheile învăţării 
eficiente”), ştii cum să faci să nu mai fii depăşit de alţii 
(vezi şi partea 1 - „De ce să înveţe alţii mai repede ca 
tine?!” - din „Arta de a învăţa”), iar rezultatele, mai 
devreme sau mai târziu, trebuie să apară (în treacăt fie 
spus, acest „mai devreme sau mai târziu” ne aminteşte de 
un excepţional proverb chinezesc: „Pământul desţelenit 
este câştig sigur; dacă nu anul acesta, negreşit la anul”). 
Rugându-te şi muncind, fiecare zi înseamnă că este mai 
bună decât ziua trecută. În fiecare zi devii mai bun, mai 
eficient, mai încrezător. Dar nu uita nici o secundă că toate 
acestea sunt posibile datorită unui ajutor mai presus de 
puterile tale - şi de aceea, la sfârşitul fiecărei zile de lucru 
mulţumeşte Tatălui pentru ajutorul dat. Exemplul ni l-a dat 
tot lisus: „Şi lisus a ridicat ochii în sus şi a zis: «Tată, Îţi 
mulţumesc că M-ai ascultat!»” (loan 11,41). 

Să mulţumim Tatălui ori de câte ori ne ajută. Să Îi 
mulţumim în fiecare seară, spunând: „Tată, Îţi mulţumesc 
pentru tot ce ai făcut azi pentru mine, pentru tot ce ştiu, 
dar şi pentru tot ce nu ştiu că ai făcut pentru binele 
meu”. lar Tatăl te va ajuta şi altă dată, ori de câte ori vei 
avea nevoie, ca pe un fiu recunoscător. 

Să Îi mulţumeşti şi cât încă nu ai primit ceea ce doreai: 
„Îți mulțumesc, Doamne, că zi de zi îmi asculţi ruga. Îţi mul- 

(umesc că, deşi nu văd cum se va rezolva ceea ce te-am rugat, 
ştiu că vei găsi o cale - cea mai potrivită cale. Dacă nu se 
rezolvă acum, când vreau eu, înseamnă că se va rezolva mai 
târziu, bucuria e pe cale. Îți mulțumesc, Doamne!” Căci „toate 
câte cereţi, rugându-vă, să credeţi că le-aţi şi primit şi le 
veţi avea” (Marcu 11, 24). 

Dar nu crezi că trebuie să mulţumeşti şi când nu pri- 
meşti? Ba parcă mai vârtos atunci ar trebui să mulţumeşti. 
„Nu te plânge pentru că, apucând-o pe un drum, ţi-ai rupt un 
picior; s-ar putea ca, apucând pe celălalt drum, să ţi le fi rupt 
pe amândouă”. Nu „s-ar putea”: e sigur. Dar ai fost păzit şi 
ţi-ai rupt numai un picior doar ca învăţătură de minte. 

Pentru toate acestea, găseşti la sfârşitul cărţii un aca- 
tist de mulţumire. E aşa de bine întocmit de cei luminaţi de 
Duh Sfânt, încât bucuria coboară în valuri în suflet, ne îm- 
păcăm cu toată lumea şi viaţa ni se pare mai uşoară. Aşa 
să ajute Dumnezeu! Şi nu uita de Psalmul 102 şi nici de 
rugăciunile de seară din această carte. 

IX 


TRAGEM LINIE ŞI ADUNĂM 


„Cine nu adună cu Mine risipeşte.” (Matei 12, 30) 


Cam acestea ar fi de spus, prietene, despre „colosa- 
lul” secret care este la îndemâna tuturor. Viaţa aceasta 
merită trăită bucurându-te de toate darurile ei, şi nicide- 
cum luptând doar cu cele mai slabe arme, care fac lupta 
epuizantă şi rezultatul nesigur. Dacă ar fi să folosim o 
imagine foarte expresivă, dar lăsând la o parte aspectele 
sângeroase, am putea spune că o confruntare dintre tine, 
cel care stăpâneşti bine cele mai eficiente arme, şi contra- 
candidaţii tăi, e ca o confruntare între o divizie de tancuri 
şi o divizie de călăreţi înarmaţi cu sulițe. E clar de partea 
cui e victoria, nu? Şi te asigur, prietene drag, că în vremea 
noastră destul de rar găseşti un tânăr care să fie pe de-a 
întregul conştient de ceea ce ai citit tu acum, aici, precum 
şi în „Arta de a învăţa” (vezi, te rog, prezentarea de la 
sfârşitul cărţii de faţă). E bine să înţelegi de la cap la coadă 
tot ce stă scris în această carte şi în celelalte şi să fii 
conştient că succesul îl capeţi numai dacă vrei. Nimeni 
nu te obligă să intri la facultate de prima dată, nimeni nu 
te obligă să fii un elev sau un student care să poată păşi 
în viaţă sigur, fără să mai orbecăie, aşa cum fac cei din 
jur. Nimeni nu te obligă - dar poţi să ai ceea ce îţi doreşti 
dacă crezi în reuşita ta şi Îl rogi pe Tatăl să te ajute, zicând: 
„Doamne, m-am gândit astăzi să fac atâtea lucruri 

minunate. Vino cu mine să le facem împreună, că Tu 
ştii până unde trebuie să mergem şi să facem, numai Tu 
ştii măsurile lucrului”. 


Poate e bine să ştii că încrederea în sine, pe care mulţi 
o afişează, are un singur izvor: rezultatele anterioare 
foarte bune. Care, la rândul lor, sunt un efect al ajutorului 
constant pe care ştiu cum să-l ceară şi ştiu că-l vor primi. 

Şi încă ceva, pentru sufletul tău tânăr şi avântat spre 
soare. 

„Fiinţarea noastră cea de toate zilele dă-ne-o nouă şi 
astăzi, astfel ca iubirile şi lucrurile noastre să aibă sens, iar 
ziua de azi să ţină” (C. Noica). 

Iată, prietene, ce arme puternice ai în mână. Iu le ai - 
sper să le foloseşti şi să le înmulţeşti tăria. Şi nu spun 
degeaba acest lucru: Dumnezeu nu răsplăteşte decât pe 
cei ce preţuiesc şi înmulţesc ceea ce au: „Pentru că celui 
ce are i se va da şi va avea de prisos, dar celui ce n-are i se 
va lua şi ce are”. Ca să înţelegi această lege aparent absurdă 
pentru gândirea noastră prea pământească, te-aş ruga, 
prietene, să citeşti pilda talanţilor din Matei 25, 14-30, cu 
gândul la cei cărora Dumnezeu le-a dat astfel de puteri 
ale spiritului - şi tuturor ne-a dat de la naştere -, dar care 
nu le-au folosit şi nu le-au înmulţit spre folosul lor. Şi să 
vezi dacă nu cumva tocmai aceştia sunt cei care ratează 
cel mai des, eternii pesimişti şi „ghinionişti”. 

În viaţă te aşteaptă examene - mai multe sau mai 
puţine. De fiecare dată însă adu-ţi aminte că Dumnezeu 
ţi-a dat, prietene, şansa ca din ceea ce vrei să fii, să devii 
doar ceea ce îţi este de folos să ajungi. Depinde de tine 
cum vei folosi această şansă şi tot ce ai aflat ca să reuşeşti. 
Dumnezeu te-a înzestrat cu un tezaur de monede de aur 





2 Iubind ca Dumnezeu. Liturghii după liturghii cu Părintele 
Miron Mihăilescu, Editura Christiana, 2004, p. 147. 

curat. Te vei folosi de toate, înmulţindu-le necontenit? 
Sau în ce fel ? Sunt multe căi de a deveni ceea ce îţi doreşti. 
Sunt multe căi de a-ţi trăi singura viaţă pe care o ai... 

Comoara e aceeaşi pentru toţi. Vântul favorabil bate 
pentru toţi, mici sau mari, tineri şi bătrâni, bogaţi şi săraci 
deopotrivă. Nu uita: 


„Navele plutesc spre est, navele plutesc spre vest, 
Împinse de suflul aceleiaşi brize; 
Nu vântul, ci-a pânzelor rostuiri 
Hotărăsc încotro se vor duce.” 
(Ella Wheeler Wilcox) 

EPILOG 


Sunt ultimele file ale acestei cărţi. Cu ce-ai rămas? 

Poate e prea devreme să te întreb. Mai trebuie să 
citeşti, să revii, să îţi pui întrebări şi să cauţi răspunsuri. 

Numai să nu crezi că în aceste prea puţine pagini se 
cuprinde tot ce era de spus! E doar o pojghiţă. În adâncuri 
sunt cele mai frumoase diamante. Eu nu am ajuns acolo. 

Te las să mergi singur din acest punct în care slaba 
mea putere de înţelegere s-a sfârşit - de aceea ţi-am şi 
indicat ce au spus mulţi dascăli ai lumii în frunte cu Marele 
Dascăl. Tu vei găsi noi sensuri şi vei îmbogăţi aceste puţine 
pagini cu ceea ce ştiai deja. Cu ce ai trăit. Cu ce ai fi putut 
trăi şi ţi-a fost teamă. 

Atunci... suntem la sfârşit de drum sau doar la început? 
Răspunde-ţi în taină. 

Şi pentru sinceritatea răspunsului primeşte, te rog, 
răscolitoarea mărturie a Domnului, mărturia de mai jos. 
Pune-o pe perete, în cartea de învăţat, deasupra patului, 
oriunde. Dăruieşte-o prietenilor, lasă-i să se mângâie în 
încercări şi să priceapă ceea ce în multe cuvinte tot nu am 
cuprins aici: că Dumnezeu e alături de noi chiar când ne 
credem părăsiţi. 

Succes, prieten drag! Hristos şi Maica Domnului şi 
Sfinţii te vor ajuta în cele de folos şi mereu te vor scoate 
la lumină - crede asta şi vei fi răsplătit. 

Iată promisiunea Fiului lui Dumnezeu pentru tine: 

1. Fiul meu! Eu sunt Domnul Care te întăreşte în ziua 
necazului. Vino la Mine când eşti necăjit! Din pricină că te 
rogi prea rar, mângâierile cereşti se depărtează de la tine. 
Înainte de a cere cu stăruinţă ajutorul Meu, umbli să găseşti 
uşurare şi mângâiere în altă parte. Dar toate acestea nu-ţi 
sunt de nici un folos, şi, în cele din urmă, trebuie să măr- 
turiseşti că numai Eu pot să mântuiesc pe cei ce nădăjdu- 
iesc în Mine, şi că, în afară de Mine, nicăieri nu se poate 
găsi sprijin puternic, sfat bun sau tămăduire desăvârşită. 

Îndată ce furtuna a trecut însă, înviorează-te cu lu- 
mina îndurărilor Mele, căci Eu sunt lângă tine, zice Domnul, 
şi-ţi dau înapoi tot ce ai pierdut, ba încă şi mai mult. 


2. E ceva cu neputinţă la Mine? Mă asemăn Eu, oare, 
cu cei care făgăduiesc şi nu împlinesc?!... Unde este cre- 
dinţa ta? Fii hotărât şi neclintit! Nu te lăsa, fii curajos, căci 
îţi voi trimite mângâiere cât de curând. Aşteaptă-Mă, aşteap- 
tă-Mă, că voi veni şi te voi mântui... Ceea ce te tulbură 
este o ispită, iar ceea ce te înspăimântă, o frică za- 
darnică. Ce folos să te îngrijeşti de ceea ce va fi de-acum 
înainte, de ceea ce nu poţi cunoaşte? Tot mai amar te 
amăgeşti. Ajunge zilei răutatea ei! Ce poate fi mai nesocotit 
şi mai zadarnic decât să te bucuri sau să te întristezi de 
lucrurile viitoare, care poate nu se vor întâmpla niciodată? 


3. Negreşit că omul, din firea lui, este jocul închipuirilor 
minţii sale; dar când te laşi dus cu uşurinţă de amăgirile 
vrăjmaşului, înseamnă că eşti slab la suflet. Lui nu-i 
pasă dacă ne amăgeşte cu fapta sau cu gândul, dacă ne 
fură sufletul cu bucuria bunătăţilor văzute, sau cu frica 
de relele ce vor veni. Inima ta să nu se tulbure şi să nu se 
înfricoşeze! Crede în Mine şi ai nădejde în mila Mea! 
Când socoteşti că adeseori eşti departe de Mine, 
atunci sunt foarte aproape de tine. Când crezi că ai 
pierdut totul, atunci ai prilejul să dobândeşti mai mult. 

Nu poţi zice că ai pierdut tot, când nu ţi s-au îndeplinit 
dorinţele! Nu judeca lucrurile prea în grabă, nu te întrista 
de orice întâmplare, oricât de grea ar fi, şi nu te tângui, ca 
şi când ai fi pierdut orice nădejde de scăpare. 


4. Nu te gândi că te-am părăsit cu totul, când te 
las fără ajutor câtăva vreme sau când te lipsesc de 
mângâierile Mele; numai aşa vei ajunge în Împărăţia 
Cerurilor. De bună seamă că e mult mai bine pentru tine 
şi pentru toţi slujitorii Mei să treceţi prin suferinţe şi 
necazuri, decât să vă meargă toate după pofta voastră. 
Cunosc adâncul inimii tale şi ştiu, deci, că e folositor pentru 
mântuirea ta să fii uneori strâmtorat, ca nu cumva râvna 
ta să slăbească şi căpătând o putere nebună în tine, să te 
crezi mai bun decât eşti. Ceea ce ţi-am dat, pot să-ţi iau 
înapoi şi iarăşi să-ţi dau cât voiesc. 


5. Ceea ce-ţi dau este al Meu; ceea ce-ţi iau, nu este 
al tău, căci de la Mine se pogoară tot binele şi tot Darul 
desăvârşit. Când îţi trimit vreun necaz sau vreo amărăciune, 
nu cârti şi nu te întrista, căci într-o clipă îţi iau povara şi-ţi 
schimb întristarea în bucurie. Orice aş face cu tine, Eu 
rămân tot drept şi vrednic de laudă. 


6. Dacă judeci după dreptate şi cu înţelepciune, 
niciodată n-ar trebui să te întristezi aşa de mult la 
vreme de necaz, ci să te bucuri şi să-Mi aduci mulţumiri. 
Dimpotrivă, singura ta bucurie trebuie să fie când adeseori 
te necăjesc: „Precum M-a iubit pe Mine Tatăl, aşa vă 
iubesc şi Eu pe voi”, astfel am zis către ucenicii Mei, când 
i-am trimis, nu ca să guste dulceţile lumii, ci ca să rabde 
ocări, nu ca să se ospăteze, ci să muncească, nu pentru 
ca să se odihnească, ci ca să aducă roade în răbdare”. 





27 Protos. Nicodim Măndiţă, Învăţături despre rugăciune, Edi- 
tura Agapis, 1998, p. 71-74. 

RUGĂCIUNI PENTRU ÎNCEPUTUL BUN 
AL ZILEI DE LUCRU 


RUGĂCIUNE LA ÎNCEPEREA LUCRULUI 


d] Dau Iisuse Hristoase, Fiule Unule Născut al 
atălui Celui fără de început, care în Sfânta Ta 
Evanghelie ai zis: „Tatăl Meu până acum lucrează şi Eu 
lucrez”, Tu, Doamne, Cel ce ai grăit prin gura Proorocului 
Tău David: „leși-va omul la lucrul său şi la lucrarea sa, până 
seara”, şi iarăşi Tu ai hotărât prin gura fericitului Tău 
Apostol Pavel că: „Cel ce nu lucrează să nu mănânce”, apoi 
Însuţi Tu ai grăit cu însăţi preacurată gura Ta: „Fără de Mine 
nu puteți face nimic” şi „Orice veţi cere (de la Tatăl) întru 
Numele Meu, Eu voi face... ”, Doamne Dumnezeule, ascult 
din toată inima Dumnezeieştile tale cuvinte şi cu umilinţă 
alerg la bunătatea Ta, rugându-mă: ajută-mi, cu Harul Tău, 
să săvârşesc lucrul ce am început în Numele Tău: al Tatălui 
şi al Fiului şi al Sfântului Duh. Amin! 

„Dumnezeule, spre ajutorul meu ia aminte, Doamne, 
ca să-mi ajuţi mie grăbeşte. Să se ruşineze şi să se 
înfrunteze cei ce caută sufletul meu. Să se întoarcă înapoi 
şi să se ruşineze cei ce-mi grăiesc mie rele. Întoarcă-se 
îndată ruşinându-se cei ce-mi grăiesc mie: bine este, bine 
este. Să se bucure şi să se veselească de Tine toţi cei ce 
Te caută pe Tine, Dumnezeule, şi să zică pururea: 
„Mărească-Se Domnul” cei ce iubesc mântuirea Ta. Iar eu 

sărac sunt şi mişel, Dumnezeule, ajută-mi. Ajutorul meu şi 
izbăvitorul meu eşti Tu, Doamne, nu zăbovi” (Psalm 69). 


Po ————— 


ALTĂ RUGĂCIUNE 


A ÎN src în liniştea zorilor acestei zile, vin să cer 
e la Tine pace, înţelepciune şi tărie. 

Vreau să privesc astăzi lumea cu ochii plini de Iubire. 
Vreau să fiu răbdător, înţelegător şi blând. Să-i văd dincolo 
de aparenţe pe fiii tăi, aşa cum îi vezi Tu, şi astfel să nu 
văd decât binele în fiecare dintre ei. 

Închide urechile mele faţă de orice calomnie, păzeş- 
te-mi limba de orice vorbire de rău; să nu rămână în mintea 
mea decât gândurile ce binecuvintează. 

Să fiu atât de binevoitor şi de voios, încât toţi aceia 
care se apropie de mine să simtă prezenţa Ta. 

Îmbracă-mă în frumuseţea Ta, Doamne, şi fă ca de-a 
lungul acestei zile să Te vestesc lumii. Amin! 

LA SFÂRŞITUL ZILEI DE LUCRU 


RUGĂCIUNEA SFÂNTULUI EFREM SIRUL 


i ÎN sere Iisuse Hristoase, Dumnezeul nostru, Cel 
ce ai arătat-o pe Maica Ta cea Sfântă mai cinstită 
decât toate puterile cereşti, Preabunule, pentru solirile ei 
şi ale tuturor sfinţilor Tăi, iartă-mi orice am greşit azi ca un 
om şi nu numai ca un om, ci ca unul fără omenie, greşelile 
mele cele fără de voie, cele întru ştiinţă şi cele întru 
neştiinţă, cele din răpire şi din neluare aminte şi cele pe 
care le-am făcut din multa mea lenevie şi trândăvie, ori de 
m-am jurat cu numele Tău cel sfânt, sau de m-am jurat 
strâmb, sau L-am hulit în cugetul meu sau Te-am întărâtat 
întru ceva, sau am furat sau am minţit, sau un prieten a 
venit la mine şi l-am trecut cu vederea, sau pe vreun frate 
am necăjit, sau am amărât, sau stând la rugăciune şi la 
cântarea de psalmi mintea mea a umblat la lucruri rele şi 
lumeşti, sau m-am desfătat peste cuviinţă, sau am spus 
glume, sau am râs nebunește, sau m-am mărit în deşert, 
sau am văzut frumuseţe deşartă şi cu ea mi-am rănit mintea, 
sau am iscodit greşeala fratelui meu şi l-am osândit, iar 
greşelile mele nenumărate nu le-am băgat în seamă, ori 
m-am lenevit la rugăciune sau altceva rău am gândit; că 
acestea toate le-am făcut şi altele pe care le-am uitat. Ci 
iartă-mi-le, Dumnezeule, netrebnicului robului Tău, şi mă 

miluieşte ca un Bun şi lubitor de oameni. Ca în pace să mă 
culc şi să dorm eu, desfrânatul, slăvindu-Te pe Tine, 
împreună cu Tatăl şi cu Preasfântul şi Bunul şi de Viaţă 
Făcătorul Tău Duh, acum şi pururea şi în vecii vecilor. Amin. 


Pol ——————— 


RUGĂCIUNE DUPĂ SĂVÂRŞIREA LUCRULUI 


d îÎ cae lisuse Hristoase, Cel Ce eşti plinirea 
uturor bunătăţilor, Ţie Îţi mulţumesc pentru 
ajutorul şi sporul ce mi-ai dat la lucrul meu acesta, pe care 
cu harul Tău l-am săvârşit astăzi. Şi acum mă rog Ţie, 
Doamne, fă ca lucrarea mea să-mi fie de folos. Umple de 
bucurie şi de veselie sufletul meu şi mă mântuieşte, ca un 
mult Milostiv şi de oameni lubitor. Amin. 

Doamne Iisuse Hristoase, Dumnezeul nostru, Dumne- 
zeule a toată milostivirea şi îndurarea, Care ai nemăsurată 
milă, nespusă şi neajunsă iubire de oameni, căzând acum 
către a Ta slavă, cu frică şi cu cutremur, aduc Ţie mulţumire 
pentru binefacerile de care m-ai învrednicit pe mine, 
nevrednicul robul Tău. Te slăvesc, Te laud şi te cânt ca pe 
un Dmnezeu, Stăpân şi făcător de bine. Şi iarăşi căzând 
înaintea Ta, Îţi mulţumesc şi cu smerenie mă rog nemă- 
suratei şi negrăitei Tale milostiviri, ca şi de acum înainte 
să-mi dăruieşti faceri de bine, ca să sporesc în dragostea 
de Tine şi de aproapele meu. Izbăveşte-mă de tot răul şi 
necazul. Dăruieşte-mi linişte şi mă învredniceşte ca în toate 
zilele vieţii mele, totdeauna mulţumire să-[i aduc şi să 
grăiesc şi să cânt cele preabune, Tatălui şi Fiului şi Sfântului 
Duh, acum şi pururea şi în vecii vecilor. Amin. 

ORICÂND E NEVOIE 


RUGĂCIUNE PENTRU AJUTOR LA EXAMENE 


d capra Iisuse Hristoase, Fiul lui Dumnezeu Cel 
iu, ajută-l pe copilul acesta (numele) să treacă 
cu bine această încercare ce îi stă înainte. Cel ce ne-ai 
cerut să fim înţelepţi ca şerpii şi blânzi ca porumbeii, lumi- 
nează-l pe robul Tău (numele) să înveţe ceea ce trebuie ca 
să fie bine pregătit la examenul ce îl aşteaptă. 

Tu ştii ce e bine şi ce e rău. În mâinile Tale sunt vieţile 
noastre. Noi, crezând că este de folos acestui copil să iasă 
încununat din această încercare, Te rugăm să arăţi şi de 
această dată puterea ajutorului Tău. Dar să nu fie după voia 
noastră, Doamne, ci după voia Ta cea sfântă, că Tu îl iubeşti 
mai mult decât noi şi ştii ce-i este cu adevărat de folos. 

Doamne, ajută-l pe robul Tău (numele) să nu caute gloria 
lumească, care este degrab trecătoare, ci să caute vieţuirea 
curată şi sfântă, ca să dobândească Împărăţia Cerurilor. 

Vieţile oamenilor sunt pline de încercări. Ce folos vom 
avea dacă vom câştiga bunătăţile vremelnice, de nu le vom 
dobândi pe cele veşnice? Ce folos vom avea de ne va lăuda 
lumea aceasta, dacă faptele noastre nu sunt bineplăcute Ţie? 

Ajută-ne, Dumnezeule, ca numai la Tine să căutăm îm- 
plinirea noastră şi să preamărim în vecii vecilor Numele 
Tău cel sfânt. Amin. 

RUGĂCIUNEA PĂRINŢILOR 
PENTRU LUMINAREA MINŢII FIILOR LOR 


“e Jpacuue lisuse Hristoase, Dumnezeul nostru, 
uminează minţile copiilor noştri, cu harul Tău 
cel dătător de viaţă. Tu, Care dai celor înţelepţi 
înţelepciunea şi celor pricepuţi priceperea, trimite peste 
ei Duhul Tău cel Sfânt, dătătorul înţelepciunii, al cunoştinţei 
şi al înţelegerii. 

Tu i-ai luminat pe aleşii Tăi în toată vremea. Tu i-ai 
insuflat pe cei trei mari dascăli ai lumii şi Ierarhi: Vasile 
cel Mare, Grigorie de Dumnezeu Cuvântătorul şi loan 
Gură de Aur, şi s-au arătat vase alese ale sfinţeniei, 
răspândind în lume dreapta credinţă. Tu ai luminat-o 
pe Sfânta Mare Muceniţă Ecaterina şi ea a ruşinat 
mulţimea ritorilor păgâni. 

Tu, Doamne, luminează-i şi pe copiii noştri (numele) ca 
să înveţe cele bineplăcute ie şi să se umple de cunoștința 
adevărului. Dă-le lor ştiinţă, pricepere, răbdare şi chibzuinţă. 
Să nu primească ei cunoştinţe pierzătoare de suflet, nici să 
înveţe ce e urât de Dumnezeu. 

Fă-i ascultători faţă de dascălii care îi învaţă cele bune 
şi sârguincioşi în îndeplinirea celor ce li s-au rânduit. lar la 
vremea potrivită, Doamne, ajută-i să găsească locul în care 
să folosească cele pe care le-au învăţat şi să muncească 
spre binele lor şi spre folosul aproapelui. 

Tu îi osândeşti pe cei care îşi îngroapă talanţii şi îi 
binecuvintezi pe cei care îi înmulţesc cu pricepere. Rân- 
duieşte-le Tu, Doamne, Cel ce rânduieşti toate spre mân- 
tuire, unde să muncească, ce să muncească, cum să 
muncească. 

Dă-le lor, Doamne, spor în toată lucrarea cea bună şi-i 
întăreşte în credinţă, ca să Te mărturisească printr-o 
vieţuire curată până în ultima zi a vieţii lor. Amin. 

RUGĂCIUNE DE LĂSARE ÎN VOIA LUI DUMNEZEU 
A 

în mâinile milostivirii Tale celei mari, o, Dumnezeul 
eu, încredinţez sufletul şi trupul meu, simţirile şi 
graiurile mele, sfaturile şi gândurile mele, lucrurile şi toate 
cele trebuincioase ale trupului şi ale sufletului meu. Iar 
Tu, deci, binecuvintează-mă, miluieşte-mă şi mă izbăveşte 
de tot răul, ca petrecând viaţă fără de păcat, în toate zilele 
vieţii mele, să ajung la viaţa cea veşnică cu Sfinţii Tăi, în 

Împărăţia Ta, şi cu dânşii să Te slăvesc în veci. Amin! 

RUGĂCIUNI PENTRU VREME 
DE NECAZ SAU LA ISPITA, 
LA DEZNADEJDE ŞI TULBURARI 


RUGĂCIUNEA VAMEŞULUI 
(arhimandrit Paulin Lecca) 


Tinere cititor, 

Această rugăciune e un balsam pentru sufletul tău ori 
de câte ori te afli la nevoie. E o rugăciune răscolitoare, 
unică în alcătuirea ei, pentru că îţi arată mai întâi pricina 
necazurilor, păcatul. Să nu ne întrebăm de ce ne vin neca- 
zurile, ci mai degrabă să ne pocăim pentru păcatele noastre 
(iertând, rugându-ne cu zdrobire de inimi şi cu credinţă). 
Această rugăciune te ajută să îţi mărturiseşti păcatul fără 
a avea sentimentul că eşti condamnat - ba dimpotrivă... 

Apoi te mângâie, arătându-ţi că nu eşti singur, ci că 
Tatăl, Fiul, Sfântul Duh, Sfânta Fecioară şi îngerul păzitor 
se luptă alături de tine ca să birui. Apoi te sprijină sfinţii, 
care nu au uitat ce înseamnă să fii om şi să ai slăbiciuni. Şi 
mai ales îţi arată că nu trebuie să deznădăjduieşti, chiar în 
mijlocul păcatelor. Ba încă Domnul Hristos chiar şi după 
moarte îi apără pe cei ce nu se deznădăjduiesc. Până la 
moarte însă să ne aducem aminte de cuvintele Sfântului 
Apostol Iacov, cum că numai cel tare în credinţă dobân- 
deşte ceea ce cere, iar nu cel ce deznădăjduieşte repede, 
se clatină şi e precum valul mării. 

„Rugăciunea vameşului” e un rezumat al unor izbânzi 
pe care şi alţii le-au avut. Le vei avea şi tu. 

De aceea, rugăciunea e un balsam în clipe grele. Orice 
rugăciune e mângâietoare, dar aceasta are „ceva” ce ie va 
face să o îndrăgeşti şi să o păstrezi în suflet pentru cele 
mai grele momente. 


Po — 


ZDamne lisuse, mi-aduc aminte. Eram singur. Părăsit 
de toţi. Zăceam distrus într-un fund de prăpastie adâncă. În 
jurul meu tăcere mormântală. Nu era nimeni care să-mi ajute. 
Plin de răni şi cu oasele frânte, scoteam din când în când un 
scâncet slab. Aveam o dorinţă, o bunăvoință ca să ies din 
prăpastie. Nu eram în stare, din partea mea, decăt să ridic 
degetul cel mic: semn că nu mă împac cu starea în care mă 
aflu şi că aş fi fericit dacă s-ar găsi cineva să mă scoată din 
bezna și din mocirla în care căzuse. 

Sus, sus de tot, vedeam un petic mic de cer albastru. 
Ah, ce dor mi-era de o lume imaculată, pură, cristalină, care 
să nu aibă nimic din murdăria, viermii şi putoarea în care 
mă bălăceam. Simţeam nevoia să respir aer curat, ozonat; 
iar în lipsa lui, simţeam că mă înăbuş, mă asfixiez. 

Dar Tu, Păstor iubit, care eşti veşnic în căutarea oilor 
rătăcite, ai şi auzit scâncetul meu, ai şi văzut întins degetul 
meu cel mic, ai şi ghicit dorinţa mea de a ieşi din starea 
nenorocită şi jalnică în care mă aflam. Căci, deodată, dea- 
Supra capului meu, am auzit un zgomot. Crengile uscate 
trosneau, pietricelele se rostogoleau, frunzele foşneau. 
Venea cineva în grabă. Am avut presimţiri şi prevestiri de 
bucurie înlăcrimată. 

Când am întorc capul, ce să văd? Erai Tu, lisuse Dulce! 
Te-am văzut, printre lacrimi, întreg, în toată statura. Erai 
înalt cât Crucea pe care ai fost răstignit! Capul, apăsat parcă 
de o grea povară, era însângerat şi încununat de spini. 

Mâinile şi picioarele, străpunse de cuie, lăsau urme de sânge. 
Dar Tu, lisuse, nu ţineai seama de durerile Tale, nu Te uitai 
la rănile Tale, ci erai cu ochii ţintă la mine. Din ochii Tăi 
blajini picurau lacrimi de jale pentru starea nenorocită în 
care mă găseam. 

şi Doamne, Dumnezeule, ce frumos Te-ai purtat cu mine! 
Cu câtă dragoste m-ai îngrijit! Cu câtă gingăşie, cu câtă 
delicateţe, cu câtă luare-aminte mi-ai legat rănile peste care 
ai turnat untdelemn şi vin! Cât de bun ai fost cu mine! Pe 
toată faţa pământului nu există nici o mamă care să poată 
mângâăia aşa cum m-ai mângâiat Tu! 

Te-ai aşezat în genunchi lângă sufletul meu zdrobit şi 
sfăşiat de păcat şi ai început a-mi spune că dorul meu după 
cerul de azur se va împlini. Că acolo sus este o altă lume, de 
mii de ori mai bună, mai curată, mai fericită! Acolo sunt 
cântece de îngeri înaripaţi, acolo sunt păsărele, floricele, 
fluturaşi cum nu există pe pământ. Acolo e o veşnică 
primăvară şi o veşnică fericire. 

După ce mi-ai şters astfel sângele şi lacrimile, după ce 
m-ai făcut sănătos, m-ai scos din prăpastie, din mocirlă, spu- 
nându-mi să nu mai păcătuiesc, ca să nu-mi fie ceva mai rău. 

şi după ce mi-ai arătat Calea, Adevărul şi Viaţa, m-ai 
lăsat să-mi duc crucea până la capătul vieţii mele pămân- 
teşti. M-ai lăsat, dar nu m-ai părăsit. Îți simţeam prezenţa la 
tot pasul. Ori de câte ori porneam prin viscol şi prin furtună, 
ori de câte ori vorbeam despre jertfa Ta celor mici şi celor 
mari, ori de câte ori mă scufundam în calde clipe de 
rugăciune, vedeam cu ochii mei plini de lacrimi că Tu eşti 
lângă mine, simţeam că mă porţi de mână ca pe copilul Tău, 
că suferi cu mine, că rabzi cu mine, plângi cu mine. 

Dar mila Ta faţă de mine nu s-a mărginit numai la atăt. 
Când vedeai că valurile ispitelor erau gata să mă înghită, iar 
răutatea dracilor era mai crudă şi mai otrăvitoare ca oricând, 
o trimiteai pe Măicuţa Ta pe care, încă pe Cruce fiind, ai 
făcut-o să fie şi Măicuţa mea. şi în aceste clipe grele, de 

nesuferit, venea Preacurata la mine, ca la un copil orfan ce 
eram. Mă găsea, de cele mai multe ori, în genunchi, în hohote 
de plâns. Atunci Împărăteasa Maică venea la mine îmbrăcată 
într-un veșmânt albastru ca cerul şi, plină de milă pentru 
suferinţa mea, punea mânuţa ei sfântă pe capul meu, mă 
mângâia cu vorbe pătrunse de o iubire negrăită ce izvorau 
dintr-o inimă catifelată, mătăsoasă, plină de balsamul 
blândeții şi al bunătăţii, care îmi răcorea sufletul aşa cum, 
după o zi de arşiţă, ploaia răcoreşte pământul ars şi însetat. 
şi după ce pleca Preasfânta Fecioară, mi-l trimiteai şi 
pe prietenul meu cel mai credincios, pe sfântul înger păzitor, 
ca să vegheze la căpătâiul meu în timpul nopţii şi să mă 
scape de primejdii în timpul zilei. Pentru toate acestea nu 
mi-ar ajunge nici cuvintele, nici viaţa ca să-Ţi aduc miile de 
mulţumiri şi veşnica recunoştinţă pe care Ţi le datorez. 

Dar în schimbul tuturor acestor binefaceri fără asemă- 
nare, astăzi - vai! - din nou Te-am uitat, din nou Le-am pă- 
răsit. Te-am lăsat iarăşi răstignit pe Cruce, iar eu m-am întors 
către idolii cei deşerţi. Am uitat suferinţa din groapa Egiptului, 
am uitat dragostea Ta, am uitat puterea divină cu care m-ai 
scos din Marea Roşie şi din pustiul nesfârşit. şi, ce e şi mai 
grozav, am preferat căldările cu carne în locul manei cereşti 
şi apei din stâncă. lar ca urmare, zac acum din nou în prăpastia 
Babilonului - zdrobit, sfăşiat, secătuit. 

Aici, departe de casa Tatălui ceresc, departe de Sion, 
multă vreme am păscut porcii în pământ străin. Harfele mele 
stau atârnate în sălcii: nu mai pot cânta atâta vreme cât mă 
aflu în țara păcatului. Păcatul a ridicat din nou un zid de 
despărţire, încât nici o rază din iubirea Ta, nici o lacrimă de 
mângâiere nu mai pot pătrunde până la mine. Inima mi-e de 
piatră, iar ochii îmi sunt de iască. 

Iarăşi simt că mă asfixiez, iarăşi îmi este dor de cerul de 
azur, iarăşi Le chem la mine: pogoară-Te încă o dată, Iisuse, 
după oaia ce iarăşi s-a rătăcit. Nu mă lăsa singur şi părăsit, căci 
acum, mai mult ca oricând, am nevoie de Tine, numai de Tine. 

Da, lisuse, am nevoie numai de Tine, fiindcă numai Ţie 
Ţi s-a dat toată puterea în cer și pe pămâni. 

Am nevoie numai de Tine, pentru că numai Tu, lisuse 
dulce, Ţi-ai arătat nemărginita-Ţi iubire pentru mine, vărsân- 
du-Ţi până şi ultima picătură de sânge pentru mântuirea mea. 

Am nevoie, iarăşi, numai de Tine, căci numai cu Atot- 
puternicia Ta mai pot fi scos din noua prăpastie în care am 
căzut şi numai cu dragostea Ta fără seamăn Te mai poţi 
apropia de un ticălos şi de un mincinos ca mine. 

Părăsit de toţi, ca şi întâia oară, mi se pare că - în starea 
în care mă aflu acum - Măicuţa Ta nu mai este şi Măicuţa 
mea, pentru că ea este nevinovată, iar eu sunt vinovat de 
moarte. Ea este precum crinul de frumoasă şi de binevoi- 
toare, iar eu sunt ca un câine împuţțit şi urât. 

În starea în care mă aflu acum, parcă nici prietenul meu 
cel mai drag, nici îngeraşul nu mai este cu mine şi nu mă 
păzeşte. Păcatele mele l-au alungat, aşa cum fumul alungă 
albinele. Prea mult mi-am bătut joc de îndelungata lui răb- 
dare şi aşteptare. El veghea zi şi noapte lângă mine ca să nu 
mi se întâmple vreun rău, iar eu zi şi noapte păcătuiam, 
întristându-l şi îndurerându-l. 

Recunosc, bunul meu lisus, că păcatul meu de acum este 
de mii de ori mai greu decât lepădarea lui Petru, este la fel 
cu prigonirea lui Saul din Tars şi nu este mai departe de 
trădarea lui luda. 

În fiecare zi şi în fiecare ceas mă lepăd, în faţa 
dușmanului nevăzut şi în faţa oamenilor, de numele Tău şi 
de iubirea Ta - şi câtă deosebire este, Doamne, între 
lepădarea lui Petru şi lepădarea mea! 

Apostolul cel iubit s-a căit şi a plâns amar în toată viaţa 
lui, ori de câte auzea cocoşul cântând, aducându-și aminte 
de lepădarea lui. Pentru atâta plâns, pe faţa lui se săpaseră 
două şănţuleţe pe care curgeau neîncetat lacrimile lui de 
pocăință, iar la sfârşitul vieţii sale s-a pedepsit ca nimeni 
altul, cerând călăilor să fie răstignit cu capul în jos; pe câtă 

vreme eu, după fiecare lepădare, râd nebunește spre bucuria 
vrăjmaşului şi fug de cruce ca să nu sufăr nimic pe pământ. 

În fiecare zi şi în fiecare ceas Te prigonesc, Iisuse, fie 
direct prin gândurile, cuvintele şi faptele mele cele rele, fie 
prin aproapele meu pe care îl ucid cu limba, cu mânia şi cu 
ura, socotind că aduc slujbă lui Dumnezeu. 

Dar unde este convertirea mea de pe drumul Damas- 
cului? Unde se află la mine pocăinţa lui Pavel care se credea 
o lepădătură şi cel mai mic între Apostoli, el, care era corifeul 
Apostolilor? Unde sunt râvna şi focul iubirii pentru Tine, 
Iisuse, şi pentru fraţi? 

După cum vezi şi ştii, eu nu am nimic din toate acestea. 
Dimpotrivă, mereu Te prigonesc şi mereu mă mândresc, 
socotindu-mă mai bun decât alţii şi crezând că am dreptul 
să cobor foc din cer ca să-i nimicesc pe păcătoşi. 

În fiecare zi şi în fiecare ceas eu Te trădez, Iisuse, ca 
şi Iuda. Sărutul meu mârşav Îți spurcă mereu Preacuratul 
şi Preacinstitul Tău obraz euharistic. Te vând şi de frică, 
şi pentru bani, şi pentru ca să mă răzbun pe alţii, şi pentru 
blidul de linte al tuturor poftelor trupeşti şi al patimilor 
sufleteşti. Tu, Mirele ceresc, vii să Te logodeşti cu sufletul 
meu ca şi cu o mireasă, iar eu Te trădez, pe faţă şi în 
ochii Tăi, aşa cum nu-şi trădează nici cea mai desfrânată 
femeie din lume bărbatul, ştiind prea bine că prin aceasta 
Îţi răstignesc din nou iubirea Ta spre bucuria şi batjocura 
diavolului. Tot pe Line Te trădez şi când îl vând pe 
aproapele meu, căci ceea ce fac unora dintre fraţii Tăi 
mai mici Ţie Îţi fac. 

Și când mă gândesc că nefericitul Iuda s-a căit, totuşi, 
pentru păcatul lui! A aruncat toţi banii pentru care Te vân- 
duse dușmanilor! A mărturisit în faţa întregului Sinedriu că a 
vândut sânge nevinovat! şi, ce este mai îngrozitor, şi-a aplicat 
cea mai grea pedeapsă pe care a ales-o duhul diavolului şi 
sufletul său deznădăjduit, lipsindu-se - prin spânzurare - şi 
de bucuriile de aici şi de fericirea veşnică de dincolo! 

O, Doamne lisuse, iartă-mă pe mine, care sunt un luda 
ce Te-a trădat, dar nu s-a spânzurat. Eu Te trădez mereu, 
Iisuse, dar nu vreau să-mi sugrum omul cel vechi cu toate 
păcatele lui. Nu vreau să renunţ, o dată pentru totdeauna, 
la viaţa-mi împotmolită în plăcerile vinovate ale acestui veac. 
Nu vreau să-mi omor pofta trupului, pofta ochilor şi mândria 
vieţii cu sabia rugăciunii, a postului, a privegherii şi a 
smeritei cugetări. lartă-mă, Doamne, că nenorocitul tău 
apostol - prin întreaga lui disperare - s-a ruşinat atât de 
mult de fapta sa încât s-a îndepărtat pentru totdeauna de la 
faţa Ta, pe câtă vreme eu, neruşinatul, cutez să mă înfăţişez 
înaintea feţei Tale şi aici, şi dincolo. 

Dar eu, Doamne, nu ştiu ce să mai fac! Sunt prins din 
două părţi: pe de o parte ştiu prea bine că, de voi face 
pasul lui luda, mă înghite iadul cel veşnic, iar pe de altă 
parte ştiu că nu voi putea suferi lumina prezenţei Tale în 
Rai, aşa cum omul bolnav de ochi nu poate suferi lumina 
soarelui, căci iubirea Ta, iertarea Ta, blândeţea Ta mă vor 
arde prin groaznicele mele mustrări de conştiinţă, aşa cum 
l-au ars pe Petru în noaptea lepădării, când a ieşit afară şi 
a plâns cu amar. şi apoi, cum voi îndrăzni să ridic ochii mei 
către Preacurata Fecioară? Cum voi îndrăzni să Le laud şi 
să cânt împreună cu îngerii cei curaţi? Cum voi îndrăzni, 
în sfârşit, să stau alături de sfinţii Tăi care, deşi au fost 
păcătoşi, totuşi s-au nevoit şi au plâns o viaţă întreagă 
pentru păcatele pe care nu le-au săvârşit până la ieşirea 
sufletului din trup? După cum ai spus unui sfânt al Tău, 
nu mai am decât o singură ieşire din această strâmtoare: 
să rămân pururea cu mintea în iad, dar să nu cad în 
deznădejde. 

Și totuşi - vai mie! - cât de grozavă va fi clipa când voi 
ieși din crisalida trupului! Cât de înspăimântător va fi ceasul 
despărțirii sufletului de trup! Atunci, o dată cu trupul care 
se va rostogoli în ţărâna din care este luat, va cădea şi masca 
mincinoasei evlavii pe care am purtat-o în viaţă. Atunci, nu 

numai Tu, lisuse Doamne, ci şi Preasfânta Fecioară şi toate 
cetele îngereşti şi toţi sfinţii vor vedea că sunt sărac şi gol şi 
orb şi lipsit de orice faptă bună. Când mi se vor lua toate 
darurile fireşti şi cereşti, gândurile şi faptele mele cele 
ruşinoase, pe care în viaţa pământească le-am acoperit cu 
fățărnicie, vor ieşi la iveală ca petele de pe haină la lumina 
zilei. lar când voi fi cu totul dezgolit de acoperământul Tău, 
atunci toată lumea va vedea ruşinoasa înfăţişare a omului 
meu lăuntric şi voi rămâne, ca desfrânata din Apocalipsă, 
numai cu paharul plângerilor în mână. 

Vai! Unde mă voi ascunde atunci de ruşine? Ce voi face 
când nici munţii nu vor voi să cadă peste mine ca să mă 
acopere? Ce voi răspunde la învinuirile ce mi se vor aduce? 
De bună seamă că în ziua cea înfricoșşată a Judecăţii, când se 
va da pe față toată murdăria din mine, voi face ca şi Psalmistul: 
Eu tac şi gura n-o deschid. N-am răspuns pe buzele mele. Voi 
tăcea şi nu voi deschide gura la cercetarea ce mi se va face, 
pentru că, într-adevăr, copleşit de vinovăția mea, nu voi găsi 
nici un cuvânt întru apărarea mea. lar când voi fi pedepsit 
pentru păcatele mele, voi zice cu smerite lacrimi: „Drept eşti, 
Doamne, şi drepte sunt judecăţile Tale. Mai multe şi mai 
cumplite pedepse mi se cuvin pentru relele ce le-am făcut”. 

Tu mi-ai dat, lisuse Doamne, toate darurile fireşti şi 
toate harurile cereşti necesare mântuirii mele. Mi-ai dat lu- 
mina cunoştinţei, mi-ai dat şi puterea de înfăptuire. Dar 
dacă eu am ştiut, însă n-am făcut ceea ce trebuia să fac, 
asta e numai vina mea şi, după cuvântul Tău, pentru aceasta 
se cuvine să fiu bătut cu mai multe lovituri. 

Drept aceea, eu nu mă pot dezvinovăţi şi nici nu pot 
învinovăţi pe alţii pentru păcatele ce le-am săvârşit. 
Dimpotrivă, vor sta sfinţii Tăi, Doamne, pe scaunele lor de 
judecată şi mă vor învinovăţi pentru că ei au fost neputincioşi 
şi plini de slăbiciuni ca şi mine şi totuşi au biruit cu harul 
Tău. Eu însă, din cauza trândăviei mele, mereu cad, învins 
de puterea vrăjmaşului nevăzut. 

De data aceasta cunosc calea, ştiu pe unde să ies, pe 
unde trebuie să trec, unde trebuie să ajung. Am încercat 
chiar să mă ridic cu propriile mele puteri, agăţându-mă de 
nişte firave rădăcini. Dar rădăcinile s-au rupt, iar eu am 
alunecat şi am căzut din nou înfrânt. şi acum îmi înalţ slabele 
mele mâini şi Te chem, lisuse, din tot sufletul şi din toată 
inima, zicând ca şi slăbănogul din Evanghelie: Vino, Lisuse, 
căci om nu am om care să mă ia şi să mă arunce în scăl- 
dătoarea Harului ceresc. Vino, Păstor iubit, şi scoate-mă din 
această nouă mocirlă în care am căzut. Cum nu le-ai 
îngreţoşat de băligarul peşterii în care Te-ai născut şi de 
leproşii pe care i-ai vindecat, tot aşa nu Te îngreţoşa nici de 
păcatele mele scârnave şi urâte. lisuse, nu mă părăsi, căci 
de data aceasta prăpastia este mai adâncă, iar eu nici degetul 
cel mic nu-l mai pot ridica, ci numai suspin şi plâng. Fiul 
risipitor a avut puterea să se întoarcă acasă pe propriile-i 
picioare, oaia cea rătăcită a avut puterea să Te cheme cu 
glasul ei, dar eu, fără putere şi fără grai, întocmai ca drahma 
cea pierdută, nu pot fi descoperit decăt cu făclia iubirii Tale, 
care de veacuri vede luciul suspinelor stinghere, al lacrimilor 
înăbușite şi al inimilor zdrobite. 

De data aceasta, recunosc, sunt şi mai vinovat, dar - în 
același timp - sunt şi mai nefericit. De aceea, nădăjduind la 
mila Ta cea nesfârşită, Te chem din adâncul păcatelor mele: 
ajută-mă, lisuse, mântuieşte-mă cu Darul Tău, pe care 
fă-l să prisosească în inima mea în măsura în care s-a 
înmulţit păcatul. Mântuieşte-mă, lisuse, fără nici un merit 
din partea mea, căci, într-adevăr, ce merit a avut tâlharul de 
pe cruce pe care, pentru scurta lui rugăciune şi pentru inima 
lui cea bună, l-ai făcut primul cetăţean al Raiului? Ce merit 
a avut păcătoasa pe care ai mântuit-o, cu toate că ea, 
sărmana, înconjurată de fariseii care voiau s-o omoare cu 
pietre, nici n-a îndrăznit să se roage ie? Tot astfel, Lisuse, 
Te rog să ai milă şi de mine şi să mă mântuieşti în dar, căci 
fără Tine nu pot face nimic, fără Tine sunt pierdut. 

Fiul pierzării - deznădăjduit de diavol - n-a cerut iertare 
de la Tine, n-a cerut ajutorul Tău, nu s-a rugat Ţie, dar eu 
Te rog, Te implor să nu mă părăseşti, să vii în ajutorul meu, 
să mă mântuieşti cu Harul Tău. În disperarea lui ce l-a împins 
până dincolo de prăpastie, Apostolul cel deznădăjduit n-a 
întâlnit pe cale nici o vorbă prietenească, nici o mângâiere 
de frate, nici un sfat duhovnicesc, ci numai cuvântul rece, 
dispreţuitor şi nepăsător: „Lu vei vedea!” Pe câtă vreme în 
jurul meu se aud cuvintele de încurajare şi de dragoste care 
îmi spun să nădăjduiesc chiar împotriva deznădejăii. Toţi 
sfinţii mă învaţă să zic: „Nu mă deznădăjduiesc de a mea 
mântuire eu, ticălosul”. Căci lisus este „nădejdea celor 
deznădăjduiţi”. 

În timpul răstignirii Tale sufleteşti din grădina Ghetsi- 
mani, când cu sudori de sânge Te rugai să treacă pe alături 
Paharul Golgotei pe care îl vedeai în faţă şi când firea Ta 
omenească se înspăimânta la gândul că zadarnică Îţi va fi 
jertfa într-o lume care nu Te-a înţeles, Tatăl ceresc l-a trimis 
pe îngerul Său care Ţi-a arătat miile şi zecile de mii de ucenici 
care Te vor urma până la sfârşitul veacurilor. Atunci, când 
ai primit Paharul cu toată dragostea şi smerenia, în zarea 
viitorului m-ai văzut şi pe mine, lisuse al meu. şi fiindu-Ţi 
milă de mine, aşa cum Ţi-e milă de toți fiii lui Adam ce rătăcesc 
ca nişte oi fără păstor, şi - ştiind că mă vei mântui şi pe 
mine - Te-ai întărit cu această vedenie trimisă prin înger, 
Te-ai ridicat de la rugăciune şi ai primit cu supunere negrăită 
suferinţa ce-Ţi stătea în faţă. 

Ca să nu mă cuprindă neagra deznădejde, Tu îl trimiţi, 
Iisuse, pe îngerul meu păzitor ca să-mi arate că mulţi dintre 
sfinţii Tăi au căzut, s-au lepădat de Tine chiar şi după ce 
Te-au cunoscut, după ce au gustat şi au văzut cât eşti de 
bun. şi totuşi, Tu i-ai iertat, rând pe rând, iubindu-i cu mai 
multă dragoste, fiindcă erau mai nenorociţi, mai vrednici de 
compătimit. Pe Petru l-ai iertat, întrebându-l: „Mă iubeşti?” 
Pe Pavel l-ai primit, arătându-i cât va avea de suferit pentru 

Numele Tău. Andrei Criteanul, care se îndoia că-l mai poţi 
ierta, Le-a văzut venind - în vedenie - cu braţele deschise, 
iar Tu, sărutându-l, i-ai spus că zi şi noapte îl aşteptai să se 
întoarcă la Tine. şi pe Teofil, care s-a lepădat de Tine în fața 
diavolului, dând zapis scris cu propriul său sânge, l-ai iertat 
cu aceeași nemărginită iubire, fără să ţii seama de 
blestemăţiile lui. Scrierile sfinte ne arată că, atunci când ai 
strigat pe cruce: „Mi-e sete!”, Ţi-a fost sete de mântuirea 
tuturor vânzătorilor şi trădătorilor care Te vor vinde şi Le 
vor trăda, ca şi mine, până la sfârşitul veacului. Căci Tu nu 
vrei moartea păcătosului, ci să se întoarcă şi să fie viu. 

Toate aceste pilde îmi dau nădejdea că mă vei ierta şi 
pe mine, Domnul meu şi Dumnezeul meu. De aceea, pentru 
rugăciunile sfinţilor care au căzut ca şi mine, cred că mă vei 
ierta şi-i vei revărsa din nou iubirea şi mângâierea peste 
sărmanul meu suflet pângărit şi sfâăşiat de păcatul care 
pentru a doua oară mi-a devenit amar, urât, respingător. 
Păcatul dintâi era grosolan, al doilea subțire, dar tot atât de 
dezgustător mi s-a înfăţişat. Dar acum mi-e dor numai de 
Tine, Iisuse. Ai îngăduit să trec prin valea cu idolii păcatelor 
trupeşti, apoi prin valea cu idolii păcatelor sufleteşti pentru 
ca, în cele din urmă, să alerg - scârbit - numai la puritatea şi 
iubirea Ta, lisuse! Încă o dată m-am încredințat, Doamne, 
Dumnezeul mântuirii mele, că numai în Line îmi găsesc 
liniştea, pacea, bucuria, dragostea, de care însetează mereu 
inima mea. Toate le-am încercat, atât plăcerile trupeşti, cât 
şi plăcerile aşa-zis sufleteşti, dar toate m-au amărât, m-au 
otrăvit. Acum mi-e silă de căldările cu carne ale Egiptului, 
nu mai doresc prepeliţele din pustie, ci mi-e sete şi mi-e 
foame numai de bucuriile Tale curat duhovniceşti. 

După cum vezi, mă întorc acum slăbănogit şi zărenţuit 
de patimile şi păcatele nenumărate pe care le-am săvârşit 
în toată viaţa mea. Mă întorc flămând şi însetat de iubirea 
Ta, lisuse. Mă întorc desculţ şi gol de Harul Tău, Doamne. 
Am greşit înaintea cerului şi înaintea Ta, Hristoase, şi nu 


106 


Lumina minţii prin credinţă 





mai sunt vrednic să mă numesc nici fiul Tău, nici ucenicul 
Tău, nici sluga Ta, dar cad cu umilinţă la picioarele Tale, 
Iisuse, aşa cum sunt, şi Le rog cu lacrimi de deznădejde: Nu 
mă alunga de la Tine, Doamne lisuse, căci n-am unde mă 
duce. Chiar de-aş şti că voi muri ca un câine sub gardul 
Împărăției Tale, lisuse, nu vreau să mă întorc în ţara 
păcatului, unde m-am tăvălit în mocirlă împreună cu porcii 
pe care i-am păscut. Nu mă alunga de la Tine, lisuse, căci în 
întunericul din jurul meu nu văd decăt nişte arătări urâte, 
nişte năluci hidoase, care mă înspăimântă, şi nu aud decât 
urletul unor haite de lupi care mă îngrozesc, iar sub picioarele 
mele se deschid prăpăstii fără fund, unde o mulţime de 
balauri aşteaptă să mă înghită. De aceea, încă o dată Te rog: 
bate-mă, pedepseşte-mă cum i-ai bătut şi i-ai pedepsit pe 
israelieni în pustie, dar nu mă alunga, nu mă părăsi, căci 
sunt mai nenorocit decât un copil orfan, decât un copil al 
nimănui pe care nu-l primeşte nimeni. 

Venind la Tine, lisuse, aşa cum sunt, cuget mereu la 
pilda pe care ai dat-o pentru mine, risipitorul şi desfrânatul, 
şi, când mi-aduc aminte de dragostea Ta şi de iertarea pe 
care le reverşi peste cei ce vin cu pocăință la Tine, atunci 
deznădejdea mea se întoarce în nădejdea că mă vei primi, 
iertându-mă şi pe mine nevrednicul. 

Stând în faţa Ta, lisuse, tremur ca biata păcătoasă prinsă 
în preacurvie. Recunosc că am păcătuit, că sunt vrednic să 
fiu ucis cu pietre. Fariseii nevăzuţi m-au prins pe când 
săvârşeam păcatul. M-au apucat fără milă şi m-au târât în 
fața Ta ca să dai hotărârea. Lipit şi ghemuit de zidul templului 
Tău, aştept cu inima îngheţată şi cu respiraţia oprită ca să 
isprăveşti cu scrisul pe nisip, să Te ridici şi să hotărăşti 
viaţa sau moartea mea cea veşnică. Întrucât şi aceasta a 
fost o pildă pentru mine, prin sărmana păcătoasă mi-ai spus 
şi mie că nu mă osândeşti, cu condiţia să nu mai păcătuiesc. 

ştiu că fiul nu s-a mai întors în ţara păcatului, desfrânata 
n-a mai păcătuit, dar eu mereu mă întorc precum câinele la 

vărsătură şi ca porcul în mocirlă. şi dacă Tu îmi spui lămurit 
că numai de privesc cu poftă preacurvesc în inima mea, 
atunci cum pot spune că nu păcătuiesc? 

Îți spăl uneori picioarele cu lacrimi, sparg alabastrul cu 
tot mirul scump al sufletului meu, dar, iubitul meu Mântuitor, 
eu sunt mai slab decât toţi cei slabi şi, de aceea, am nevoie 
de mai multă dragoste şi iertare până când mi se vor întări 
picioarele pe calea faptelor bune. lartă-mă, deci, nu numai 
de şaptezeci de ori câte şapte, ci până la ultima clipă a vieţii 
mele, până când îmi vei lua sufletul cu Tine. 

şi când stau în Sfânta Biserică, mă pomenesc, mai vârtos 
cu sufletul decât cu trupul, în fund de tot, alături de toți 
vameşii pământului. Copleşit de păcate nenumărate, stau 
cu capul plecat în jos, neîndrăznind să ridic ochii mei la cer. 
Căci un rob al Tău numai cât spunea: „Doamne, cine eşti 
Tu şi cine sunt eu?” - începea să plângă. şi într-adevăr, când 
mă gândesc că Tu eşti Creatorul cerului şi al pământului, că 
de Tine se înfricoşează Heruvimii şi se cutremură Serafimii, 
iar eu nu sunt decât un vierme ce mă bălăcesc într-o cloacă 
urâtă, atunci încep să plâng şi să mă bat cu pumnul în piept, 
ca să-mi pedepsesc inima mea cea ticăloasă, care Te-a trădat 
de atâtea ori, înşelându-Te şi bătându-şi joc de dragostea 
Ta cea neţărmurită. Dar nici de data aceasta nu mă deznă- 
dăjduiesc de mântuirea mea. Poate că, păşind mereu pragul 
iubitelor Tale locașuri, voi ieşi şi eu, odată şi odată, mai îndreptat, 
cu mila şi cu Harul Tău. 

Zi şi noapte, gândurile mele păcătoase, patimile şi poftele 
mele cele dobitoceşti mă leagă cu lanţuri şi cu cătuşele de 
fier, ca pe Manase. Dar ca şi el Te rog, lisuse, scoate-mi 
picioarele din butuci, dezleagă-mi mâinile, deschide zăvoa- 
rele temniţei în care zac, ca să văd soarele şi lumina, să aud 
ciripitul păsărelelor şi zumzetul albinelor, ca să respir aerul 
îmbălsămat de florile Raiului. 

Ah, ce n-aş da, lisuse, ca să Te mai gust o dată aşa cum 
Te-am gustat în dragostea dintâi, când pentru prima oară 

am văzut cât eşti de bun Tu, Mântuitorul meu, şi cât de 
dulci sunt strugurii din Canaanul Tău! 

Tu m-ai adus, lisuse, cu făclii şi cu lumini cereşti până 
la poarta Împărăției Tale, m-ai învrednicit să simt adierea 
fericirii Raiului, iar îndată după aceasta, pentru păcatele 
mele, m-ai întors înapoi în pustiul arzător, ca pe israeliteni 
de la Iordan, ca să mai rătăcesc patruzeci de ani până ce va 
muri omul vechi din mine, dimpreună cu pruncii patimilor 
şi până ce mă voi smeri cu desăvârşire în faţa Ta. 

Acum primesc din mâna Ta, lisuse, orice; primesc orice 
fel de boală, orice fel de suferințe, primesc temniţă şi moarte, 
numai Să ştiu că, la capătul durerilor, mă vei ajuta să trec lorda- 
nul în ţara Sfântă, iar acolo să am fericirea de a mă îndulci 
mereu de prezenţa Ta, de Harul Tău, de mângâierea Ta. 

Când zic că primesc orice fel de suferinţă, mi se 
încrâncenează carnea de pe mine, mi se tulbură sufletul 
până la moarte şi, din pricina zbuciumului meu lăuntric şi a 
groaznicei cruci ce mi se arată în faţă, parcă îmi apar 
broboane de sânge pe frunte, dar - cu toate acestea - eu 
sunt hotărât să primesc orice durere din mâna Ta, aşa cum 
primesc cuțitul doctorului care mă taie şi-mi scoate 
putreziciunea din mine, ca să mă izbăvească de moarte, sau 
aşa cum primeşte femeia durerile naşterii, gândindu-se cu 
bucurie că va veni un om nou pe lume. 

Împietrit am fost - recunosc - ca samaritenii. N-am vrut 
să-Ţi primesc Cuvântul în casa sufletului meu. Pentru aceasta, 
ai fi putut face, ca pe vremea Sfântului Ilie, să cadă foc din cer 
peste mine şi să mă ardă de viu. Dar, Tu, Multmilostive, Prea- 
îndurate şi Îndelung Răbdătorule, ai oprit pe Fiii Tunetului, 
spunându-le: „Nu ştiţi de ce duh sunteți însufleţiţi?” Trecând 
peste Legea Veche, peste litera care ucide, Tu ai venit cu Duhul 
iubirii care nu vrea moartea păcătosului. 

Acum însă - ca Simon Leprosul - eu Te primesc în casa 
mea surpată, poruncește ucenicilor Tăi şi sfinţilor îngeri să 
nu-mi ia Sufletul nepocăit, să nu mă lovească cu moarte 

năpraznică, ci să fie - ca şi Tine - îndelung răbdători, plini 
de milă şi de dragoste. Fă din nou ca Măicuţa Ta să fie şi 
Măicuţa mea, trimite pe îngeraşul păzitor şi pe toți sfinţii 
ca să mă întărească, să mă mângâie şi, curăţindu-mă prin 
focul suferințelor, să mă ridice de la pământ la cer. Îndrăznesc 
să Te rog a-i trimite la mine, căci o văd cu ochii inimii pe 
Preasfânta Fecioară cum, fără să se scârbească de Maria 
Magdalena, păşeşte alături de această desfrânată pocăită 
din care Tu ai scos şapte draci şi cu care Preacurata Te-a 
urmat pe Golgota şi Te-a căutat în mormânt, aşa cum, cu 
aceiaşi ochi lăuntrici, îlvăd pe îngerul păzitor al unui păcătos 
nepocâit plângând în urma lui şi petrecându-l până la 
mormânt împreună cu Andrei cel nebun pentru Hristos, chiar 
după ce diavolii puseseră stăpânire peste sufletul lui. Te 
rog să mi-i trimiţi în ajutor şi pe sfinţii Tăi, căci - întocmai 
ca Apostolii de odinioară - au primit de la Tine puterea nu 
numai să mi Te propovăduiască prin sfintele lor rugăciuni 
şi inspiraţii, ci să şi scoată duhurile rele din mine, să-mi 
deschidă ochii mei cei orbiţi de păcat să-mi destupe urechile 
mele cele surde, ca să Te văd şi să aud glasul Tău, să-mi 
curețe sufletul de lepra păcatului şi să mă învie pe mine, cel 
ce sunt omorât de păcat. 

Drept aceea, de mă vei curăţi şi-mi vei ierta cei zece 
mii de talanţi ce-Ţi datorez, făgăduiesc că şi eu, la rândul 
meu, nu-l voi strânge de gât pe aproapele meu şi nu-l voi 
pedepsi cu temniţa, ci-i voi ierta şi eu cei o sută de dinari pe 
care mi-i datorează. şi fiindcă aici trebuie să bem paharul 
tuturor amărăciunilor, Îţi aduc jertfă bine plăcută Ţie o 
inimă zdrobită şi înfrântă, Îţi aduc ardere de tot: ochii, 
mâinile, picioarele, gândurile mele pătimaşe şi păcătoase pe 
care mi le cureţi cu focul iubirii Tale, pe care l-ai adus pe 
pământ, să le arzi cu dragostea Ta, iar în locul gunoiului 
păcătos să torni, fără măsură, Duhul Tău cel Sfânt. 

Acuma mi-e dor, Doamne lisuse, numai de Tine, dar în 
același timp îmi este frică să nu Te pierd pe Tine, Cela ce-mi 

ești singura şi ultima nădejde de mântuire. Mă apucă groaza 
când mă gândesc la faptul că s-ar putea să rămân pe veci 
fără Tine. Vai! Cât de înfricoşătoare ar fi atunci pentru mine 
chinurile iadului. Focul dragostei Tale, rămas în adâncul 
inimii mele, m-ar arde veşnic şi neîncetat; viermele neadormit 
al mustrărilor de conştiinţă m-ar roade întruna cu părerea 
de rău că mi-am cheltuit în zadar zilele unei vieţi ce nu se 
mai poate repeta; întunericul cel mai din afară al nopţilor 
de veşnică părăsire m-ar înnebuni, iar vaietele şi gemetele 
fraților smintiţi de mine m-ar împunge mai rău decât furcile 
înfocate ale dracilor. şi nu numai atât: însuşi trupul meu, 
lipsit de darul Duhului Sfânt, care-i păzeşte nevătămaţi pe 
cei trei tineri în cuptorul de foc şi-i face pe mucenici să 
cânte în mijlocul cazanului cu smoală în clocot, ar simţi toate 
intemperiile, arşiţa şi gerul, viermii şi putoarea. 

Dar eu nici atunci nu-mi voi pierde nădejdea. Luând 
pildă de la fratele care, după fiecare cădere, plângea la icoana 
Ta, până în clipa când i-ai luat sufletul la cer, eu voi striga 
din însăşi temniţa păcatelor, ca să mă audă toţi demonii, că 
numai pe Tine Te iubesc, Iisuse. Chiar de-aş fi lipsit de 
mângâăierea Ta, de care nu sunt vrednic, chiar dacă n-aş 
gusta nici una din fericirile Raiului, voi striga, lisuse, că Te 
iubesc numai pe Tine, că Te iubesc pentru dragostea Ia pe 
care ai arătat-o oamenilor, pentru jertfa Ta nespusă şi 
pentru mila Ta nesfărşită. Departe de frumuseţea Raiului, 
voi fi fericit, lisuse, să Te văd, printr-o mică deschizătură, la 
Cina cea de Taină, la Cina cea veşnică, înconjurat de Prea- 
curata Fecioară şi de sfinţii Tăi, iar eu să mă mulțumesc cu 
firimiturile Darului Tău ce vor cădea de la masa stăpânilor 
mei. De voi fi întrebat de vrăjmaşii nevăzuţi cum de-am 
îndrăznit să intru sub masă şi să adun firimiturile, voi răs- 
punde că lisus al meu este prietenul vameşilor şi al păcă- 
toşilor, că lisus pe care Îl iubesc ne-a spus nouă tuturor că 
tâlharii şi desfrânatele merg înaintea noastră în Împărăţia 
Cerurilor. Iar de voi fi întrebat la vămile văzduhului, să răs- 

punzi Tu, Doamne lisuse, aşa cum L-ai răspuns diavolului 
când acesta voia să-l tragă la iad pe fratele ce plângea la 
icoană: „Ai atâtea greşeli, ca să pui să tragă întocmai cu 
sângele cel scump, pe care L-am vărsat pentru dânsul pe 
cruce? lată, junghierea Mea şi moartea Mea au afundat fă- 
rădelegile lui, fiindcă nu s-a deznădăjduit de mântuirea sa”. 

Știu că în iad nu este cu putinţă săvârşirea faptelor bune 
în vederea pocăinţei şi mântuirii sufletului. Aşadar, nu voi fi 
vrednic - atunci - să-mi ridic ochii la cer, ca să implor mila şi 
iertarea. Nu voi fi vrednic să mă rog Preacuratei Fecioare şi 
sfinţilor Tăi, dar mă voi mângâăia cu gândul că mulţi dintre 
aleşii Tăi au fost, înainte de a Te cunoaşte, beţivi, desfrânaţți, 
trădători, plini de păcate şi că, în ciuda tuturor acestor păcate, 
ei s-au ridicat cu Darul Tău şi au biruit. Aceşti sfinţi mă vor 
înţelege, vor plânge pentru mine, căci îşi vor aduce aminte că 
şi ei au fost pierduţi ca şi mine. 

De aceea, cu nădejdea în rugăciunile întregii Tale Biserici 
din cer şi de pe pământ, în mijlocul Căreia se află îngenun- 
cheată şi înlăcrimată Preacurata Ta Maică, îmi înalţ - cât încă 
n-a sosit ceasul morții - cu sfială rugăciunea mea, zicând: 
Iisuse, Preadulcele şi Scumpul meu Mântuitor, Lu eşti singura 
mea mângâiere şi nădejde de mântuire. Căci oriunde m-aş 
întoarce - spre răsărit, spre apus, spre miazăzi sau spre 
miazănoapte - eu numai pe Tine Te caut. Cerul şi pământul, 
viaţa şi moartea n-au nici un sens fără Tine. Tu îmi eşti mai 
necesar decât aerul, apa şi pâinea. şi când Te părăsesc şi mă 
îndepărtez de Tine, tocmai atunci Îmi eşti mai dorit, mai căutat, 
mai necesar. De aceea, cu lacrimi suspin şi strig către Tine: 
Vino, Iisuse! Pogoară-Te în iadul din mine, cum Te-ai pogorât 
îndată după Înviere, şi învie ticălosul meu suflet. Ştiu că nici 
eu - de mii de ori mai mult - nu sunt vrednic să intri sub 
acoperământul sufletului meu dărăpănat de păcat, dar adu-Ți 
aminte, Doamne, că eu, chiar de voi muri în păcate, tot cu 
nădejdea mântuirii şi învierii Tale voi muri. şi aşa cum ai 
avut milă de cei din Legea Veche, pe care i-ai slobozit din 

legăturile şi încuietorile morții, tot aşa ai milă şi de mine şi 
mă dezleagă de lanţurile păcatului şi ale patimilor cu care 
şarpele m-a înfăşurat. 

Tu ai zis, lisuse, că mai ai şi alte oi, care nu sunt din 
staulul poporului ales de Tine şi pe care trebuie să le aduci 
în turma Ta; ca şi canaaneanca, eu nu sunt din neamul celor 
ce sunt mereu cu Tine, ci vin continuu dintre păgânii cei 
nelegiuiţi. Îmi dau prea bine seama că nu se cuvine să iei 
Pâinea Vieţii din gura copiilor Tăi şi s-o arunci unui câine 
ca mine. Dar cu toate acestea eu alerg ca şi sărmana văduvă 
în urma Ta, rugându-Te fără încetare să ai milă şi de mine, 
căci şi eu am în pieptul meu o inimă care rău se îndrăceşte 
cu patimile. Lasă-mă dar, lisuse Doamne, ca alături de 
canaaneancă şi de toți oropsiţii pământului, să strâng 
firimiturile ce cad de la masa sfinţilor Tăi. Primeşte-mă în 
staulul Tău, ca să nu mă sfăşie lupul cel nevăzut. Căci 
nădejdea şi mângâierea mea este Cuvântul Tău care zice: 
„Pe cel care vine la Mine nu-l voi izgoni afară”, iar pe cel 
primit de Tine nimeni nu-l va putea răpi din mâinile Tale, 
nici chiar satana. 

Cuget ziua şi noaptea la Tine, lisuse, şi mă întreb: Ce-aş 
face, Doamne, fără Tine? Ce-aş face fără Tine în suferință, în 
boală, în temniţă, în sărăcie? Ce-aş face când îndoielile de tot 
felul îmi sfăşie sufletul? Ce-aş face când păcatele şi patimile 
caută să mă înghită, aşa cum valurile mării căutau să-l înghită 
pe Petru? Cât de bine îl înţeleg acum pe acel mare scriitor 
care zicea că, dacă nu Te-ar fi cunoscut, şi-ar fi pus capăt 
zilelor sale; sau pe acel prinţ indian care, dacă nu Te-ar fi 
văzut viu cu proprii săi ochi, şi-ar fi curmat firul vieţii! 

Cunosc dragostea cu care Tatăl Ceresc de veacuri îi pri- 
meşte pe toți fiii risipitori care, cu pocăință, se întorc acasă. 

Cunosc iubirea Duhului Sfânt care, cu suspine negrăite, 
se roagă zi şi noapte pentru noi. 

Știu că Preacurata Fecioară se roagă în genunchi şi cu 
lacrimi pentru toţi păcătoşii. 

Știu de asemenea că toţi îngerii din cer şi toți sfinţii, 
care au fost oameni păcătoşi ca şi noi, neîncetat ne ajută cu 
rugăciunile lor, dar, cu toate acestea, inima mea tot spre 
Tine se îndreaptă, Iisuse, ochii mei tot pe Tine Te văd 
răstignit, vărsându-Ţi şi acum sângele Tău scump pentru 
mântuirea noastră; urechile tot cuvintele Tale le aud, 
spunând: „Veniţi la Mine cei osteniţi şi împovăraţi şi Eu vă 
voi da odihnă sufletelor voastre”; sufletul meu tot pe Tine 
Te simte, văzându-Le cum, înainte de a-[i da Duhul în mâinile 
Tatălui, grija Ta cea mare n-ai îndrepiat-o către Maica Ta, 
care stătea la piciorul crucii cu sabia durerii împlântată în 
inimă, nici spre feciorelnicul Tău ucenic şi prieten ce s-a 
rezemat de pieptul Tău şi Te-a urmat cu cea mai mare 
credincioşie pe drumul Golgotei, ci Ţi-ai îndreptat privirea 
spre un tâlhar ca mine, căruia i-ai făgăduit Raiul chiar în 
ziua în care i-ai vorbit, lăsând astfel cele nouăzeci şi nouă 
de oi în muntele sfinţeniei şi căutând prin prăpăstiile 
Tine mi Le înfăţişează înaintea ochilor mei, stând şi plângând 
în faţa Ierusalimului inimii mele, care nu vrea să-şi adune 
puii faptelor bune sub aripile Tale. 

Și amintirile din copilăria mea cea duhovnicească tot pe 
Tine mi Te aduc în faţă, arătându-mi cum Te-ai pogorât la 
mine în prăpastie şi cum m-ai scos de acolo şi m-ai făcut sănătos, 
dându-mi toată îngrijirea; apoi cum, îndată după înviere, nu 
Te-ai arătat mai întâi Apostolilor Tăi, ci unei păcătoase din 
care ai scos şapte draci. Fiindcă Tu şi Tatăl una sunteţi, iar cel 
ce Te-a văzut pe Tine L-a văzut şi pe Tatăl, nu e de mirare că 
eu, cel ce sunt ostenit de lupta crâncenă pe care o duc împotriva 
trupului, a lumii şi a diavolului, cel ce sunt împovărat de atâtea 
patimi şi păcate, vin la Tine, lisuse, căci numai Tu îmi poţi opri 
curgerea patimilor când mă ating de marginea veşmântului 
Tău, ducându-mă astfel spre limanul nepătimirii. 

Leagă-mi aşadar, lisuse Preadulce, rănile sufletului meu 
pricinuite de tâlharii cei nevăzuţi, care m-au bătut, 

lăsându-mă abia viu. Toarnă iarăşi untdelemn şi vin pe rănile 
mele, aşa cum ai turnat întâia oară. Scoate-mă mereu din 
prăpastia în care cad de şapte ori pe zi. Dezleagă-mă de 
nevăzutele firicele cu care m-a înfăşurat vicleanul păianjen 
în pânza sa ca să-mi sugă sângele şi viaţa veşnică. 

Te rog să tragi, alături de mine, în jugul Tău care astfel 
îmi va fi uşor şi bun. Ajută-mă să-i iubesc pe vrăjmaşi mei, 
să-i binecuvintez pe cei ce mă blestemă, să fac bine celor ce 
mă vatămă şi mă prigonesc, întărindu-mă cu gândul că numai 
așa ne poţi face nişte blânzi mieluşei pe noi, cei ce suntem 
lupi crânceni unii faţă de alţii. 

Până acum, lisuse, s-a hulit Numele Tău din pricina 
faptelor mele celor rele; dă-mi dar puterea şi harul ca măcar 
de azi înainte să pot săvârşi cât mai multe fapte bune pe 
care, văzându-le cei din jurul meu, să proslăvească Numele 
Tău cel Sfânt. Fă-mă să intru prin rana din coastă în inima 
Ta ca să Le cunosc cât eşti de blând şi de smerit, iar acolo, 
în inima Ta, să mă umpli de acea dumnezeiască putere şi 
stăpânire de sine ca întotdeauna să mă port cu blândeţe şi 
cu smerenie în mijlocul fraţilor mei. Dă-mi Harul să pot 
răbda ocâările, să biruiesc răul cu binele şi să nu mai 
slobozesc câinii cei răi ai patimilor împotriva aproapelui 
meu. Învaţă-mă să mă lupt mai vârtos împotriva răului din 
mine, să sufăr nedreptatea fără cârtire şi să caut să fiu 
mai degrabă victimă decât călău, căci aşa i-ai învins şi Iu 
pe călăii Tăi. Deprinde-mă să mă las ca un copil în 
purtarea Ta de grijă. Loveşte cu toiagul Crucii în stânca 
inimii mele ca să izvorască un neîncetat duh de pocăință. 
Atinge-Te de ochii mei ca să slobozească lacrimi curăţitoare 
de păcate, pentru ca astfel să Te am pururea în inima mea 
şi să nu Te mai părăsesc niciodată, nici în viaţa de aici, nici 
în viaţa de dincolo. Amin. 

RUGĂCIUNE MÂNGÂIETOARE 
ÎN VREME DE NECAZ ŞI NEFERICIRI 


Doamne, norii negri ai nefericirilor se îngrămădesc 
asupra capului meu şi întristările chinuitoare mă îngrozesc. 
Dar, deşi sufăr, nu cârtesc împotriva Ta, Preabunule, căci 
Tu eşti totdeauna sprijinul meu şi piatra cea neclintită, pe 
care sunt întemeiate nădejdile mele. Tu cunoşti, Dumne- 
zeule, pricinile nefericirilor şi întristărilor mele şi îngrijeşti 
de soarta mea. Deşi sufăr, dar ştiu că Tu mă iubeşti şi 
această încredințare mă încurajează. Plin de nădejde în 
dragostea şi bunătatea Ta, nu voi lăsa să mă biruiască 
împotrivirile soartei, ci mă voi lupta cu curaj şi cred că 
având ajutorul Tău voi ieşi biruitor. 

Cel Ce cârmuieşti lumea şi soarta muritorilor, câr- 
muieşte şi corabia vieţii mele, cea izbită de valurile ispitelor, 
spre liman liniştit. Înţelepciunea Ta să mă povăţuiască 
pururea în calea binelui şi a fericirii, pentru rugăciunile 
tuturor sfinţilor Tăi şi ale Preacuratei Maicii Tale. Amin. 


Po ————— 


CANON DE RUGĂCIUNE 
LA VREME DE NECAZURI 


Cântarea întâi 

Doamne, fie voia Ta, nu voia noastră! 

Adeveritu-s-au cuvintele Tale, Mântuitorule, căci ne-ai 
spus mai înainte despre greutăţile prin care vom trece, 
dar ne-ai şi învăţat să stăm împotriva lor cu bărbăţie: „În 
lume necazuri veţi avea; dar îndrăzniţi. Eu am biruit lumea”. 
O, sfântă îndrăzneală care dai putere iubitorilor de Hristos 
şi ruşinezi lumea iubitoare de plăceri! 

Doamne, fie voia Ta, nu voia noastră! 

Marea vieţii văzând-o înălțându-se de viforul ispitelor, 
la limanul Tău cel lin alergând, strigăm către Tine: Scoate 
din stricăciune vieţile noastre, Mult-Milostive! 


Cântarea a doua 

Doamne, fie voia Ta, nu voia noastră! 

Adame, Adame, de ce ai căzut? De ce ai ales neas- 
cultarea? Vai nouă, să plângem şi să ne tânguim, că 
suntem următori căderii sale. Degrab să alergăm, fraţilor, 
la milostivul Dumnezeu, singurul care poate să ne 
izbăvească. 

Slavă Tatălui şi Fiului şi Sfântului Duh. 

Icoană a răbdării zugrăvită de Dumnezeu se 
descoperă Dreptul Iov celor ce caută în Sfânta Scriptură 
mărgăritare duhovniceşti. Că fiind cel mai slăvit dintre 
semenii săi, nu a hulit când a pierdut bunătăţile ce le avea, 
ba încă a ajuns să şadă plin de bube pe mormanele de 
gunoi, ca unul dintre cei loviți de mânia cerească. Şi 
Dumnezeu, văzând credinţa sa, i-a făcut parte de bogății 
mai mari decât cele pe care le pierduse prin pizma 
diavolului. 

Și acum şi pururea şi în vecii vecilor. Amin. 

Prea Sfântă Născătoare de Dumnezeu, acoperă-ne pe 
noi de tot răul cu cinstitul tău Acoperământ! Să salte inimile 
noastre simțind ocrotirea ta, să prindă putere cei slăbiţi şi 
cei deznădăjduiţi să capete nădejde. 


Cântarea a treia 

Doamne, fie voia Ta, nu voia noastră! 

„Adevărat grăiesc vouă: dacă veţi avea credinţă cât 
un grăunte de muştar, veţi zice muntelui acestuia: Mută-te 
de aici dincolo, şi se va muta; şi nimic nu va fi vouă cu 
neputinţă”. Şi iarăşi ne-ai zis: „Cereţi şi vi se va da; căutaţi 
şi veţi afla; bateţi şi vi se va deschide”. Unde este credinţa 
noastră când ne plângem că nu suntem ascultați? Poate 

cineva să spună că a cerut cu umilinţă cele de folos şi nu 
le-a primit? Să nu fie. 

Doamne, fie voia Ta, nu voia noastră! 

Întăreşte-ne, Doamne, cum i-ai întărit pe sfinţii Tăi, care 
s-au aflat în încercări mai grele decât ale noastre. Luminea- 
ză-ne, sfinţeşte-ne şi ne miluieşte Tu, Cel Ce ai făgăduit 
că vei fi cu robii Tăi în toate zilele, până la sfârşitul veacului. 

Doamne, fie voia Ta, nu voia noastră! 

„Cine cruţă toiagul său îşi urăşte copilul, iar cel care îl 
iubeşte îl ceartă la vreme”, ne învaţă Dreptul Solomon, 
picurând în sufletele noastre razele înţelepciunii. Oare 
avem priceperea să vedem în încercările prin care trecem 
dragostea lui Dumnezeu? Căci de nu vom vedea-o pe 
aceasta, înseamnă că ne îndoim de purtarea Sa de grijă 
pentru noi. 

Slavă... 

L-a biruit David pe Goliat! Cel slab l-a biruit pe cel tare, 
pe sângerosul uriaş! Şi tot aşa fiecare dintre creştinii care 
au nădejde în Dumnezeu vor birui viforul necazurilor, căci 
neputinţele lor vor fi acoperite de dumnezeiescul har. 

Și acum. . . 

Izvorul minunilor tale, Împărăteasă de Dumnezeu 
Născătoare, curge neîncetat spre bucuria poporului creş- 
tinesc; bolnavii se vindecă, morţii înviază, cei aflaţi în pri- 
mejdii se izbăvesc. Arată-ţi şi de această dată milele tale, 
Născătoare de Dumnezeu, ca să nu pierim din pricina 
păcatelor noastre. 


Cântarea a patra 

Doamne, fie voia Ta, nu voia noastră! 

„Voi să nu căutaţi ce veţi mânca sau ce veţi bea şi să 
nu fiţi îngrijoraţi, căci toate acestea păgânii lumii le caută; 
dar Tatăl vostru cel ceresc ştie că aveţi nevoie de acestea. 
Căutaţi mai întâi Împărăţia lui Dumnezeu, şi toate acestea 
se vor adăuga vouă”. Aşa ne-a poruncit Hristos, iar de vom 

căuta mai întâi cele ale lumii, în care se desfată vremelnic 
sufletele noastre, atunci Împărăţia se va lua de la noi şi ne 
aşteaptă osânda veşnică. 

Doamne, fie voia Ta, nu voia noastră! 

Cel Ce ai înmulţit pâinile şi peştii, săturând mii de 
oameni, Care poţi să ne dăruieşti toate cele de care avem 
nevoie şi de care ai îngăduit să fim lipsiţi pentru încercarea 
credinţei noastre, arată şi acum milele Tale şi plineşte toate 
lipsurile noastre. 

Doamne, fie voia Ta, nu voia noastră! 

Zece leproşi au luat vindecare minunată, dar numai 
unul a ştiut să aducă mulţumire pentru ea. Peste mulţime 
de oameni se revarsă binefacerile lui Dumnezeu, dar 
numai puţini ştiu să mulţumească. 

Slavă... 

Sfinte Ierarhe Nicolae, păstorule al Mirelor Lichiei, 
roagă-te Milostivului Dumnezeu ca ori de câte ori ne lipsesc 
cele de trebuinţă să le primim prin mijlocirile tale de care 
s-au folosit cele trei fete sărace pe care le-ai îndepărtat 
de păcatul nelegiuitei împreunări. 

Și acum... 

Veacuri întregi creştinii au trecut prin greutăţi fără 
număr, dar ori de câte ori ţi-au cerut ocrotirea nu au rămas 
fără răspuns, Maica noastră. Chiar şi atunci când nu se 
vede nici o lumină, când totul pare că s-a năruit, mijlocirea 
ta dărâmă zidurile potrivnice şi dăruieşte credincioşilor 
toate cele care le sunt de trebuinţă. 


Cântarea a cincea 

Doamne, fie voia Ta, nu voia noastră! 

Greu este cuvântul Tău, Iubitorule de oameni, când 
spui ucenicilor Tăi: „Veţi fi daţi şi de părinţi şi de fraţi şi de 
neamuri şi de prieteni, şi vor ucide dintre voi şi veţi fi urâţi 
de toţi pentru numele Meu. Şi păr din capul vostru nu va 
pieri. Prin răbdarea voastră veţi dobândi sufletele voastre”. 

Doamne, fie voia Ta, nu voia noastră! 

Cel Ce ai binecuvântat nunta din Cana Galileii, Cel Ce 
binecuvântezi în chip minunat înţelegerea şi iubirea 
frăţească dintre oameni, adu pacea Ta în familiile creştine, 
alungând de la ele toată tulburarea, toată mânia, toată 
neînţelegerea, ca astfel familiile să fie mici biserici, şi nu 
adunări idoleşti, cum unelteşte neruşinatul diavol. 

Doamne, fie voia Ta, nu voia noastră! 

Mucenicie este să fim prigoniţi de unii pe care îi purtăm 
în inimile noastre, de cei pentru întoarcerea cărora Îţi 
înălţăm fierbinţi rugăciuni. Tu, Doamne, l-ai scăpat pe 
dreptul Iosif de moartea pe care i-o pregătiseră fraţii lui şi 
mai pe urmă ai rânduit chiar ca aceştia să nu poată trăi 
fără ajutorul său; noi credem Ţie că orice suferinţă îşi are 
roada ei, că nici o rugăciune nu rămâne neauzită. 

Slavă... 

Sfinte Mucenice Iacob Persul, ai lepădat dreapta 
credinţă şi ai jertfit idolilor, dar maica şi femeia ta ţi-au 
stat împotrivă şi te-au mustrat pentru aceasta. lar tu, 
venindu-ţi în fire, L-ai mărturisit cu tărie pe Hristos şi pentru 
aceasta ai suferit dureri de neînchipuit, căci prigonitorii 
ţi-au tăiat pe rând toate mădularele. Te rugăm, sfinte al lui 
Dumnezeu, ai grijă de toţi cei pe care iubirea acestei lumi 
îi ţine departe de mântuire şi întoarce-i pe calea cea bună 
pe care tu însuţi ai fost întors. 

Și acum... 

Ceea ce cu înţelepciune ai mijlocit în chip minunat 
împăcarea dintre Sfântul Chiril, luminătorul Alexandriei şi 
Sfântul Ioan Gură de Aur, care ai gonit vrăjmăşia şi 
neînţelegerea dintre creştinii care ţi-au cerut aceasta, care 
ai adus pacea în familiile ce stăteau să se destrame, adu 
liniştea cea binecuvântată în vieţile noastre, ale celor ce 
suntem încercaţi de răutatea oamenilor şi a îngerilor 
căzuţi. 

Cântarea a şasea 

Doamne, fie voia Ta, nu voia noastră! 

Să luăm aminte la povaţa Sfântului Pavel, Apostolul 
neamurilor, care a trecut prin încercări mai grele decât ne 
putem închipui: „Nu v-a cuprins ispită care să fi fost peste 
puterea omenească. Dar credincios este Dumnezeu; El 
nu va îngădui să fiţi ispitiţi mai mult decât puteţi, ci odată 
cu ispita va aduce şi scăparea din ea, ca să puteţi răbda”. 

Doamne, fie voia Ta, nu voia noastră! 

Vezi, Doamne, durerea noastră, vezi tulburarea care 
ne-a cuprins. Dă-ne putere să ne ridicăm degrabă şi să le- 
pădăm de la noi duhul întristării şi al necredinţei. Înmulţeş- 
te-ne credinţa, sporeşte-ne dragostea, dăruieşte-ne răbdare 
şi nădejde, ca la trecerea din această viaţă să putem gusta 
din bunătăţile pe care le-ai pregătit aleşilor Tăi. 

Doamne, fie voia Ta, nu voia noastră! 

„Din nimic nu avem noi mai mult de câştigat decât din 
suferinţe şi pătimiri”, mărturisea dumnezeiescul loan Gură 
de Aur împotriva celor care credeau că pot merge pe calea 
mântuirii fără să cunoască poticnirile. Cum dar vom lepăda 
noi calea cea strâmtă, când duce la odihna veşnică? Cum 
vom părăsi lupta, dacă vrem să primim nestricăcioasa cunună? 

Slavă... 

Precum stăteau coroanele pe capetele împăraţilor, aşa 
stătea Duhul Sfânt peste Sfântul Alexie, omul lui Dumne- 
zeu. Să înţelegem dar că nici sărăcia, nici foamea şi nici 
setea nu pot fi piedică pentru cei pe care încercările îi 
arată următori sfinţilor; şi pe aceştia Domnul îi va răsplăti 
cu prisosinţă, aşezându-i la loc de cinste în curţile Sale. 

Și acum... 

Preasfântă Fecioară, izgoneşte toată mâhnirea, 
întristarea şi toată ispita de la noi, păcătoşii tăi robi, şi 
îndeamnă cugetele noastre spre săvârşirea celor 
bineplăcute lui Dumnezeu, ca să te mărim cu credinţă şi 
cu dragoste. 

Cântarea a şaptea 

Doamne, fie voia Ta, nu voia noastră! 

„N-au trebuinţă de doctor cei sănătoşi, ci cei bolnavi. 
N-am venit să chem pe cei drepţi, ci pe păcătoşi la pocăință”, 
a spus şi ne spune cu blândeţe Mântuitorul Hristos, 
aşteptând pocăinţa noastră. Cine poate spune că nu este 
păcătos? Cine poate crede că nu are nevoie de pocăință? 
Numai cei mândri, pe care iubirea de sine îi ţine departe 
de Dumnezeu. 

Doamne, fie voia Ta, nu voia noastră! 

Preabunule Doamne, alungă de la noi duhul mândriei, 
duhul lăcomiei, duhul desfrâului, duhul răutăţii şi duhul 
deznădejdii, şi dăruieşte-ne darurile Duhului Sfânt: duhul 
înțelepciunii, duhul înţelegerii, duhul sfatului, duhul puterii, 
duhul cunoștinței, duhul temerii de Dumnezeu şi duhul 
bunei-credinţe. 

Doamne, fie voia Ta, nu voia noastră! 

Iubitori de plăceri precum locuitorii Sodomei şi ai 
Gomorei sunt astăzi cei care trăiesc departe de Biserică, şi 
noi în loc să vedem păcatele noastre ne mulţumim să credem 
că suntem mai drepţi decât ei, asemănându-ne fariseului 
din Evanghelie. Dar îndreptăţirea noastră nu este şi nu poate 
fi socotită drept pocăință, ci ne este cale a pierzării. 

Slavă... 

Sfinte Mare Mucenice Cipriane, care de la slujirea 
diavolilor ai venit la cunoaşterea adevăratului Dumnezeu, 
cu Sfânta Maria FEgipteanca, desfrânata care a devenit înger 
în trup omenesc, şi cu David, care mai înainte a fost tâlhar, 
rugaţi-vă pentru noi dimpreună cu toţi cei care părăsind 
păcatul au urcat pe culmile sfinţeniei, ca să luăm desăvârşit 
dezlegare de păcate şi să trecem în caldă pocăință această 
viaţă trecătoare. 

Și acum... 

Cu dragoste i-ai adus pe mulţi la pocăință, Maică Sfântă, 
îndreptându-i să primească prin Taina Spovedaniei 

dezlegare de păcate şi dându-le putere în războiul duhovni- 
cesc. Vezi, dar, greşelile noastre cele multe, şi roagă-te înain- 
tea Fiului tău preaslăvit să ne dăruiască iertare de fără- 
delegile care ne apasă, făcându-ne părtaşi cetei celor care 
prin îndelunga răbdare a lui Dumnezeu s-au mântuit. 


Cântarea a opta 

Doamne, fie voia Ta, nu voia noastră! 

Dar nepreţuit sunt pentru neamul creştinesc fericirile 
pomenite în Evanghelie, şi în vreme de ispită ne aducem 
aminte cum ne-ai binevestit: „Fericiţi cei ce plâng, că aceia 
se vor mângâia”. Vom muri, fraţilor, la vremea rânduită de 
Dumnezeu, şi bine le va fi celor care se vor învrednici de 
veşnica mângâiere. 

Doamne, fie voia Ta, nu voia noastră! 

Miluieşte-ne, lisuse, Fiul lui Dumnezeu! Miluieşte-ne, 
Cel Ce Te-ai răstignit pentru noi după ce ai primit bătăi şi 
batjocuri ca mulţumire pentru dragostea pe care ne-ai 
arătat-o! Miluieşte-ne, Cel Ce vei veni să judeci viii şi morţii, 
mântuieşte-ne! 

Doamne, fie voia Ta, nu voia noastră! 

Chip al morţii sunt necazurile prin care trecem, căci 
ne îndeamnă să cugetăm la înfricoşătoarea osândă a 
păcătoşilor. Mai bine ne este nouă a suferi o vreme pe 
pământ, decât a răbda dincolo chinuri fără sfârşit. 

Slavă... 

Să nu zăbovim a cere ajutorul de la cei care au murit 
lumii acesteia pentru a trăi pentru Hristos! O, Sfinţilor 
Apostoli, dimpreună cu ceata Arhiereilor, Cuvioşilor şi 
Drepţilor, cu Sfinţii doctori fără de arginţi şi cu ceilalţi 
Mucenici, cu toţi Sfinţii ştiuţi şi neştiuţi, rugaţi-vă 
Atotputernicului Dumnezeu să ne lumineze ca să punem 
început bun mântuirii noastre, lepădând de la noi toată 
minciuna şi păcatul. 

Și acum... 

Sfârşit creştinesc dăruieşte-ne nouă, Fecioară prea- 
curată, izbăvindu-ne de moartea năprasnică şi de celelalte 
primejdii pe care diavolul vrea să le abată asupra noastră. 


Cântarea a noua 

Doamne, fie voia Ta, nu voia noastră! 

„Mare bucurie să socotiți, fraţii mei, când treceţi prin 
diferite ispite”, ne-a spus Sfântul Apostol Iacov, care multe 
a pătimit pentru numele Tău, arătând şi răsplata celor care 
au răbdat fără să cârtească: „Fericit este bărbatul care 
rabdă ispita, căci lămurit făcându-se va lua cununa vieţii, 
pe care Dumnezeu a făgăduit-o celor care Îl iubesc pe E”. 

Doamne, fie voia Ta, nu voia noastră! 

Slăvindu-Te, Îţi mulţumim Ţie, Doamne, căci nu treci 
cu vederea puţina noastră rugăciune, pe care Te rugăm să 
o primeşti ca pe cei doi bani ai văduvei. Nu ştim să ne 
rugăm Ţie cu zdrobire de inimă, nu ştim să ne arătăm mulţu- 
mitori pentru toate binefacerile arătate şi cu atât mai puţin 
pentru cele ascunse minţii noastre, dar recunoaştem 
înaintea Ta că suntem neputincioşi de nu ne vei întări, 
slabi de nu ne vei face îndrăzneţi. Miluieşte-ne, Doamne, 
că fără mila Ta pierim! 

Doamne, fie voia Ta, nu voia noastră! 

Să ducem lupta cea bună, ca să auzim şi noi glasul cel 
preadulce: „Veniţi, binecuvântaţii Părintelui Meu, de moş- 
teniţi împărăţia cea gătită vouă de la întemeierea lumii. Căci 
flămând am fost şi Mi-aţi dat să mănânc, însetat am fost şi 
Mi-aţi dat să beau; străin am fost şi M-aţi primit, gol am 
fost şi M-aţi îmbrăcat; bolnav am fost şi M-aţi cercetat; în 
temniţă am fost şi aţi venit la Mine”. 

Slavă... 

O, dumnezeieşti Stăpânii, Heruvimi, Serafimi, Domnii, 
Îngeri, Scaune, toate Căpeteniile şi preamărite Puteri şi 
Sfinţilor Arhangheli, dimpreună cu soborul tuturor Sfinţilor, 
apăraţi-ne de tot răul, de toată ispita şi necazul, şi rugaţi 

pe Stăpânul tuturor să ne mântuiască pe noi, cei cuprinşi 
de multe păcate. 

Și acum... 

Cuvine-se cu adevărat să te fericim, Născătoare de 
Dumnezeu, cea pururea apărătoare a celor ce se roagă ţie 
şi Maică a nenumăratelor milostiviri arătate neamului 
omenesc. Ceea ce eşti mai sfântă decât toţi sfinţii şi mai 
grabnică în ajutor decât suntem noi în rugăciune, pe tine, 
ceea ce eşti cu adevărat ocrotitoare a creştinilor, te mărim. 

Şi Otpustul. 


Pa ————— 


RUGĂCIUNE 
LA VREME DE ISPITĂ 


d ÎN sera Doamne, Cel Ce ai îngăduit diavolului să 
spitească în rai pe strămoşii noştri Adam şi Eva, 
spre a le încerca ascultarea şi supunerea, Cel Ce, de ase- 
menea, ai îngăduit diavolului să ispitească cu îngrozire şi 
cu grele suferinţe pe Dreptul Iov, robul Tău, pentru ca şi 
mai lămurit să se vădească virtuțile şi credinţa lui întru Tine, 
Cel Ce ai dat îngăduinţă satanei să se apropie cu ispitire 
de Însuşi Fiul Tău, spre a-L îmbia şi a-L momi cu poftele şi 
deşertăciunile acestei lumi, pentru ca, înfrânt şi ruşinat, 
acest duh blestemat să audă din gura Mântuitorului lumii 
cuvintele: „Înapoia Mea, satano! Căci scris este: Domnului 
Dumnezeului Tău să te închini şi numai Lui unuia să îi 
slujeşti”; Cel Ce tuturor drepţilor şi sfinţilor Tăi le-ai dat 
vremi de ispitire şi de grele îndoieli, pentru ca prin ele 
lămurindu-se să iasă şi să rămână şi mai întăriţi în credinţa, 
în nădejdea, în dragostea şi în supunerea cea către Tine; 
Însuţi, Atotputernice şi Preabunule Stăpâne, ajută-mi şi mie 
în această clipă grea, când duhul satanei îmi tulbură mintea 
cu îndoieli şi cu îmboldiri şi când viclene amăgiri îmi fră- 

mântă inima şi sufletul; arată-mi, Milostive, adevărul şi calea 
Ta cea dreaptă, pentru ca, biruind uneltirile lui de acum, să 
mă pot bucura de cuvintele apostolului Tău Iacov, care 
zice: „fericit bărbatul care rabdă ispita, căci lămurit făcân- 
du-se, va lua cununa vieţii, pe care a făgăduit-o Dumnezeu 
celor ce Îl iubesc pe EI”. 

Dăruieşte-mi, Stăpâne, inimă curată şi credinţă tare, 
pentru ca în aceste clipe să pot cânta dimpreună cu proo- 
rocul Tău David: Doamne, cât s-au înmulţit cei ce mă ne- 
căjesc! Mulţi zic sufletului meu: Nu este mântuire lui întru 
Dumnezeul lui! lar Tu, Doamne, sprijinitorul meu eşti, slava 
mea şi Cel Ce înalți capul meu! Cu glasul meu am strigat 
către Domnul şi m-a auzit din muntele cel sfânt al Lui! A 
Domnului este mântuirea şi peste tot poporul Tău binecu- 
vântarea Ta. Amin. 


Pe ————— 


RUGĂCIUNE 
PENTRU DOBÂNDIREA RĂBDĂRII 


(| Dame: Dumnezeul nostru, Care ai răbdat 
prigonirile, batjocurile şi chiar moartea pe cruce 
pentru mântuirea noastră, Cel Ce ai spus că „prin răbdarea 
voastră veţi dobândi sufletele voastre”, arată-mi mie, 
păcătosului, milele Tale cele bogate şi dăruieşte-mi duhul 
răbdării, ca sufletul meu cel încercat să dobândească alinare. 

Vezi deznădejdea care mă ispiteşte, vezi încercarea 
prin care trec şi ajută-mă să ies din ea curăţit de păcate şi 
pregătit să-Ţi slujesc în toate zilele vieţii mele, şi să slăvesc 
Numele Tău cel sfânt, cântând împreună cu toţi îngerii şi 
sfinţii: Aliluia! 

ACATISTUL CĂTRE PREASFÂNTUL 
ŞI DE VIAŢĂ FĂCĂTORUL DUH, 
DUMNEZEUL NOSTRU 


(aducător de multă înţelepciune şi luminarea minţii 
pentru învăţătură şi reuşita la examene) 


Povăţuire 

Acest acatist al Prea Sfântului Duh a fost tradus în 
limba română pentru prima dată în anul 1997 şi are o 
importanţă deosebită pentru formarea personalităţii, 
pentru înţelepciunea noastră, pentru luminarea minţii şi 
reuşita la examene. Observăm la foarte mulţi copii sau 
chiar maturi că nu pot ţine minte nici cele mai elementare 
lucruri, nu pot învăţa, nu pot avea o coerenţă în gândire, 
şi prin aceasta întâmpină multe greutăţi în viaţă. 

Motivele pot fi şi datorită firii reduse a insului, datorită 
păcatelor părinţilor săi, dar pot fi şi din cauza lipsei pre- 
zenţei Duhului Sfânt în viaţa şi în fiinţa sa. Această lipsă a 
Duhului Sfânt în viaţa sa şi în fiinţa noastră este cauzată 
de lipsa noastră de împărtăşire cu tainele Bisericii. Tainele 
Bisericii şi slujbele ce se fac de către preot sunt pose- 
soarele acelor energii ale Duhului Sfânt. Sfântul Serafim 
de Sarov, la întrebarea lui Motovilov: Care este sensul vieţii 
omului pe pământ?, i-a răspuns: Dobândirea Duhului Sfânt. 

Sfinţii de aceea au devenit sfinţi, au intrat în perce- 
perea reală a lucrurilor, deoarece au fost luminaţi de Duhul 
Sfânt pe care-L dobândiseră. A dobândi Duhul Sfânt în 
viaţa noastră înseamnă a dobândi totul. Împlinirea uma- 
nului înseamnă această dobândire a Duhului Sfânt. Duhul 
Sfânt este a treia Persoană din Sfânta Treime. Biserica 
noastră Ortodoxă învaţă că Tatăl este Creatorul, Mântui- 
torul Iisus Hristos este Mântuitorul lumii şi Duhul Sfânt 
este Sfinţitorul lumii. Duhul Sfânt purcede de la Tatăl şi Se 
odihneşte în Fiul. 

Prin Duhul Sfânt ne vine înţelepciunea şi luminarea 
desăvârşită a minţii noastre. 

Rugăciunea de invocare a Duhului Sfânt, pe lângă Aca- 
tistul ce urmează, este următoarea: 

Împărate ceresc, Mângâietorule, Duhule al Adevărului, 
Care pretutindenea eşti şi toate le împlineşti, Vistierul 
bunătăţilor şi Dătătorule de Viaţă, vino şi Le sălăşluieşte 
întru noi şi ne curăţeşte pe noi de toată spurcăciunea şi 
mântuieşte, Bunule, sufletele noastre. 

Această rugăciune trebuie să o învăţăm pe de rost şi 
să o spunem din toată inima noastră când ne apucăm de 
învăţat, când mergem la examene, când ne sculăm 
dimineaţa să-L rugăm pe Duhul Sfânt să ne lumineze pentru 
a nu greşi în ziua ce urmează. 

Foarte important este ca această rugăciune să fie ros- 
tită începând de la copii şi elevi, şi până la cei bătrâni. 

Toţi avem nevoie de luminare în fiecare clipă a vieţii. 
Dacă suntem luminaţi de Duhul Sfânt, nu greşim. Acest 
Acatist al Duhului Sfânt poate fi citit în genunchi sau în 
picioare de către orice persoană. 

Atunci când avem examen şi când învăţăm pentru exa- 
men, să sacrificăm în fiecare zi 15-20 minute pentru citirea 
acestui Acatist. Să-l citim din toată inima noastră, să 
implorăm Duhul Sfânt Mângâietorul să vină şi să locuiască 
în inima noastră. 

Pe lângă cel care are examen, pot să-l citească şi cei 
din familia lui şi apropiații lui. Este foarte recomandabil să 
ne rugăm pentru aproapele nostru care are nevoie de 
ajutor. Puterea şi efectul rugăciunii sunt mai mari. Cel care 
are examen să aibă pomelnice la cât mai multe. 


Condacul 1 

Veniţi toţi credincioşii să preaslăvim pogorârea Sfântului 
Duh, Cel Care din sânurile Tatălui a purces asupra Apos- 
tolilor, acoperind ca şi cu nişte ape pământul de cunoştinţa 
lui Dumnezeu şi învrednicind de harul cel de viaţă făcător 
al înfierii şi de slava cea de sus pe cei ce aleargă la EI întru 
curăţire, sfinţind şi îndumnezeind pe cei ce strigă: Vino, 
Mângâietorule, Duhule Sfinte şi Te sălăşluieşte întru noi! 


Icosul 1 

Îngerii cu feţe luminoase în ceruri neîncetat slavoslo- 
vesc pe Duhul Cel Sfânt, după cuviinţă datorată Izvorului 
vieţii şi Luminii celei Nematerialnice. 

Dimpreună cu ei Te preaslăvim şi noi, Duhule Necu- 
prins cu mintea, pentru milele Tale cele arătate şi cele as- 
cunse şi cu smerenie ne rugăm să fim adăpostiţi sub adum- 
brirea Ta cea fericită: 

Vino, Lumină Adevărată, Duhovnicească Bucurie, 

Vino, Nor purtător de rouă şi Negrăită Frumuseţe, 

Vino şi primeşte ca pe un miros de bună mireasmă 
duhovnicească lauda noastră, 

Vino şi dă-ne nouă să ne împărtăşim de bucuria 
purcederii Tale, 

Vino şi veseleşte-ne cu îmbelşugarea darurilor Tale, 

Vino, Veşnicule Soare Neapropiat şi întru noi îţi fă lăcaş, 

Vino şi ne îmbogăţeşte cu darul vieţii celei adevărate, 

Vino, Mângâietorule, Duhule Sfinte şi Te sălăşluieşte 
întru noi! 

Condacul al 2-lea 

În chipul limbilor de foc, întru lumină şi suflare de vânt 
de bucurie făcătoare, pogorându-Se Duhul Sfânt peste 
Apostoli şi de văpaia Lui fiind cuprinşi, chemat-au pescarii 
întreaga lume la Biserica lui Hristos; necazuri şi nevoi 
răbdând cu bucurie pe pământ şi pe ape, de morţile cele 
cumplite nu se spăimântau, în tot pământul ieşind vestirea 
cântării lor, celei de Dumnezeu insuflate: Aliluia! 


Icosul al 2-lea 

Potir de ploaie dătător, izvorâtor de foc, care pe 
muntele Sionului ai purces asupra Apostolilor, 'Ţie cântare 
îţi aducem, pe Tine Te binecuvântăm şi Îţi mulțumim Ţie, 
Dumnezeule, Duhule Sfinte: 

Vino, Cela Ce sfinţeşti Biserica şi o păzeşti pe Dânsa, 

Vino şi dă un suflet şi o inimă celor ce cred în Tine, 

Vino şi aprinde evlavia noastră cea rece şi neroditoare, 

Vino şi risipeşte negura necredinţei şi a răutăţii care 
se îndeseşte pe pământ, 

Vino şi călăuzeşte pe toţi pe drumul vieţii celei drepte, 

Vino şi ne povăţuieşte la tot adevărul, 

Vino, înţelepciune neajunsă, şi cu judecăţile cele de 
Tine ştiute, mântuieşte-ne, 

Vino, Mângâietorule, Duhule Sfinte şi Te sălăşluieşte 
întru noi! 


Condacul al 3-lea 

O, Prea Adâncă Taină! Dumnezeule, Duhule Necuprins 
cu mintea, Care împreună cu Tatăl şi cu Fiul toate Le-ai 
zidit! Tu ai împodobit cetele îngerilor de sus, întru lăcaşul 
luminii celei neapropiate. Tu ai chemat la fiinţă, cu 
strălucirea slavei, cetele de foc ale luminătorilor cereşti. 
Unind Tu trupul şi sufletul într-o minunată alcătuire, zidit- 
ai neamul omenesc; pentru aceasta toată suflarea Te laudă 
şi cântă: Aliluia! 

Icosul al 3-lea 

Alfa şi Omega, începutule şi Sfârşitule, Tu, Veşnicule 
Duh, cu necuprinsa putere a purtării deasupra apelor şi cu 
înfricoşata Ta îmbrăţişare ai adus pe toţi şi pe toate la viaţă. 

Din suflarea Ta cea de viaţă făcătoare a răsărit, din 
genunea cea fără de chip, frumuseţea lumii celei întâi 
zidite, pentru care îţi strigăm: 

Vino la noi, Prea înţeleptule Ziditor al lumii, 

Vino, Cela Ce eşti Mare în micuța floare, ca şi luminătorii 
cerului, 

Vino, Felurime negrăită şi Frumuseţe Veşnică, 

Vino şi luminează întunecata netocmire a sufletului meu, 

Vino, Cela Ce Te dăruieşti nouă prin Sfintele Taine, 

Vino, căldură bineînmiresmată, 

Vino şi ne arată pe noi zidire nouă în Hristos, 

Vino, Mângâietorule, Duhule Sfinte şi Te sălăşluieşte 
întru noi! 


Condacul al 4-lea 

O, Duhule Preabun şi Neajuns, din Care izvorăşte 
sfinţenia! 

Tu ai înveşmântat-o pe Prea Curata Fecioară Maria cu 
strălucirea orbitoare şi neapropiată a Dumnezeirii Tale, 
făcând-o Maică a lui Dumnezeu Cuvântul, împărăteasă a 
îngerilor, spre mântuirea oamenilor. Cu puterea cea mai 
presus de lume, Tu i-ai umbrit pe prooroci şi Apostoli, Tu 
i-ai purtat până în al treilea cer, Tu le-ai rănit inimile cu 
frumuseţea cea de sus, punând în graiul lor îndemn 
înflăcărat, cu care aduceau pe oameni la Dumnezeu. Tu îi 
preschimbi pe cei păcătoşi, iar ei, plini de arzătoare bucurie, 
îţi cântă: Aliluia! 


Icosul al 4-lea 
Prin Duh Sfânt totul viază şi cu puterea Lui se va scula 
toată zidirea, în ceasul de pe urmă al veacului ce va să vie. 

Ridică-ne atunci din groapă, Prea Bunule Mângâietorule, nu 
spre osândă, ci spre a ne împărtăşi de fericire, întru Dum- 
nezeiască lumină, cu toţi sfinţii, cu rudele şi apropiații noştri: 

Vino, dar, şi de a sufletului moarte ne izbăveşte, 

Vino şi înainte de sfârşitul nostru ne îndestulează cu 
Trupul şi Sângele Mântuitorului Hristos, 

Vino şi dă-ne să adormim în pace, cu cuget neîntinat, 

Vino şi luminoasă fă scularea noastră din somnul morţii, 

Vino şi ne învredniceşte ca să privim cu bucurie la 
norii veşniciei, 

Vino şi fă-ne fii ai nestricăciunii, 

Vino şi luminează atunci, ca un soare, trupurile noastre 
cele fără de moarte, 

Vino, Mângâietorule, Duhule Sfinte şi Te sălăşluieşte 
întru noi! 


Condacul al 5-lea 
Auzind glasul Tău: „Dacă cineva însetează, să vină la Mine 
şi să bea”, rugămu-Te, Fiule al lui Dumnezeu, astâmpără-ne 
setea de viaţă duhovnicească şi dă-ne apa vieţii. 
Revarsă asupră-ne unda harului Duhului Sfânt, Celui 
Ce împreună cu Tine are izvor în Tatăl, ca să nu mai însetăm 
în veac, toţi cei ce cântăm cu umilinţă. Aliluia! 


Icosul al 5-lea 

Nestricăciosule şi Neziditule, Veşnicule, Prea înduratule 
Duh, Apărătorule al celor drepţi, Curăţitorule al păcătoşilor, 
slobozeşte-ne de orice întinăciune, ca strălucirea luminii 
harului Tău să nu se strice întru noi, cei care îţi cântăm: 

Vino, Preabunule şi dă-ne umilinţă şi izvoare de lacrimi, 

Vino şi ne învaţă să ne închinăm Ţie în duh şi în adevăr, 

Vino, Preaînaltule Adevăr şi lămureşte îndoielile strică- 
cioasei mele înțelegeri, 

Vino, Viaţă neîmbătrânitoare şi ne primeşte din strâm- 
toarea veacului acesta pământesc, 

Vino, Lumină Veşnică, şi se vor risipi toate nălucirile şi 
spaimele, 

Vino, Putere veşnic nouă, împrospătându-i pe copiii Tăi 
cei osteniţi, 

Vino, nemărginită Bucurie şi uitate vor fi vremelnicele 
întristări, 

Vino, Mângăietorule, Duhule Sfinte şi Te sălășluieşte în- 
tru noi! 


Condacul al 6-lea 

Saltă, fiică a luminii, Sionule, Sfântă Maică! împo- 
dobeşte-te, mărită mireasă, cu cerurile deopotrivă, stră- 
lucitoare Biserică sobornicească a lui Hristos! Asupră-ţi 
odihneşte Duhul cel Preasfânt, Care tămăduieşte neputin- 
ţele, plineşte lipsurile, dăruieşte viaţă celor morţi şi îi aduce 
la viaţa veşnică pe toţi cei ce cu cuviinţă şi cu dreptate 
strigă: Aliluia! 


Icosul al 6-lea 

„În lume necazuri veţi avea”, a zis Mântuitorul. Unde 
vom avea alinare şi cine ne va mângâia? Tu, Duhule Mân- 
gâietor, Însuţi dezleagă întristarea noastră! 

Mijloceşte pentru noi cu suspinuri negrăite şi uşurează 
inimile celor care Te roagă: 

Vino, dulce răcoare a celor osteniţi şi împovăraţi, 

Vino, împreună grăitorule cu cei întemnițați, 

Vino, Adăpostul celor prigoniţi, 

Vino şi miluieşte pe cei slăbănogiţi de sărăcie şi de 
foamete, 

Vino şi tămăduieşte patimile trupurilor şi sufletelor noastre, 

Vino şi cercetează pe toţi cei care însetează de lumina Ta, 

Vino şi alină întristarea noastră cu nădejdea veş- 
nicei bucurii, 

Vino, Mângâietorule, Duhule Sfinte şi Te sălăşluieşte 
întru noi! 

Condacul al 7-lea 

„Celui care huleşte împotriva Duhului Sfânt nu i se va 
ierta nici în veacul acesta, nici în viitor”, a spus Domnul. 
Ascultând acest cuvânt străin ne cutremurăm, ca nu cumva 
să fim judecaţi cu cei neascultători şi cu luptătorii împotriva 
lui Dumnezeu. Nu lăsa, Duhule Sfinte, inima noastră să se 
plece spre cuvinte cu vicleşug. 

Întoarce din schisme, eresuri şi necredinţă pe toţi cei 
rătăciţi, iar pe întâinăscuţii Bisericii Tale învredniceşte-i să 
cânte în vecii vecilor: Aliluia! 


Icosul al 7-lea 

Când S-a îndepărtat Duhul Sfânt de la Saul, atunci 
spaima şi neliniştea l-au cuprins, iar întunericul 
deznădăjduirii l-au coborât în cele mai de dedesubt; 
aşa mi s-a întâmplat şi mie în ziua întristării şi împietririi 
cugetului meu, căci m-am îndepărtat de la lumina Ta; ci 
dă-mi a Te chema necontenit, Ocrotirea sufletului meu, 
până ce lumina Ta mă va lumina pe mine, cel împuţinat 
la suflet: 

Vino şi nu mă lepăda pentru cârtirea şi nerăbdarea mea, 

Vino şi potoleşte cumplita vijelie a tulburării şi a 
aprinderii, 

Vino şi odihneşte pe cei necăjiţi de strâmtorările vieţii, 

Vino şi îmblânzeşte inima în ziua împietririi şi a mâniei, 

Vino şi surpă urzelile, tulburările şi spaimele duhurilor 
întunericului, 

Vino şi dă-ne suflarea Ta, inimă zdrobită, 

Vino, ca prin răbdare să mântuim sufletele noastre, 

Vino, Mângâietorule, Duhule Sfinte şi Te sălăşluieşte 
întru noi! 


Condacul al 8-lea 
Mântuieşte-mă, Cerescule Părinte! Săraci suntem, nepu- 
tincioşi şi orbi şi goi duhovniceşte! 

Dăruieşte-ne aurul Tău, cel curăţit în foc, cu veşmânt 
alb acoperă ruşinea noastră, vindecă ochii noştri cu alifia 
Ta. Pogoară şi în vasele cele necurate ale sufletelor noastre 
harul Preasfântului Tău Duh, cel de viaţă făcător, 
învrednicindu-ne bucuriei celei de-a doua naşteri pe toţi 
cei ce cântăm: Aliluia! 


Icosul al 8-lea 

Ca Turnul Babel se prăbuşeşte fericirea pământească. 
Jalnice sunt toate strădaniile omeneşti. Bine îmi este mie 
că m-ai smerit, că în păcate şi în căderi mi-ai acoperit toată 
slăbiciunea şi nimicnicia. Fără de Tine nimic nu putem face, 
dar nădăjduim că ne vom mântui prin harul Tău, grăind: 

Vino, dar, Unule Preaînţeleptule Ziditor al vieţii, 

Vino şi lămureşte-ne căile Tale cele neînţelese, 

Vino, precum un fulger şi luminează sfârşitul vieţii 
pământeşti, 

Vino şi binecuvântează tot începutul bun pe care îl 
punem, 

Vino şi fii nouă ajutător la fapte bune, 

Vino şi luminează mintea noastră în ceasul descumpănirii, 

Vino şi dăruieşte duh de pocăință, ca să se risipească prin 
acesta scârbele ce stau să vină asupra lumii spre pedepsire, 

Vino, Mângâietorule, Duhule Sfinte şi Te sălăşluieşte 
întru noi! 


Condacul al 9-lea 

Atât a iubit Dumnezeu lumea, că şi pe Fiul Său Unul 
Născut L-a dat, Care S-a întrupat de la Duhul Sfânt şi din 
Maria Fecioara, şi Şi-a întins pe Cruce mâinile Sale de Ziditor 
al lumii, iar prin Sângele Său răscumpărat-a din păcat şi 
moarte întreaga lume! Pentru aceea, toată zidirea, 
aşteptând libertatea măririi fiilor lui Dumnezeu, cântă 
Tatălui Care a iubit, Fiului Care a răscumpărat şi Duhului 
Care sfinţeşte: Aliluia! 

Icosul al 9-lea 

Duhul Cel Făcător de viaţă, Care S-a pogorât asupra 
lui Hristos la Iordan, în chip de porumbel S-a odihnit şi 
asupra mea, când mă aflam în scăldătoarea Sfântului 
Botez, s-a întunecat însă lucrarea bunătăţii Sale din pricina 
negurii greşelilor mele. Pentru aceea, precum aşteaptă 
zorii drumeţul rătăcit noaptea în pădure, aşa şi eu însetez 
de razele Tale, Bunule, ca să nu pier cu totul: 

Vino, dar, cel pecetluit cu numele Tău cel înfricoşat, 

Vino, dar, şi uşurează cugetul chinuit şi pârjolit fără 
cruţare, 

Vino şi înnoieşte întru mine chipul Tău ce s-a acoperit 
de neguri, 

Vino şi risipeşte nălucirile cele născute din păcat, 

Vino şi mă învaţă să împărtăşesc durerile străine, 

Vino şi pleacă-mă să iubesc întreaga Ta zidire, 

Vino şi dă-mi iarăşi bucuria mântuirii Tale, 

Vino, Mângâietorule, Duhule Sfinte şi Te sălăşluieşte 
întru noi! 


Condacul al 10-lea 

Duhul Sfânt naşte a doua oară pe om spre viaţa veşni- 
că, Duhul Sfânt însufleţeşte pe mucenici, sfinţeşte preoții, 
încununează pe cei drepţi, face din pâine şi vin însuşi Dum- 
nezeiescul Trup şi Sânge. O, adâncul bogăției şi înţelep- 
ciunii lui Dumnezeu! Dă-ne cununa darurilor Tale, dragostea 
veşnică şi atotiertătoare, care se întristează pentru 
vrăjmaşi şi vrea ca toţi să fie mânuiţi, ca lămuriţi fiind prin 
ea, ca nişte fii ai luminii, să strigăm: Aliluia! 


Icosul al 10-lea 
Cine ne va despărţi de dragostea lui Dumnezeu? 
Scârba sau strâmtorarea sau prigoana sau foametea sau 
golătatea sau nevoia sau sabia? Dacă ne vom lipsi chiar 
de toate cele de pe pământ, avem moştenire nepieritoare 

în ceruri: ci dă-ne, Doamne, să Te iubim nu cu cuvântul sau 
cu limba, ci cu fapta nemincinoasă şi cu nevoinţa întregii vieţi: 

Vino, dar, Atotputernicule Duh şi ne sporeşte credinţa 
cea atotbiruitoare, 

Vino şi ne dă îndrăzneală în rugăciune, 

Vino şi încălzeşte inimile ca să nu se răcească dra- 
gostea noastră din pricina prea multor fărădelegi, 

Vino şi dă-ne să nu cădem în vreme de prigoană şi de 
batjocorire a credinţei, 

Vino şi ne păzeşte de ispite peste puteri şi de sminteli, 

Vino şi înviază inimile noastre prin înrourarea Ta, 

Vino, tămăduieşte-ne, sfinţeşte-ne şi ne ridică, Bunule, 
cu harul Tău, 

Vino, Mângâietorule, Duhule Sfinte şi Te sălăşluieşte 
întru noi! 


Condacul al 11-lea 
Acestea zice Domnul: „Vărsa-voi Duhul Meu peste tot 
trupul şi fii şi fiicele voastre vor prooroci, bătrânii voştri 
visuri vor visa, iar tinerii voştri vor vedea vedenii”. Duhule 
Preadorit, dă-ne doar o fărâmitură de la masa celor aleşi ai 
mângâierii Tale, celor care cu umilinţă îţi strigăm: Aliluia! 


Icosul al 11-lea 

Acolo unde ai răsărit, fie şi doar pentru o clipă, în 
locul cel de taină al sufletului, strălucind ca un fulger, 
neuitată este frumuseţea descoperirii Tale, prin care se 
preschimbă, cu preschimbare dumnezeiască şi înfricoşată 
cuviinţă, făptura cea din tină. Învredniceşte-ne, Bunule 
Mângâietor, încă din viaţa pământească să Te vedem cu 
inima curată, noi, cei care strigăm: 

Vino, Fulger dătător de lumină veşnică, 

Vino şi luminează-ne cu strălucirea cea neînserată, 

Vino, Vistierul smereniei şi Veselia celor blânzi, 

Vino, Apă Vie şi răscoleşte-ne arşiţa patimilor, 

Vino, că departe de tine nu aflăm linişte şi tihnă, 

Vino, că împreună cu Tine pretutindeni este Împărăţia 
Cerurilor, 

Vino şi întipăreşte-ne în suflet chipul Tău cel ca de soare, 

Vino, Mângâietorule, Duhule Sfinte şi Te sălăşluieşte 
întru noi! 


Condacul al 12-lea 

Râu nesecat al harului Cela ce ierţi păcatele, Duhule 
Sfinte! Primeşte rugăciunea noastră pentru întreaga lume, 
pentru cei credincioşi şi pentru cei necredincioşi şi pentru 
fiii neascultării şi pe toţi adună-i în împărăţia Sfintei Treimi, 
ca să se ruşineze de Tine şi cel din urmă vrăjmaş - moartea, 
iar lumea, renăscută din focul curăţitor, să cânte cântarea 
cea nouă a nemuririi: Aliluia! 


Icosul al 12-lea 

Văd cu duhul cetatea lui Dumnezeu Ierusalimul ceresc, 
ca pe o mireasă împodobită, cu chip de soare, în sărbă- 
toare. Aud săltarea drepţilor la Cina Domnului, aud glasurile 
îngerilor şi Prealuminatul nostru Domn între aleşii Săi, iar 
durerea, întristarea şi suspinele fug, Împărate Ceresc, 
Duhule Sfinte, învredniceşte-ne prin înşeptita cunună a 
darurilor Tale să ne împărtăşim în Domnul de bucuria 
veşnică, noi, cei care strigăm: 

Vino, Bunule şi trezeşte în noi setea de viaţă de 
dincolo de mormânt, 

Vino şi aprinde în inimile noastre dorirea vieţii veacului 
celui adevărat, 

Vino şi ne descoperă bucuria Împărăției care va să vină, 

Vino şi dă-ne strălucirea ca zăpada a curăţiei, 

Vino şi ia-ne la nunta Mielului, 

Vino şi ne învredniceşte să împărţim în slava Ta cea veşnică, 

Vino, Mângâietorule, Duhule Sfinte şi Te sălăşluieşte 
întru noi! 

Condacul al 13-lea 

O, noian purtător de lumină al iubirii celei mântuitoare, 
Duhule făcător de viaţă! Încălzeşte cu suflarea venirii Tale 
neamul omenesc cel îngheţat întru fărădelegi, grăbeşte 
pieirea răului cu nepătrunsele Tale judecăţi şi ne desco- 
peră cum să prăznuim în veşnicie adevărul cel Dumneze- 
iesc, astfel ca să fie Dumnezeu întru toate, şi cele cereşti 
şi cele pământeşti şi cei izbăviţi din iad, dimpreună să cânte: 
Aliluia! 


(Acest Condac se zice de trei ori). Apoi se zice iarăşi 
Icosul întâi: Ingerii cu feţe luminoase..., şi Condacul întâi: 
Veniţi toţi credincioşii să preaslăvirn..., apoi:) 


Rugăciunea către Duhul Sfânt a Sfântului 
Simeon-Noul Teolog 


ae viaţa cea veselă şi veşnică şi puterea cea 
atotţiitoare, întru tot Sfinte, făcătorul de viaţă şi 
ziditorule Duh, Cel Ce eşti de aceeaşi cinste şi stăpânire 
cu Tatăl şi cu Fiul. A căror Dumnezeire este una în trei 
feţe, de aceeaşi vrednicie, de aceeaşi voinţă şi de aceeaşi 
putere. Vino, Doamne al meu, pe Care Te-a dorit şi Te 
doreşte sufletul meu cel ticălos! Vino, Cel Ce Te-ai făcut 
Însuţi dorire întru mine şi m-ai făcut să Te doresc pe Tine, 
Cel cu totul neapropiat! Vino, bucuria cea neîncetată, 
desfătarea şi slava mea! Vino, suflarea mea, viaţa mea şi 
mângâierea sufletului meu! Fă-te cu mine un duh, Stăpâne 
Preabunule, fără amestecare, fără de mutare şi fără de 
schimbare, Dumnezeule a toate! 

Fă-te mie toate întru toate, hrană negrăită şi neîm- 
puţinată, care să se verse de-a pururea în sufletul meu şi 
să curgă în inima mea; îmbrăcăminte care străluceşte şi 
arde pe diavoli; curăţie, pe care o dăruieşti celor ce se 
spală cu lacrimi sfinte şi nestricăcioase. Fă-Te mie, Doamne, 

lumină neînserată şi soare neapus, strălucindu-mă pe mine, 
Cel Ce nu te întorci de la nimeni din cei ce Te doresc pe 
Tine, ca să fiu acoperit de întunericul păcatelor. Depăr- 
tează de la mine, Doamne, toată înălţarea cea pierzătoare 
şi dă ochilor mei întreagă înţelepciune, pune frâu limbii 
mele şi supune auzul meu poruncilor Tale celor sfinte. 
Dă-mi răbdare întru scârbe. Înţelepţeşte şi întăreşte inima 
mea întru îndelungă răbdare, întru nerăutate, întru înfrânare, 
întru împreună-pătimire, întru milostivire; întru dragoste, 
întru smerita cugetare şi în pace cu sine şi cu toţi şi mă 
întoarce de la lenevie şi trândăvie, întru care m-am 
desfătat. Dă-mi mie desluşirea lămurită a gândurilor, ca să 
ştiu pe care se cuvine a le alege. Dă-mi să cunosc 
meşteşugirile diavolilor şi pe acestea împreună cu gândul 
a le lepăda. Dă-mi ca să-mi tai voia mea întru toate şi a 
atârna toate cele ale mele de purtarea Ta de grijă şi de 
acolo a nădăjdui folosul. Că la Tine este viaţa mea, lumina 
mea şi mântuirea mea. Şi pe Line Te binecuvântez şi Te 
slăvesc şi Ţie mă închin, împreună şi Celui fără de început 
al Tău Părinte şi Purcezător şi Fiului Celui împreună vecuitor 
şi deofiinţă cu Tine, totdeauna, acum şi pururea şi în vecii 
vecilor. Amin. 


Pay ————— 


ACATIST PENTRU IZBĂVIREA DE NECAZURI 


Slavă Ţie, Dumnezeul nostru, slavă Ţie! 

Împărate ceresc, Mângâietorule, Duhul adevărului, Care 
pretutindenea eşti şi toate le plineşti; Vistierul bunătăţilor 
şi Dătătorule de viaţă, vino şi Te sălăşluieşte întru noi şi 
ne curăţeşte pe noi de toată întinăciunea şi mântuieşte, 
Bunule, sufletele noastre. 

Sfinte Dumnezeule, Sfinte tare, Sfinte fără de moarte, 
miluieşte-ne pe noi! (de trei ori) 

Slavă Tatălui şi Fiului şi Sfântului Duh. Și acum şi 
pururea şi în vecii vecilor. Amin. 

Preasfântă Treime, miluieşte-ne pe noi. Doamne, 
curăţeşte păcatele noastre. Stăpâne, iartă fărădelegile 
noastre. Sfinte, cercetează şi vindecă neputinţele noastre, 
pentru sfânt numele Tău. 

Doamne miluieşte (de trei ori), Slavă..., Şi acum... 

Tatăl nostru, Care eşti în ceruri, sfințească-Se numele 
Tău, vie împărăţia Ta, facă-se voia Ta, precum în cer aşa şi 
pe pământ. Pâinea noastră cea de toate zilele dă-ne-o nouă 
astăzi şi ne iartă nouă greşalele noastre, precum şi noi 
iertăm greşiţilor noştri. Şi nu ne duce pe noi în ispită, ci ne 
izbăveşte de cel rău. 

Pentru rugăciunile Sfinţilor părinţilor noştri, Doamne 
Iisuse Hristoase, Fiul lui Dumnezeu, miluieşte-mă pe mine 
păcătosul. Amin! 


Apoi se zic troparele acestea: 

Miluieşte-ne pe noi, Doamne, miluieşte-ne pe noi, că 
nepricepându-ne de nici un răspuns, această rugăciune 
aducem Ţie, ca unui Stăpân, noi, păcătoşii robii Tăi, milu- 
ieşte-ne pe noi. 

Slavă Tatălui şi Fiului şi Sfântului Duh. 

Doamne, miluieşte-ne pe noi că întru Tine am 
nădăjduit; nu Te mânia pe noi foarte, nici pomeni fără- 
delegile noastre, ci caută şi acum ca un milostiv şi ne izbă- 
veşte pe noi de vrăjmaşii noştri, că Tu eşti Dumnezeul 
nostru şi noi suntem poporul Tău; toţi lucrul mâinilor Tale 
şi numele Tău chemăm. 

Și acum şi pururea şi în vecii vecilor. Amin. 

Uşa milostivirii deschide-o nouă, binecuvântată Năs- 
cătoare de Dumnezeu, Fecioară, ca să nu pierim cei ce 
nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 

Crezul 


Cred întru unul Dumnezeu, Tatăl Atotţiitorul, 
Făcătorul cerului şi al pământului, al tuturor celor 
văzute şi nevăzute. 

Şi întru unul Domn lisus Hristos, Fiul lui Dumnezeu, 
Unul-Născut, Care din Tatăl S-a născut mai înainte de 
toţi vecii; Lumină din Lumină, Dumnezeu adevărat din 
Dumnezeu adevărat, născut, iar nu făcut, Cel de o fiinţă 
cu Tatăl, prin Care toate s-au făcut. 

Care pentru noi, oamenii, şi pentru a noastră 
mântuire S-a pogorât din ceruri şi S-a întrupat de la 
Duhul Sfânt şi din Fecioara Maria şi S-a făcut om. 

Şi S-a răstignit pentru noi în zilele lui Ponţiu Pilat, 
şi a pătimit şi S-a îngropat. Şi a înviat a treia zi după 
Scripturi. 

Şi S-a înălţat la ceruri şi şade de-a dreapta Tatălui. 

Şi iarăşi va să vină cu slavă, să judece viii şi morţii, 
a Cărui împărăție nu va avea sfârşit. 

Şi întru Duhul Sfânt, Domnul de viaţă Făcătorul, 
Care din Tatăl purcede, Cel Ce împreună cu Tatăl şi cu 
Fiul este închinat şi slăvit, Care a grăit prin prooroci. 

Întru una, sfântă, sobornicească şi apostolească 
Biserică. 

Mărturisesc un Botez spre iertarea păcatelor. 

Aştept învierea morţilor. 

Şi viaţa veacului ce va să fie. Amin. 


Troparul, glasul al 8-lea 
Cel ce prin adâncul înţelepciunii cu iubirea de oameni 
toate le chiverniseşti şi ceea ce este de folos tuturor le 
dăruieşti, Doamne, iubitorule de oameni, dăruieşte-ne 
toate cele ce ne sunt de trebuinţă şi izbăveşte-ne de tot 
necazul, că spre Tine nădejdea ne-am pus, spre Mântuitorul 
şi grabnicul nostru ocrotitor. 

Condacul 1 
„Până când, Doamne, mă vei uita, până în sfârşit? Până 
când vei întoarce faţa Ta de la mine? Până când voi îngră- 
mădi gânduri în sufletul meu, durere în inima mea ziua şi 
noaptea?”, se întreba David proorocul, cuprins de tulbu- 
rare. Dar când sufletul său s-a veselit de milele Tale, Ţi-a 
cântat cu dragoste şi mulţumire: Aliluia! 


Icosul 1 

Ştim că la nunta din Cana Galileii ai prefăcut apa în vin, 
Preadulce Iisuse, şi credem că aşa poţi schimba slăbiciunea 
noastră în putere, frica noastră în curaj, deznădejdea 
noastră în nădejde; venim la Tine ca la singurul nostru 
ocrotitor, ca la singurul nostru sprijin. Cine ne va putea 
izbăvi de neputinţele noastre dacă nu o vei face Tu? Sau 
cine ne va putea da cele de trebuinţă? Numai Tu, Doamne, 
eşti limanul nostru şi la Tine căutăm alinare: 

Doamne, Cel Ce ne înconjuri cu iubire nemărginită, 
fie voia Ta, nu voia noastră, 

Doamne, Împăratul împăraţilor, fie voia Ta, nu voia noastră, 

Doamne, Care eşti Răsăritul Răsăriturilor, fie voia Ta, 
nu voia noastră, 

Doamne, nădejdea celor fără de nădejde, fie voia Ta, 
nu voia noastră, 

Doamne, mângâietorul sufletelor noastre, fie voia Ta, 
nu voia noastră, 

Doamne, înfrumuseţătorul făpturilor, fie voia Ta, nu 
voia noastră, 

Doamne, Cel Ce toate le rânduieşti spre mântuirea 
noastră, mântuieşte-ne precum ştii! 


Condacul al 2-lea 
„Luaţi, fraţilor, ca pildă de suferinţă şi de îndelungă 
răbdare pe proorocii care au grăit în numele Domnului”, 
ne îndeamnă Sfântul Apostol Iacov, iar noi, urmând sfatul 

său, purtăm în cugetele noastre nu numai suferinţele 
sfinţilor prooroci, ci şi pe ale tuturor sfinţilor care, gustând 
din paharul durerii, I-au cântat lui Dumnezeu: Aliluia! 


Icosul al 2-lea 

Ştim neputinţele şi slăbiciunile noastre, dar ştim şi că Îţi 
stă în putere să ne întăreşti aşa cum l-ai întărit pe David 
când s-a luptat cu Goliat şi cum i-ai întărit pe sfinţii Tăi în 
lupta cu puterile întunericului. Pentru aceasta ne rugăm ie: 

Doamne, precum i-ai păzit pe cei trei tineri în cuptorul 
cel de foc, păzeşte-ne şi pe noi, 

Doamne, ocroteşte-ne aşa cum l-ai ocrotit pe Prooro- 
cul Daniil când se afla în groapa cu lei, 

Doamne, care în grele încercări i-ai fost acoperitor 
Sfântului Apostol Pavel, acoperă-ne cu harul Tău, 

Doamne, dă-ne puţin din puterea ce i-ai dat-o tânărului 
Nestor când l-a biruit pe puternicul Lie, 

Doamne, învaţă-ne să râvnim răbdarea Sfântului Alexie, 
cel numit Omul lui Dumnezeu, 

Doamne, ajută-ne să îi cinstim şi să îi urmăm pe sfinţii 
pe care nimic nu i-a putut despărţi de dragostea Ta, 

Doamne, Cel Ce toate le rânduieşti spre mântuirea noas- 
tră, mântuieşte-ne precum ştii! 


Condacul al 3-lea 
Ştim cuvântul Evangheliei că „cel ce va răbda până la 
sfârşit, acela se va mântui” şi ne temem să nu pierim din 
pricina nerăbdării noastre. O, dacă am avea mucenicească 
răbdare, atunci ar fi primită de Dumnezeu ca o tămâie cu 
bun miros şi s-ar înălța la ceruri ca un tainic: Aliluia! 


Icosul al 3-lea 
Decât să ne plângem că suferim cum nu a mai suferit 
nimeni vreodată, mai bine ne-am aduce aminte de Dreptul 
Iov. Bunătăţi felurite a avut şi pe toate le-a pierdut, dar 

pentru că nu L-a hulit pe Dumnezeu s-a învrednicit de bine- 
cuvântarea Sa şi a primit la urmă mai multe decât avea la 
început. Ajută-ne să ne împărtăşim de răbdarea sa, 
Doamne, Cel ce ai fost răstignit pe cruce pentru mântuirea 
noastră, şi să ne împărtăşim şi de binecuvântările Tale: 

Doamne, nădejdea celor fără de nădejde, miluieşte-ne, 

Doamne, dătătorul celor ce cer, dăruieşte-ne darul răbdării, 

Doamne, îmbrăcămintea săracilor, îmbracă-ne cu 
răbdarea Dreptului Iov, 

Doamne, folositorul văduvelor, înţelepţeşte-ne ca Să 
nu mai cădem în deznădejde, 

Doamne, apărătorul celor lipsiţi, învaţă-ne să îţi cerem 
ajutorul, 

Doamne, deschizătorul celor ce bat, deschide-ne 
nouă uşa binecuvântărilor Tale, 

Doamne, Cel Ce toate le rânduieşti spre mântuirea noas- 
tră, mântuieşte-ne precum ştii! 


Condacul al 4-lea 
Grijile ne apasă şi ne tulbură, îndepărtându-ne mintea 
de la Dumnezeu, şi sufletele noastre nu găsesc alinare. 
Nu este cu putinţă să scăpăm de tirania lor dacă nu ne 
vom îndrepta nădejdea spre Domnul, Cel Ce aşteaptă să 
primească de la noi cântarea: Aliluia! 


Icosul al 4-lea 

„Nu vă îngrijiţi de ziua de mâine, căci ziua de mâine se 
va îngriji de ale sale. Ajunge zilei răutatea ei.” Aşa ne-ai 
povăţuit Tu, Preabunule Doamne, dar noi nu am urmat 
acest cuvânt, ci fiind plini de mândrie ne-am pus nădejdea 
în lucrul mâinilor noastre. Dar acum, ruşinaţi fiind şi lipsiţi 
de cele de trebuinţă, cădem cu umilinţă la ajutorul Tău, 
nădăjduind că vei ierta greşeala noastră: 

Doamne, vezi lipsurile noastre şi dăruieşte-ne toate 
cele care ne sunt de trebuinţă, 

Doamne, întăreşte-ne să putem răbda încercările prin 
care ai îngăduit să trecem, 

Doamne, dăruieşte-le celor lipsiţi de hrană să se îndes- 
tuleze de milele Tale, 

Doamne, Care ai înmulţit pâinile şi peştii în pustie, în- 
mulţeşte darurile cu care binecuvântezi familiile nevoiaşe, 

Doamne, ajută-ne să nu ne lipim inimile de bunătăţile 
lumeşti, 

Doamne, luminează-ne gândurile, ca să nu mai râvnim 
ceea ce nu ne este de folos, 

Doamne, Cel Ce toate le rânduieşti spre mântuirea noas- 
tră, mântuieşte-ne precum ştii! 


Condacul al 5-lea 
Ştiindu-ne în vreme de boală cârtitori precum de demult 
iudeii în pustie, Te rugăm cu zdrobire de inimă să alungi 
de la noi această neputinţă şi să ne dai putere ca oricât 
de mari ar fi suferinţele noastre să Îţi cântăm, grăind: Aliluia! 


Icosul al 5-lea 

Toţi vom muri, toţi vom părăsi această lume în care 
cunoaştem durerea şi boala. Să înţelegem durerile trupeşti 
ca oglindire a suferinţei veşnice şi bold pentru a cere dum- 
nezeiasca milostivire: 

Doamne, Vindecătorul bolnavilor, vindecă durerile noastre, 

Doamne, dăruieşte răbdare celor aflaţi în suferinţe 
sufleteşti şi trupeşti, 

Doamne, tămăduieşte-i pe cei cărora le este de folos 
aceasta, 

Doamne, întăreşte-i pe cei biruiţi de suferinţe de tot felul, 

Doamne, pune în inimile celor bolnavi nădejdea 
veşnicei bucurii, Doamne, povăţuieşte-i pe cei care suferă 
să se teamă de veşnica suferinţă şi să se pocăiască, 

Doamne, Cel Ce toate le rânduieşti spre mântuirea noas- 
tră, mântuieşte-ne precum ştii! 

Condacul al 6-lea 
Ne temem de cutremur, ne temem de sabie, dar nu ne 
temem de focul cel nestins şi de celelalte chinuri veşnice 
care ne aşteaptă dacă ne lăsăm prinşi în lanţurile patimilor 
şi în cursele vrăjmaşului, şi dacă uităm să îi cântăm Celui 
Ce stăpâneşte întreaga lume: Aliluia! 


Icosul al 6-lea 

Credem Că sunt adevărate minunile pe care le mărtu- 
riseşte Evanghelia, Hristoase, prin care ai fost grabnic aju- 
tător celor aflaţi în necazuri de tot felul, şi ştim că izvorul 
lor nu a secat, ci curge până în zilele noastre. Alergăm la 
ajutorul Tău, nădăjduind că nu vei trece cu vederea cererile 
noastre, ci vei rândui toate spre folosul nostru: 

Doamne, alungă de la sufletele noastre zadarnica 
tulburare şi dăruieşte-ne să gustăm liniştea, 

Doamne, apără toate aşezările creştine şi pe cei ce 
locuiesc într-însele, 

Doamne, păzeşte-ne de cutremur, de potop, de foc 
şi de celelalte necazuri, 

Doamne, păzeşte-ne de căderea în păcat, pe noi şi 
pe cei pentru care ne rugăm ie, 

Doamne, dăruieşte-ne sfârşit creştinesc, ferindu-ne 
de moartea năprasnică, 

Doamne, izbăveşte-ne de focul cel nestins şi de 
chi-nurile care îi aşteaptă pe păcătoşii care nu se pocăiesc, 

Doamne, Cel Ce toate le rânduieşti spre mântuirea noas- 
tră, mântuieşte-ne precum ştii! 


Condacul al 7-lea 
Degeaba Îl rugăm pe Dumnezeu să ne dăruiască pace, 
degeaba Îl rugăm să ne păzească de venirea altor neamuri 
asupra noastră şi de războiul cel dintre noi, dacă mergând 
pe drumul pierzării nu vrem să pricepem că El vede toate 
faptele noastre, şi nici să ne pocăim, ci doar Îi cântăm: Aliluia! 


147 


Horaţiu Sasu 





Icosul al 7-lea 

Izbăveşte-ne, Doamne, de toată răutatea oamenilor 
şi dă-ne putere să ne rugăm pentru cei care ne prigonesc. 
Picură în inimile noastre o picătură din dragostea Ta, a 
Celui Ce Te-ai rugat pentru cei ce Te-au răstignit, ca să 
putem plini porunca iubirii de vrăjmaşi: 

Doamne, împacă-i pe cei ce se vrăjmăşesc, făcându-se 
unelte ale diavolului, 

Doamne, învaţă-ne să ne iertăm unii pe alţii şi să uităm 
răul care ni s-a făcut, 

Doamne, alungă de la noi duhul mâniei şi picură în 
inimile noastre iubirea pentru cei ce ne duşmănesc, 

Doamne, întoarce răul în bine, spre slava numelui Tău, 

Doamne, iartă-i pe toţi cei care ne-au greşit, cu ştiinţă 
sau fără de ştiinţă, 

Doamne, umple cu dragostea Ta inimile celor apăsaţi 
de singurătate, care nu găsesc înţelegere la oameni, 

Doamne, Cel Ce toate le rânduieşti spre mântuirea noas- 
tră, mântuieşte-ne precum ştii! 


Condacul al 8-lea 
Mieluşeaua Ta, lisuse, Sfânta Justina fecioara, sim- 
țţind săgețile vrăjmaşului năpustindu-se asupra ei, nu s- 
a biruit de deznădejde, ci însemnându-se cu credinţă 
cu semnul crucii a gonit de la ea puterile întunericului, 
învăţându-i pe cei ispitiţi de diavol să cânte Izbăvitorului 
celor slabi: Aliluia! 


Icosul al 8-lea 
Mântuieşte, Doamne, poporul Tău, şi binecuvântează 
moştenirea Ta. Biruinţă binecredincioşilor creştini asupra 
celui potrivnic dăruieşte şi cu crucea Ta păzeşte pe po- 
porul Tău, pe toţi cei care se roagă Ţie: 
Doamne, izbăveşte-ne din toate cursele întinse de 
necuratul diavol, 

Doamne, nu îngădui să fim batjocoriţi de urâtorul de oameni, 

Doamne, ai milă de cei care suferă din lucrare drăcească, 

Doamne, fă neputincioase farmecele care sunt îndrep- 
tate asupra robilor Tăi, 

Doamne, împiedică-i pe creştini să caute ajutor la vră- 
jitori, la fermecătoare sau la doctorii închipuiţi, 

Doamne, dă putere celor care în ispite se însemnează 
cu semnul Sfintei Cruci, 

Doamne, Cel Ce toate le rânduieşti spre mântuirea noas- 
tră, mântuieşte-ne precum ştii! 


Condacul al 9-lea 
Se aude încă glasul Înaintemergătorului: „Pocăiţi-vă, că 
s-a apropiat împărăţia Cerurilor”. Să părăsim iubirea de sine, 
să părăsim desfătările lumeşti şi să alergăm la Doctorul 
Care tămăduieşte sufletele, cântându-l cu umilinţă: Aliluia! 


Icosul al 9-lea 

Doamne lisuse Hristoase, noianul păcatelor noastre ne 
apasă şi zăcem ca bolnavul de la Scăldătoarea Siloamului, 
neavând putere să intrăm în scăldătoarea pocăinţei. Aju- 
tă-ne, Tu, Milostive Doamne, să primim curajul de a părăsi şi 
de a uri păcatul, de a alerga la scaunul spovedaniei şi de a 
ne mărturisi prea multele noastre păcate: 

Doamne, Care nu Te-ai scârbit de păcătoasa care Ţi-a 
sărutat picioarele, milostiv fii nouă, păcătoşilor, 

Doamne, oricât de mari ar fi căderile noastre, ajută-ne 
să ne ridicăm, 

Doamne, nu ştim să ne pocăim de nu ne vei trimite 
gândul cel bun, 

Doamne, alungă de la noi pe vrăjmaşul care ne opreş- 
te să ne spovedim cu zdrobire de inimă, 

Doamne, iartă-ne toate păcatele făcute cu cuvântul, 
cu lucrul sau cu gândul, cu voie sau fără de voie, 

Doamne, învaţă-ne să punem început bun mântuirii, 

Doamne, Cel Ce toate le rânduieşti spre mântuirea noas- 
tră, mântuieşte-ne precum ştii! 


Condacul al 10-lea 

Ca o desfrânată, lumea aceasta ne ispiteşte să părăsim 
calea cea strâmtă şi să îmbrăţişăm trecătoarele desfătări. 
Noi însă Te rugăm să ne dăruieşti darurile Duhului Sfânt: 
duhul înţelepciunii, duhul înţelegerii, duhul sfatului, duhul 
puterii, duhul cunoştinţei, duhul temerii de Dumnezeu şi 
duhul bunei-credinţe, ca stând neclintiţi în faţa ispitelor 
să Îţi înălţăm cântarea: Aliluia! 


Icosul al 10-lea 

Cei care ascultă poruncile Evangheliei vor auzi din gura 
Ta, Doamne, cuvânt de bucurie: „Flămând am fost şi Mi-aţi 
dat să mănânc, gol am fost şi M-aţi îmbrăcat, bolnav am 
fost şi M-aţi cercetat. Veniţi, binecuvântaţii Părintelui Meu, 
de moşteniţi împărăţia cea pregătită vouă de la întemeierea 
lumii”. Învaţă-ne să facem faptele credinţei, Doamne, înva- 
ţă-ne să trăim plini de dragoste pentru ceilalţi, ca să avem 
nădejde de mântuire: 

Doamne, dăruieşte-ne să Te iubim din toată inima şi 
din tot cugetul nostru, 

Doamne, dăruieşte-ne să ne iubim aproapele cu 
dragoste jertfelnică, 

Doamne, Care ai spălat picioarele ucenicilor Tăi, înva- 
ţă-ne să slujim aproapelui nostru ori de câte ori este nevoie, 

Doamne, Tu Care eşti Samarineanul milostiv, îndeam- 
nă-ne să îngrijim rănile semenilor noştri, 

Doamne, luminează-ne ca în cei pe care îi ajutăm, flă- 
mânzi, goi sau bolnavi, să Te vedem pe Tine, 

Doamne, dă-ne puterea de a nu şovăi să împlinim po- 
runcile Tale, 

Doamne, Cel Ce toate le rânduieşti spre mântuirea noas- 
tră, mântuieşte-ne precum ştii! 

Condacul al 11-lea 
A început războiul, se aude trâmbiţa care ne cheamă 
la luptă, care ne cheamă să părăsim lenevia cea pierză- 
toare de suflet şi să ne înarmăm cu sabia Duhului, cu 
coiful mântuirii şi cu pavăza credinţei, luptând până la 
sânge împotriva patimilor şi a poftelor şi cântând 
cântarea: Aliluia! 


Icosul al 11-lea 

Ori de câte ori cădem în luptă, să ne ridicăm degrabă, 
ca să nu se primejduiască sufletele noastre. Să luptăm cu 
curaj şi cu nădejde, fără să ne plângem că rănile noastre 
sunt prea adânci, căci împăratul nostru le vede şi le va 
tămădui cu multă pricepere: 

Doamne, ajută-ne să sporim în rugăciune, 

Doamne, povăţuieşte-ne să ducem o viaţă smerită, 
lepădând gândurile de mândrie, 

Doamne, dă-ne să iubim nevoinţa şi să dispreţuim des- 
fătările pătimaşe, 

Doamne, luminează-ne şi sfinţeşte-ne, ca să păstrăm 
şi să mărturisim dreapta-credinţă, 

Doamne, dăruieşte-ne să trăim ca fii înţelepţi ai 
Bisericii Tale, 

Doamne, nu îngădui să părăsim predaniile Părinților şi 
să ne lipim inimile de învățături rătăcite, 

Doamne, Cel Ce toate le rânduieşti spre mântuirea noas- 
tră, mântuieşte-ne precum ştii! 


Condacul al 12-lea 
„lată acum vreme potrivită, iată acum ziua mântuirii!”, 
ne spune marele Pavel, Apostolul neamurilor, apostolul 
care strigă cu glas mare către creştini ca aceştia să nu 
aştepte vremuri de linişte şi odihnă pentru a dobândi 
mântuirea, ci în mijlocul încercărilor să Îi cânte lui Dumne- 
zeu: Aliluia! 

Icosul al 12-lea 

Nu suntem singuri în faţa ispitelor, ci suntem ocrotiţi 
de Prea Sfânta Născătoare de Dumnezeu, de soborul sfin- 
ţilor şi de cetele îngereşti. Îţi mulţumim, Doamne, pentru 
toate milele Tale cele arătate şi pentru cele ascunse şi Te 
rugăm să ne îndrumi paşii pe calea mântuirii, pe calea care 
duce în curţile raiului: 

Doamne, pentru rugăciunile Prea Curatei Maicii Tale, 
mântuieşte-ne precum ştii, 

Doamne, pentru rugăciunile tuturor Cuvioşilor Părinţi 
şi ale Cuvioaselor Maici, ale sfinţilor ştiuţi şi neştiuţi, mân- 
tuieşte-ne precum ştii, 

Doamne, pentru rugăciunile Sfinţilor îngeri pe care de la 
botez i-ai trimis să ne ocrotească, mântuieşte-ne precum ştii, 

Doamne, pentru rugăciunile tuturor cetelor îngereşti, 
mântuieşte-ne precum ştii, 

Doamne, pentru rugăciunile ierarhilor, preoţilor şi ale 
celor care ne pomenesc, mântuiește-ne precum ştii, 

Doamne, pentru rugăciunile care se înalţă în Sfânta 
noastră Biserică, mântuieşte-ne precum ştii, 

Doamne, Cel Ce toate le rânduieşti spre mântuirea noas- 
tră, mântuieşte-ne precum ştii! 


Condacul al 13-lea 
O, nu suntem vrednici de milele Tale, Fiule al lui Dum- 
nezeu, Hristoase, dar îndrăznim să Te rugăm să primeşti şi 
puţina noastră rugăciune, precum ai primit oarecând cei 
doi bani ai văduvei, şi să alungi de la noi tulburarea care 
ne-a cuprins, ca să Iţi putem cânta cu inimă smerită: Aliluia! 


(Acest Condac se zice de trei ori.) Apoi iarăşi se zice 
Icosul întâi: Știm că la nunta din Cana Galileii..., şi Condacul 
întâi: Până când, Doamne, mă vei uita, până în sfârşit ?...; şi 
se face Otpustul. 

După aceea se citeşte această: 

Rugăciune la necazuri şi supărări 


d ÎN sea viforul necazurilor se ridică asupra 
oastră şi au intrat ape până la sufletele noastre, 
dar întru Tine este toată nădejdea noastră. Tu cunoşti 
pricina răului care ne apasă. La Tine perii capetelor noastre 
sunt numărați. La Tine deci scăpăm şi pe Tine Te rugăm să 
depărtezi de la noi orice rău pierzător de suflet şi să ne 
ajuţi a birui toate ispitele care ne învăluie, că Tu eşti întă- 
rirea, scăparea şi izbăvitorul nostru, Hristoase Dumnezeule, 
şi Ţie slavă înălţăm, Tatălui şi Fiului şi Sfântului Duh. Amin. 


Pay ————— 


ACATISTUL DE MULȚUMIRE 
„SLAVĂ LUI DUMNEZEU PENTRU TOATE” 


Slavă Ţie, Dumnezeul nostru, slavă Ţie! 

Împărate ceresc, Mângâietorule, Duhul adevărului, Care 
pretutindenea eşti şi toate le plineşti; Vistierul bunătăţilor 
şi Dătătorule de viaţă, vino şi Te sălăşluieşte întru noi şi 
ne curăţeşte pe noi de toată întinăciunea şi mântuieşte, 
Bunule, sufletele noastre. 

Sfinte Dumnezeule, Sfinte tare, Sfinte fără de moarte, 
miluieşte-ne pe noi. (de trei ori) 

Slavă..., Şi acum... 

Preasfântă Treime, miluieşte-ne pe noi. Doamne, cură- 
ţeşte păcatele noastre. Stăpâne, iartă fărădelegile noastre. 
Sfinte, cercetează şi vindecă neputinţele noastre, pentru 
sfânt numele Tău. 

Doamne miluieşte (de trei ori), Slavă..., Şi acum... 

Tatăl nostru, Care eşti în ceruri, sfințească-Se numele 
Tău, vie împărăţia Ta, facă-se voia Ta, precum în cer aşa şi 
pe pământ. Pâinea noastră cea de toate zilele dă-ne-o nouă 

astăzi şi ne iartă nouă greşalele noastre, precum şi noi 
iertăm greşiţilor noştri. Şi nu ne duce pe noi în ispită, ci ne 
izbăveşte de cel rău. 

Pentru rugăciunile Sfinţilor părinţilor noştri, Doamne 
Iisuse Hristoase, Fiul lui Dumnezeu, miluieşte-mă pe mine 
păcătosul. Amin! 


Condacul 1 

Împărate al veacurilor, Cel Ce nu suferi stricăciune, 
Tu ţii în dreapta Ta toate cărările vieţii omeneşti cu puterea 
proniei Tale celei mântuitoare. Îţi mulţumim pentru 
binefacerile Tale cele arătate şi cele ascunse, pentru viaţa 
pământească şi pentru cereştile bucurii ale împărăției Tale. 
Arată-ne şi de acum înainte mila Ta, celor care cântăm: 
Slavă Ţie, Dumnezeule, în veci! 


Icosul | 

Venit-am pe lume prunc slab şi neajutorat, dar îngerul 
păzitor a întins aripi luminoase, ocrotind leagănul copilăriei 
mele. Dragostea Ta străluceşte de atunci peste toate 
cărările mele, în chip minunat călăuzindu-mă către lumina 
veşniciei. Cu slavă s-au arătat, din prima zi şi până acum, 
darurile Proniei Tale cele îmbelşugate. Îţi mulţumesc şi strig 
cu toţi cei care Te cunosc pe Tine: 

Slavă ie, Celui Ce m-ai chemat la viaţă, 

Slavă Ţie, Celui Ce mi-ai arătat frumuseţea lumii, 

Slavă Ţie, Celui Ce ai deschis înaintea mea cerul şi 
pământul ca pe o carte a veşnicei înţelepciuni, 

Slavă Ţie, pentru veşnicia ce se arată în lumea cea vremelnică, 

Slavă Ţie, pentru milele Tale cele arătate şi cele ascunse, 

Slavă Ţie, pentru fiecare suspinare în încercările mele, 

Slavă Ţie, pentru fiecare pas al vieţii, pentru fiecare 
clipă de bucurie, 

Slavă Ţie, Dumnezeule, în veci! 

Condacul al 2-lea 

Doamne, ce bine e să fii oaspetele zidirii Tale: vântul 
bineînmiresmat, munţii care tind spre cer, apele ca nişte 
oglinzi nemărginite în care se răsfrâng aurul razelor şi 
curgerea lină a norilor. Întreaga fire şopteşte tainic, toată 
e plină de mângâiere, păsările şi dobitoacele poartă 
pecetea iubirii Tale. Binecuvântat este pământul cu frumu- 
seţea cea degrab trecătoare care deşteaptă dorul de 
veşnicul locaş, unde întru nestricăcioasă frumuseţe se au- 
de cântarea: Aliluia! 


Icosul al 2-lea 

M-ai adus în viaţa aceasta ca într-un rai preasfânt. Am 
văzut cerul ca un potir albastru şi adânc, în azurul căruia 
cântă păsările, am ascultat foşnetul liniştitor al pădurii şi susu- 
rul dulce-glăsuitor al apelor, m-am înfruptat din roadele bine 
înmiresmate şi dulci, ca şi din mierea cea parfumată. Ce bine 
e la Tine pe pământ şi câtă bucurie să fii oaspetele Tău! 

Slavă Ţie, pentru praznicul vieţii, 

Slavă Ţie, pentru buna mireasmă a lăcrămioarelor şi a 
trandafirilor, 

Slavă Ţie, pentru felurimea cea desfătată a roadelor 
şi a seminţelor, 

Slavă Ţie, pentru strălucirea de giuvaer din roua 
dimineţii, 

Slavă Ţie, pentru surâsul deşteptării scăldate în lumină, 

Slavă ie, pentru frumuseţea zidirii mâinilor Tale, 

Slavă Ţie, pentru viaţa veacului acesta, prevestitoare 
a celei cereşti, 

Slavă Ţie, Dumnezeule, în veci! 


Condacul al 3-lea 
Prin puterea Sfântului Duh împrăştie mireasmă orice 
floare - tainică adiere de parfum, gingaşă alcătuire de culori, 
frumuseţea Celui mare întru cele smerite. Laudă şi cinste 

Făcătorului de viaţă Dumnezeu, Cel Care a încununat țarina 
cu aurul spicelor şi cu azurul albăstrelelor, iar sufletul cu 
bucuria vederii celor tainice. Veseliţi-vă şi-l cântaţi Lui: 
Aliluia! 


Icosul al 3-lea 

Cât de minunat eşti în sărbătoarea primăverii, când se 
trezeşte la viaţă toată făptura şi noi strigăm cu bucurie 
către Tine: Tu eşti Izvorul vieţii, Tu eşti Biruitorul morţii! 

Mângâiate de lumina lunii şi de cântecele privighetorilor 
stau văile şi codrii în veşminte de nuntă. Întreaga lume e 
mireasa Ta şi ca pe Mirele ei veşnic Te aşteaptă. Dacă iarba 
câmpului astfel o îmbraci, pe noi oare cum ne vei pre- 
schimba în veacul învierii ce va să fie? Cum vor lumina 
trupurile noastre, iar sufletele cum vor străluci? 

Slavă Ţie, Celui Ce ai scos dintru întunecimile pămân- 
tului felurite culori şi gusturi şi miresme, 

Slavă [ie, pentru zidirea cea primitoare şi bogată în 
mângâiere, 

Slavă Ţie, că ne-ai înconjurat cu mii şi mii de făpturi, 

Slavă Ţie, pentru adâncul înţelepciunii Tale, care şi-a 
pus pecetea peste întreaga lume, 

Slavă Ţie, cu evlavie sărutăm urmele paşilor Tăi 
nevăzuţi, 

Slavă Ţie, Celui Ce ai aprins înaintea noastră lumina 
cea strălucitoare a vieţii veşnice, 

Slavă Ţie, pentru nădejdea vieţii nestricăcioase, 
nepieritoare, desăvârşite, 

Slavă Ţie, Dumnezeule, în veci! 


Condacul al 4-lea 
Cu câtă dulceaţă îi îndestulezi pe cei ce se gândesc la 
Tine, ce Făcător de viaţă este Cuvântul Tău cel Sfânt! Mai 
plăcută decât untdelemnul şi mai dulce decât fagurii este 
împreună-grăirea cu Tine. Rugăciunea adusă [ie prinde viaţă 

şi se înaripează: cu ce cutremur se umple sufletul şi cât 
de măreţe şi pline de tâlc par atunci viaţa şi făptura toată! 
Unde nu eşti Tu - acolo e pustiu. Unde eşti Tu - acolo e 
bogăţia sufletului, acolo se revarsă, ca un şuvoi de apă 
vie, cântarea: Aliluia! 


Icosul al 4-lea 

Când se lasă înserarea pe pământ şi se aşterne liniştea 
aducând vremea odihnei şi a somnului obştesc, palatele 
strălucitoare închipuite de norii poleiţi cu aurul amurgului 
îmi par a fi cămara Ta. Foc şi porfiră, aur şi azur grăiesc 
proorocind despre frumuseţea cea negrăită a cereştilor 
Tale sălaşuri şi cu glas de prăznuire strigă: 

Slavă Ţie, în ceasul tihnit al înserării, 

Slavă Ţie, Celui Ce ai revărsat asupra lumii adâncă pace, 

Slavă Ţie, pentru raza de rămas-bun a soarelui care apune, 

Slavă [ie, pentru darul somnului odihnitor, 

Slavă ie, pentru bunătatea Ta vădită în întuneric, prin 
lumina pe care o ţeşi în inimile noastre, 

Slavă Ţie, pentru rugăciunile smerite ale sufletului 
păzit de înger, 

Slavă ie, pentru deşteptarea făgăduită în bucuria 
veşnicei zile neînserate, 

Slavă Ţie, Dumnezeule, în veci! 


Condacul al 5-lea 
Nu sunt cumplite viforele vieţii pentru acela în al cărui 
suflet străluceşte făclia focului Tău. împrejur - vreme rea 
şi întuneric, groază şi urlet de vijelie; iar în sufletul lui e 
pace şi lumină: acolo e Hristos! Şi inima cântă: Aliluia! 


Icosul al 5-lea 
Văd cerul Tău strălucitor de stele. O, cât eşti de bogat 
şi câte lumini ai! Prin razele îndepărtaţilor luminători mă 
priveşte veşnicia; sunt aşa mic şi neînsemnat, dar cu mine 

este Domnul şi pretutindeni sunt păzit de dreapta Lui cea 
iubitoare. 

Slavă Ţie, pentru necontenita Ta purtare de grijă, 

Slavă Ţie, pentru oamenii pe care pronia Ta mi i-a adus 
în cale, 

Slavă Ţie, pentru dragostea rudelor, pentru dăruirea 
prietenilor, 

Slavă Ţie, pentru blândeţea dobitoacelor care-mi 
slujesc, 

Slavă ie, pentru clipele luminoase ale vieţii mele, 

Slavă Ţie, pentru bucuriile limpezi ale inimii, 

Slavă Ţie, pentru fericirea de a trăi, de a mă nevoi şi 
de a contempla, 

Slavă Ţie, Dumnezeule, în veci! 


Condacul al 6-lea 

Cât eşti de măreț şi de apropiat întru cumplita suflare 
a furtunii, cum se vădeşte atotputernicia mâinii Tale în 
şerpuirea fulgerelor orbitoare: minunată este măreţia Ta. 
Glasul Domnului peste câmpii şi în foşnetul codrilor, glasul 
Domnului în purcederea tunetelor şi ploii, glasul Domnului 
peste ape multe. Lăudat fii în vuietul munţilor care scuipă 
foc. Tu scuturi pământul ca pe un veşmânt; Tu înalţi până 
la cer valurile mării. Laudă Ţie, Celui Ce ai smerit trufia 
omenească, făcând să se înalțe strigăt de pocăință: Aliluia! 


Icosul al 6-lea 

Ca fulgerul când luminează cămările ospăţului şi, după 
el, par jalnice toate făcliile, aşa ai strălucit şi Tu în sufletul 
meu, fără de veste, la vremea celor mai mari bucurii ale mele; 
iar după lumina Ta de fulger, ce palide, întunecate şi firave 
păreau aceste bucurii!... Sufletul meu năzuieşte spre Tine! 

Slavă Ţie, culme a celor mai înalte visuri omeneşti, 

Slavă [ie, pentru setea noastră nepotolită după 
împărtăşirea cu Dumnezeu, 

Slavă Ţie, Celui Ce ai aprins în noi un dor mai mare de 
cele cereşti decât de cele pământeşti, 

Slavă Ţie, Celui Ce faci din noi fii ai luminii, înveşmân- 
tându-ne cu cele mai gingaşe raze ale Tale, 

Slavă ie, Celui Ce ai zdrobit puterea duhurilor întune- 
ricului şi ai sortit tot răul nimicirii, 

Slavă Ţie, pentru descoperirile Tale, 

Slavă Ţie, pentru fericirea de a Te simţi şi a vieţui cu Tine, 

Slavă Ţie, Dumnezeule, în veci! 


Condacul al 7-lea 

In sânul minunatei simfonii care ne înfăşoară cu 
bogatele ei armonii se face auzită chemarea Ta. Tu ne 
descoperi pridvorul împărăției ce va să fie în dulceaţa 
cântărilor, în minunatele acorduri ale sunetelor, în simţirea 
înaltă din glăsuirea lor, în strălucirea lucrării artistului. Orice 
adevărată frumuseţe ne poartă sufletul spre Tine, ca o 
puternică chemare, făcându-ne să înălţăm cu glas de 
sărbătoare cântarea: Aliluia! 


Icosul al 7-lea 

Cu pogorârea Sfântului Tău Duh, Tu luminezi şi faci 
să rodească arta pictorilor, inspiraţia poeţilor, gândirea 
savanților. Cu puterea cunoaşterii de sus pătrund ei legile 
Tale, luminându-ne adâncul înţelepciunii Tale de Ziditor. 
Lucrările lor şi fără de voie Te mărturisesc. O, cât eşti de 
mare în operele lor, cât eşti de mare în omul pe care Tu 
l-ai făcut! 

Slavă Ţie, Celui Ce Ţi-ai arătat puterea în legile ce câr- 
muiesc zidirea, 

Slavă Ţie, că toată făptura e plină de legile pe care i 
le-ai rânduit, 

Slavă Ţie, pentru tot ce ni s-a descoperit prin harul Tău, 

Slavă Ţie, pentru ceea ce cu înţelepciune ne-ai ascuns, 

Slavă ie, pentru geniul minţii omeneşti, 

Slavă Ţie, pentru puterea de a lucra cele de folos, 
Slavă Ţie, pentru limbile de foc ale inspiraţiei, 
Slavă Ţie, Dumnezeule, în veci! 


Condacul al 8-lea 
Cât de apropiat eşti de noi în ziua bolii! Tu însuţi 
cercetezi pe cei bolnavi, Tu însuţi Te apleci spre patul 
celui suferind, şi inima lui stă de vorbă cu Tine. Tu luminezi 
sufletul cu pace în vremea grelelor pătimiri şi scârbe, Tu 
trimiţi ajutor neaşteptat. Tu mângâi, Iu cercetezi cu 
dreptate şi mântui, Ţie Îţi înălțăm cântare: Aliluia! 


Icosul al 8-lea 

Când, prunc fiind, Te-am chemat cu înţelegere pen-tru 
prima oară, mi-ai împlinit rugăciunea şi mi-ai adumbrit 
sufletul cu pacea harului Tău. Atunci am înţeles că Tu eşti 
bun şi fericiţi sunt cei care aleargă la Tine. Am început a 
Te chema din ce în ce mai des, iar acum strig: 

Slavă Ţie, Celui Ce plineşti cererea mea pentru cele bune, 

Slavă Ţie, Celui Ce veghezi necontenit asupra mea, 

Slavă Ţie, Celui Ce tămăduieşti neputinţele şi scârbele 
cu trecerea vindecătoare a timpului, 

Slavă Ţie, Celui Ce singur ştii de ce îngădui să fim 
prigoniţi pe nedrept, 

Slavă Ţie, Celui prin Care nici o pierdere nu e de neîn- 
locuit şi tuturor le dăruieşti viaţa de veci, 

Slavă Ţie, Celui Ce faci nepieritor tot lucrul cel înalt şi bun, 

Slavă Ţie, Celui Ce ne-ai făgăduit reîntâlnirea cea dorită 
cu cei de aproape ai noştri adormiţi întru nădejdea învierii, 

Slavă Ţie, Dumnezeule, în veci! 


Condacul al 9-lea 
De ce zâmbeşte tainic toată făptura în zilele de 
praznic? De ce atunci se revarsă în inimă o minunată uşu- 
rare, fără asemănare cu cele pământeşti şi însuşi văzduhul 

devine altar şi biserică purtătoare de lumină? E adierea 
harului Tău, e strălucirea Taborului, cerul şi pământul cântă 
atunci lauda: Aliluia! 


Icosul al 9-lea 

Când m-ai insuflat spre a sluji aproapelui, luminându-mi 
sufletul cu umilinţa, atunci una din razele Tale nenumărate a 
căzut asupra inimii mele, şi ea s-a făcut purtătoare de lu- 
mină, fier în văpaie: am privit chipul Tău tainic şi neapropiat. 

Slavă Ţie, Celui Ce ai preschimbat viaţa noastră cu 
faptele bunătății, 

Slavă Ţie, Celui Ce ai pecetluit cu negrăită dulceaţă 
fiecare din poruncile Tale, 

Slavă Ţie, Celui Ce Te sălăşluieşti în chip nevăzut acolo 
unde adie buna mireasmă a milostivirii, 

Slavă [ie, Celui Ce ne-ai trimis nereuşite şi scârbe, ca 
să ne întoarcem ochii spre suferinţa celorlalţi, 

Slavă Ţie, Celui Ce ai pus mare răsplată în însăşi fapta bună, 

Slavă Ţie, Celui Ce primeşti avântul spre cele înalte, 

Slavă Ţie, Celui Ce învălui cu iubirea mai presus de toate, 

Slavă Ţie, Dumnezeule, în veci! 


Condacul al 10-lea 

Un lucru prefăcut în pulbere nu se alcătuieşte iară 
din aceasta, dar Tu învii pe cei a căror conştiinţă s-a stins 
şi întorci la frumuseţea cea dintâi sufletele ce o pierduseră 
fără nădejdea de a o mai dobândi. Cu Tine nimic nu e cu 
neputinţă de îndreptat. Tu eşti cu totul dragoste. Tu eşti 
Cel Ce pe toate le zideşti şi Cel Ce iarăşi dai viaţă. Pe Tine 
Te lăudăm, cântând: Aliluia! 


Icosul al 10-lea 
Dumnezeul meu, Cel Ce cunoşti căderea îngerului tru- 
faş al zorilor, mântuieşte-mă cu harul Tău, nu mă lăsa să 
mă îndepărtez şi să mă îndoiesc de Tine. Ascute auzul 

meu, ca să aud în toate clipele vieţii mele glasul Tău tainic 
şi să-Ţi strig, Iubitorule de oameni: 

Slavă ie, pentru minunatele potriviri de întâmplări pe 
care le-a rânduit pronia Ta, 

Slavă Ţie, pentru presimţirile dăruite de har, 

Slavă Ţie, pentru poveţele glasului tainic, 

Slavă Ţie, pentru descoperirile din vis şi din trezie ale 
cuvioşilor Tăi, 

Slavă Ţie, Celui Ce zădărniceşti planurile nefolositoare, 

Slavă Ţie, Celui Ce ne trezeşti prin suferinţe din beţia 
patimilor, 

Slavă Ţie, Celui Ce smereşti spre mântuire trufia inimii, 

Slavă Ţie, Dumnezeule, în veci! 


Condacul al 11-lea 
Prin lanţul de gheaţă al veacurilor simt suflul fierbinte 
al dumnezeirii Tale şi dragostea Ta de oameni. Tu eşti 
aproape, sorocul vremurilor se apropie. Văd Crucea Ta: ai 
îndurat-o pentru mine. În pulbere se aşterne duhul meu 
înaintea Sfintei Cruci: aici e biruinţa iubirii şi a mântuirii, 
aici nu încetează în veci lauda: Aliluia! 


Icosul al 11-lea 

Fericit cel care va cina în împărăţia Ta, însă Tu m-ai 
împărtăşit încă de pe pământ cu această fericire de 
fiecare dată când mi-ai întins cu dreapta Ta dumne- 
zeiască Trupul şi Sângele Tău, iar eu, mult păcătosul, am 
primit Sfintele Taine şi am simţit iubirea Ta cea negrăită 
şi mai presus de fire. 

Slavă Ţie, pentru puterea harului Tău cel necuprins şi 
de viaţă făcător, 

Slavă Ţie, Celui Ce ai înălţat Biserica Ta ca adăpost 
lumii ostenite, 

Slavă Ţie, Celui Ce ne-ai născut a doua oară prin apele 
cele de viaţă făcătoare ale Botezului, 

Slavă Ţie, căci Tu întorci celor care se pocăiesc nepri- 
hănirea crinilor, 

Slavă Ţie, adânc nesecat al iertării, 

Slavă Ţie, pentru paharul vieţii şi pentru pâinea bucuriei 
veşnice, 

Slavă Ţie, Celui ce ne-ai ridicat spre cer, 

Slavă Ţie, Dumnezeule, în veci! 


Condacul al 12-lea 
De multe ori am privit cum se răsfrângea Slava Ta pe 
chipurile celor răposaţi. Cum străluceau de nepământească 
frumuseţe şi bucurie. Cât de nematerialnice păreau tră- 
săturile lor: cu adevărat era praznicul fericirii şi al odihnei 
în sfârşit atinse; tăcerea lor striga spre Tine. În ceasul sfâr- 
şitului luminează şi sufletul meu, cel care strigă: Aliluia! 


Icosul al 12-lea 

Ce înseamnă laudele mele înaintea Ta! Eu nu am auzit 
cântarea heruvimilor - aceasta este partea sufletelor înalte, 
dar ştiu cum Te slăveşte firea. Am privit iarna cum, sub tă- 
cerea lunii, întreg pământul Îţi aduce tihnită rugăciune, în- 
veşmântat în haină albă, strălucind de nestematele zăpezii. 
Am văzut cum se bucură de Tine soarele care răsare şi am 
auzit corurile păsărilor slavoslovind. Am auzit cum foşnesc 
codrii, cântă vânturile şi apele susură cu taină despre Tine, 
am auzit cum Te propovăduiesc cetele luminătorilor prin 
mişcarea pe care le-ai rânduit-o, cu înţelepciune, pe nes- 
fârşitele întinderi. Ce e lauda mea! Firea este ascultătoare, 
iar eu nu sunt. Atâta cât trăiesc şi văd dragostea Ta, râvnesc 
să-Ţi mulţumesc, să mă rog ie şi să strig: 

Slavă ie, Celui Ce ne-ai arătat lumina, 

Slavă Ţie, Celui Ce ne-ai iubit cu dragoste adâncă, ne- 
măsurată şi dumnezeiască, 

Slavă Ţie, Celui Ce ne umbreşti cu lumina, cu cetele 
Sfinţilor şi îngerilor Tăi, 

Slavă Ţie, Preasfântule Părinte, Care ne-ai chemat să 
dobândim împărăţia Ta, 

Slavă Ţie, Duhule Sfinte, Soare De-Viaţă-Făcător al 
veacului ce va să vină, 

Slavă Ţie, Fiule al lui Dumnezeu, începătură a mântuirii 
noastre, 

Slavă Ţie pentru toate, Treime Dumnezeiască şi Preabună, 

Slavă Ţie, Dumnezeule, în veci! 


Condacul al 13-lea 
O, Preabună şi De-Viaţă-Făcătoare Treime, primeşte 
mulţumire pentru toate milele Tale şi ne arată vrednici de 
binefacerile Tale ca, înmulţind talanţii care ne-au fost 
încredinţaţi, să intrăm în veşnica bucurie a Domnului nostru, 
cântând cântare de biruinţă: Aliluia! 


(Acest Condac se zice de trei ori. Apoi se zice Icosul 


întâi: Venit-am pe lume... şi Condacul întâi: Impărate al 
veacurilor... Şi se face Otpustul). 

PRAVILA DE RUGĂCIUNE 
„BOGORODIŞNAIA” 


(constând în citirea de 150 de ori a închinării Sfântului 
Arhanghel Gavriil către Sfânta Fecioară Maria) 


La începutul acestei pravile se citesc rugăciunile: Tatăl 
nostru, Uşa milostivirii, rugăciunea pentru părintele 
duhovnic şi de mântuire. 

Uşa milostivirii deschide-o nouă, Binecuvântată Năs- 
cătoare de Dumnezeu, ca să nu pierim noi cei ce nădăj- 
duim întru Tine, ci să ne mântuim prin Tine din nevoi, că 
Tu eşti mântuirea neamului creştinesc! 

Mântuieşte Doamne, pe părintele meu duhovnicesc 
(numele) şi pe toţi fiii lui duhovniceşti şi pe fraţii noştri 
întru Hristos şi pe toate rudeniile cele după duh și după 
trup, întăreşte-i, apără-i şi miluieşte-i, dă-le mângâiere în 
scârbe şi vindecare de boli, Doamne! Trimite-i lui harul Sfân- 
tului Duh şi pentru rugăciunile Născătoarei de Dumnezeu 
ajută-ne, Doamne, să ne îndreptăm viaţa şi să ne mântuim 
sufletele noastre. Amin! 

Apoi zicem de câte zece ori închinăciunea: 


„Născătoare de Dumnezeu fecioară, bucură- Te, 
ceea ce eşti plină de har, Marie, Domnul este cu Tine. 
Binecuvântată eşti Tu între femei şi binecuvântat 
este rodul pântecelui Tău, că ai născut pe Mântui- 
torul sufletelor noastre.” 

După fiecare 10 rugăciuni (închinăciuni) citim „Uşa 
milostivirii”, după care ne rugăm la Maica Domnului după 
trebuinţele fiecăruia cu cuvintele noastre, adăugând urmă- 
toarele cereri: 


După primele 10 rugăciuni: O, Preasfântă Stăpână de 
Dumnezeu Născătoare, mântuieşte şi păzeşte pe toţi creş- 
tinii drept măritori, sporeşte-le credinţa şi pocăinţa, iar pe 
cei adormiţi odihneşte-i în veşnica slavă a Domnului nostru. 

După douăzeci: O, Preasfântă Stăpână de Dumnezeu 
Născătoare, mântuieşte-i şi întoarce-i în Biserica Ortodoxă 
pe cei rătăciţi şi căzuţi robi ai Tăi (numele). 

După treizeci: O, Preasfântă Stăpână de Dumnezeu 
Născătoare, mântuieşte-l şi păzeşte-l pe părintele meu 
duhovnicesc (numele) şi cu sfinte rugăciunile lui miluieşte- 
mă pe mine, păcătosul. 

După patruzeci: O, Preasfântă stăpână de Dumnezeu 
Născătoare, potoleşte întristările noastre şi trimite 
mângâiere celor scârbiţi şi bolnavi robi ai Tăi (numele). 
După cincizeci: O, Preasfântă Stăpână de Dumnezeu 
Născătoare, izbăveşte-mă de ispite şi de tot răul şi nă- 
păstuirile. 

După şaizeci: O, Preasfântă Stăpână de Dumnezeu 
Născătoare, ajută-mă să săvârşesc toate lucrările mele întru 
slava lui Dumnezeu, spre folosul celor apropiaţi. 

După şaptezeci: O, Preasfântă Stăpână de Dumnezeu 
Născătoare, păzeşte-mă de tot răul şi acoperă-mă cu 
cinstitul Tău omofor. 

După optzeci: O, Preasfântă Stăpână de Dumnezeu 
Născătoare, înviază sufletul meu şi dăruieşte-mi rugăciune 
statornică către Tine. 

După nouăzeci: O, Preasfântă Stăpână de Dumnezeu 
Născătoare, ajută-mi cu milostivirea Fiului Tău şi a 
Stăpânului nostru, ca să-mi trimită harul rugăciunii celei 
arzătoare şi osârdnice. 

După o sută: O, Preasfântă Stăpână de Dumnezeu Năs- 
cătoare, înduplecă-L pe Domnul nostru lisus Hristos să mă 
miluiască pe mine, păcătosul, să-mi ierte toate păcatele şi 
să mântuiască păcătosul meu suflet. 

După o sută zece: O, Preasfântă Stăpână de Dumnezeu 
Născătoare, aprinde-mă cu iubirea Ta, întăreşte-mă cu cre- 
dinţa şi luminează ochii mei întunecaţi cu păcatele. 

După o sută douăzeci: O, preasfântă Stăpână de 
Dumnezeu Născătoare, izbăveşte-mă de gânduri deşarte 
şi dăruieşte-mi cuget şi inimă avântate spre mântuire. 

După o sută treizeci: O, Preasfântă Stăpână de Dum- 
nezeu Născătoare, trimite-mi pace sufletească, odihnă şi 
sănătate trupească. 

După o sută patruzeci: O, Preasfântă Stăpână de Dum- 
nezeu Născătoare, dăruieşte-mi sfârşit paşnic şi netulburat 
şi călăuzeşte-mi sufletul prin vămile cele înfricoşătoare. 

După o sută cincizeci: O, Preasfântă Stăpână de Dum- 
nezeu Născătoare, să-mi fii mie, Maică a lui Dumnezeu, 
zid nebiruit şi protectoare puternică; nu mă respinge pe 
mine păcătosul şi nevrednicul, care alerg la împărătescul 
Tău acoperământ, căci Tu eşti nădejdea creştinilor şi 
adăpostirea păcătoşilor. 


La sfârşitul pravilei de rugăciune rostim: 

Cuvine-se cu adevărat să te fericim, Născătoare de 
Dumnezeu, Cea pururea fericită şi preanevinovată şi 
maica Dumnezeului nostru. Ceea ce eşti mai cinstită decât 
heruvimii şi eşti mai mărită fără de asemănare decât 
serafimii, care fără stricăciune pe Dumnezeu Cuvântul 
ai născut, pre Tine, Cea cu adevărat Născătoare de 
Dumnezeu, te mărim. 

Slavă Tatălui şi Fiului şi Sfântului Duh şi acum şi pururea 
şi în vecii vecilor. Amin. 

Doamne miluieşte (de 3 ori). 

Apoi citim această: 

Rugăciune câtre Preasfânta 
Născătoare de Dumnezeu 


easfântă de Dumnezeu Născătoare Fecioară, acope 
ră-mă şi mă păzeşte pre mine, robul Tău, de toată rău- 
tatea sufletului şi a trupului şi de tot vrăjmaşul văzut şi nevăzut. 

„Bucură-Te, ceea ce eşti cu har dăruită, Marie, Domnul 
este cu Tine! Binecuvântată eşti Tu între femei şi binecu- 
vântat este rodul pântecelui Tău, că ai născut pe Mântui- 
torul sufletelor noastre”. Bucură-Te şi Te veseleşte, Născă- 
toare de Dumnezeu Fecioară, şi Te roagă pentru robul Tău. 
Doamnă şi Stăpână a îngerilor şi Maică a creştinilor, ajută- 
mi mie, robului Tău. O, Marie, cu totul fără de prihană, 
bucură-le, Mireasă nenuntită. Bucură-Te, bucuria celor 
necăjiţi şi mângâierea celor scârbiţi. Bucură-Te, hrana celor 
flămânzi şi limanul celor înviforaţi. Bucură-te, Cea mai sfântă 
decât sfinţii şi decât toată zidirea mai cinstită. Bucură-Te, 
sfinţenia Tatălui, lăcaşul Fiului şi umbrirea Sfântului Duh. 
Bucură-Te, palatul de lumină al lui Hristos, Dumnezeul 
nostru, Împăratul tuturor. Bucură-Te, Maica sărmanilor şi 
toiagul orbilor. Bucură-Te, lauda creştinilor şi ajutătoarea 
cea gata a celor ce te cheamă pe Tine. 

Preasfântă Stăpâna mea, păzeşte-mă sub acoperământul 
Tău, căci în preacuratele Tale mâini îmi pun duhul meu. Fii 
ajutătoare şi acoperământ sufletului meu în ziua cea 
înfricoşătoare a judecății şi roagă-Te pentru mine, nevred- 
nicul, să intru curat şi limpezit în Rai. Să nu mă lepezi, 
Doamna mea, pre mine, robul Tău, ci ajută-mi mie şi dă-mi 
împlinirea cererii. Izbăveşte-mă de toată primejdia, 
bântuiala, nevoia şi neputinţa şi dăruieşte-mi pocăință mai 
înainte de sfârşit. Ca prin mijlocirea şi ajutorul Tău 
mântuindu-mă în viaţa aceasta de acum de tot vrăjmaşul 
văzut şi nevăzut, umblând cu plăcere de Dumnezeu în voia 
iubitului Tău Fiu şi Dumnezeului nostru, iar la ziua cea 
înfricoşătoare a judecății izbăvindu-mă de veşnica şi grozava 

muncă, să mă închin, să mulţumesc şi să slăvesc întru tot 
Sfânt Numele Tău, în vecii vecilor. Amin! 

Bucură-1e, Cea plină de har! 

Bucură-Te, Ceea ce eşti Preafericită! 

Bucură-e, cea Preabinecuvântată! 

Domnul este cu Tine! 

ARTA DE A ÎNVĂȚA 


Reţeta pentru succesul tău, ca să ştii exact ce ai de făcut! 
Şi ca sa îţi explici unde greşeai înainte şi 
să reuşesti la sigur! 


Ediţia 2006 e reactualizarea şi completarea a ceea ce am 
observat, am testat şi am scris cât am fost student. 
Reactualizată de partea cealaltă a catedrei 
cu tehnici pe care doar profesorii le ştiu... 
şi cei care reuşesc mereu. 

Ba nici ei nu le ştiu pe toate! 


ARTA DE A ÎNVĂȚA 


335 de pagini A4 de informaţie. Culeasă, actualizată, 
verificată, transcrisă în format electronic. 
Pentru tine. 


Din viaţa reală, din ce am trăit şi nu din tratate de psihologie 


şi de pedagogie. 
Ca să găseşti întotdeauna cea mai potrivită cale de a-ţi creşte 
randamentul la învăţare. 


„ARTA DE A ÎNVĂȚA” te ajută pas cu pas să descoperi 


secrete: 


- puse cap la cap 

- verificate 15 ani 

- completate cu secrete aflate de partea cealaltă a catedrei. 
Învăţarea rapidă? E mai simplă decât credeai! 
Importante să vrei şi să ai tehnicile potrivite. 


Primul pas corect este să descarci ghidul GRATUIT „Secretele 


învăţării corecte şi rapide”. Află urgent ce fac cei ce reuşesc mereu la 
examene! 


WWw.Ssucces-examene.asconet.ro 

În această parte sunt ex- 
plicate pe larg (aproape 200 
de pagini A4) tehnicile de 
memorare. 

De la primul semn pe 
caiet sau pe curs, trecând 
prin memorarea de cel pu- 
țin două ori mai rapidă 
decât credeai că se poate 
şi până la repetarea în for- 
ţa, care te va uimi chiar şi 
pe tine de cât de uşoară 
poate fi. 





ÎNTREBĂRI şi ASPECTE PE CARE LE LĂMURIM 


- Ştii că adesea faci chiar primul pas greşit? E vorba de modul 
în care iei notele de curs. Învață să iei note de curs care să te ajute 
să cîştigi şi un job într-o multinațională! (cu exemple concrete) 

- La intrarea în facultate tu îţi alegi concurenţa reala. Ştiai? 
Şi tot tu stabileşti dacă iei bursă sau nu, iar nu profesorul sau 
„norocul”. 

- Ştii o cale simplă spre a fi sigur pe nota ta? (o găseşti în 
subcapitolul „În anticamera succesului”). 

- Află si reţeta prin care să te prezinţi la examen încrezător 
că o să ştii 120% din ceea ce ţi se va cere. 

- Cauţi o metodă pentru un bun început? Eu am aplicat-o 
seara, pentru randament dublu dimineața. Durează o oră şi îţi 
adaugă alte patru ore la ziua urmatoare. lar reținerea e mult 
mai buna. Vrei? 

- exista o metoda, usor de aplicat, cu o eficienta de 1,5-2 
ori mai mare decat in cazul invatarii obişnuite 

- Ce culori favorizeaza viteza de învățare? Cum să faci să 
nu te încurci singur? lată întrebări la care răspunde acest capi- 
tol. Cu exemple şi anti-exemple! 

- „Coduri” mai mult sau mai puţin secrete sintetizate din 
experienţa altora pentru ca la o simplă privire asupra paginii 
să îți revină în cap toată informaţia, ordonată şi sintetizată. 

- „Ce este schema? Chiar foloseşte la ceva?” Nu numai că 
foloseşte, dar o schemă incorectă te condamnă la nesiguranță în timpul 
examenului. Ai exemple clare, şi variante pornind de la acelaşi text, 
despre cum să te ajuţi singur să nu mai tremuri la examen. 

- Deşteaptă toate colțurile memoriei! Promisiunea 
trăiniciei, bizarerii care te fac să reţii perfect, ce spune 
experienta altora... toate într-un singur capitol, pornind de la 
fapte reale! 

- Foloseste „scurtături”, şi legături pentru a-ţi aduce aminte 
peste ani, instantaneu, de ceea ce ai nevoie! 

- Există vreo metodă infailibilă ca să opreşti mersul accelerat 
al timpului? Există. O găseşti în subcapitolul „Nu-mi dau seama 
cum trece timpul! Cum să fac să treacă mai incet?” 

- Forma cea mai eficientă de repetare: comasarea sau 
eşalonarea? (ce-i aia?) 

- Cât de mult nu e prea mult? Aici afli de ce unii care au repetat 
se trezesc la examen că nu mai ştiu nimic. 

- Înveţi prea mult, înveți prea puţin? De unde ştii? 

- La ce intervale repetăm pentru a avea eficiența maximă? 

- Poţi afla o metodă a aşilor învățării, uşoară, dar care te solicită 
mai mult decât un examen — tocmai pentru ca la examen să fii expert! 


Primul pas corect este să descarci ghidul GRATUIT 
„Secretele învăţării corecte şi rapide”. Află urgent ce fac cei ce 
reuşesc mereu la examene! 


WWw.Ssucces-examene.asconet.ro 

Intră în scenă tot ceea ce 
ține de sufletul tău şi de îm- 
prejurările exterioare pen- 
tru ca învăţarea să fie exact 
aşa cum o visezi: plăcută, 
lină şi eficientă. 

Tehnicile de memorare 
sunt necesare, iar daca nu 
le cunoşti îţi iroseşti timpul 
şi tremuri în examen. 

Dar nu sunt suficiente. 
Subtilități care îți pot scăpa, 
deşi sunt la îndemâna ori- 
cui, te pot conduce la ago- 
nie sau la extaz. 





Tu unde vrei sa ajungi? 


ÎNTREBĂRI LA CARE DĂM RĂSPUNS 


- Banala cameră de învăţat te poate stimula prin mici 
trucuri sau îți poate înnoda mintea, dacă nu faci ce trebuie. 

- Află câteva metode plăcute ca să faci din învăţare o 
destindere (ce-am zis, Doamne!). 

- Aici mai ai şi „Soluţia când se prăbuşeşte totul”. 

- Ce faci ca să nu ajungi în criză de timp în pregătirea 
pentru orice examen. 

- Afla o tehnica de exceptie pentru a-ti programa succesul. 

- Ce poti să faci când apar situaţii mai ciudate din familie 
(ignorare, lipsă de sprijin, descurajare, certuri)? Nimic altceva 
decât să îți creezi mediul perfect de învăţare în mijlocul 
vacarmului. lehnici la îndemână... dacă vrei. 

- „Eu învăţ mai bine noaptea” - realitate sau impresie? 


174 


- Lipsa somnului înainte de examene m-a ajutat să le trec 
cu brio. Află cum oboseala scade... dormind mai puțin (o idee 
prelucrată după un best seller mondial), de ce este somnul un 
ajutor al memoriei şi cum să obţii victoria totală asupra oboselii 

- Găseşti un remediu natural la îndemâna oricui şi un alt 
remediu prin care să învingi oboseala de dimineaţă (cea după 
o noapte cu prea puţine ore dormite). 

- Cum îţi poți (din) nou dubla viteza de învăţare, care sunt 
orele cele mai potrivite pentru odihna de noapte şi încă un mit 
dărâmat te vor ajuta sa fii fresh după o întreagă sesiune (de 
admitere sau de facultate). 

- Destinde-ţi nervii printr-o metodă care suplineşte 4 ore 
de somn! 

- Sfârşitul încununează opera. Afla cum să nu strici munca 
de până acum. 


GATA PENTRU MARELE PAS SPRE SUCCES 777? 
GRĂBEŞTE-TE ŞI PRIMEŞTI UN CADOU! 


Primul pas corect este să descarci ghidul GRATUIT 
„Secretele învăţării corecte şi rapide”. Află urgent ce fac cei ce 
reuşesc mereu la examene! 


WWW.succes-examene.asconet.ro 


175 


ÎN CURÂND: 
ARTA SUCCESULUI LA EXAMENE 


de Horaţiu Sasu 


Zi banală de examene. Rumoare, voci, priviri disperate... Uneori 
întrebări răzlețe fără răspuns: „Dacă mă pică, ce mă fac?”. Explozii 
de bucurie pentru un noroc „neaşteptat“... Eşecuri ale oamenilor care 
învățaseră „ca pe apă”... 


Înainte dea ajunge la concluzia că nu e dreptate în lumea 
asta, întreabă-te dacă nu îţi scapă ceva. 

Adică: 

- ce impresie are profesorul despre tine? Cea pe care ai 
produs-o, dacă ai avut grijă de aşa ceva. 

- te-ai informat ce să faci să nu greşeşti? Există surse de 
informare la îndemâna ta şi adesea infailibile 

- ştii exact ce să faci la ceas de îndoială? 

- ştii să îți domini emoțiile? 

- ştii exact ce trebuie să faci la un examen de admitere? 

- ştii care e parte bună a îngrijorării? în anumite “ doze” te 
poartă spre succes! 

- examinatorul e şi el om, cu preferinţele şi antipatiile sale. 
Ştii cum să le foloseşti în favoarea ta la examen? 

- cum foloseşti primele minute ale examenului ca să îţi 
asiguri deja o mare parte din succes? 

- cum dublezi timpul din examen? 

- ce te trădează la examen şi cum îl faci pe profesor să îşi 
dea seama că ştii înainte de a te “stoarce” cu întrebările şi fără 
a-ți citi lucrarea până la sfârşit? 

- ştii să îl “citeşti” pe profesor ca să îți modelezi răspunsul? 

- ce faci când nu ştii să rezolvi subiectul? Să nu îmi spui 
că ieşi din clasă! 

- ce să extragi din experienţă pentru a obține succesul la 
următoarele examene 


ARTA SUCCESULUI LA EXAMENE - ca să scapi de emoţii! 


